Reikalas suprasti pasekmes, kurias galėtų iš- 
šaukti sustiprintos pabaltiečių politinės pastan- 
gos Jungtinių Tautų Organizacijoje ir eventualus 
pabaltiečių tautoms laisvės reikalaujančios re- 
zoliucijos priėmimas, darosi vis ir vis aktuales- 
nis, pabaltiečiams pradedant skirti tam vis dau- 
giau energijos. BATUN-as ta prasme yra nau- 
jokas, tačiau senesnės organizacijos taip pat pra- 
deda rimčiau domėtis su JTO susietomis galimy- 
bėmis. Šitos intensyvėjančios pastangos iššau- 
kia ar sustiprina visokias baimes, visokius prie- 
taringus nuogastavimus kituose pabaltiečių vi- 
:u0omenės sluoksniuose. Daug laiko ir energijos 
gali būti išeikvota debatuojant šių pastangų 
prasmingumą, jeigu jis nebus iš karto tiksliai 
suvoktas pačių pagrindinių pabaltiečių grupių 


šiapus geležinės uždangos. Šias tris grupes ga-- 


JTO GALIMAS VAIDMUO PABALTIJO 
TAUTŲ LAISVĖS SIEKYJE 


IŠEIVIJOS POLITINĖS STRATEGIJOS SVARSTYMAI 


1,  Priminėjai. (Remind-the-world-and-hope) 
2. Revoliucionistai. 
3. Evoliucionistai. 


Palankios pasaulio nuomonės svarba 


Priminėjų grupė yra pati gausiausia ir jai 
priklauso daugiausia tie, kurie vienu laiku gal- 
vojo, jog nepriklausomybė nuo Sovietų Sąjun- 
gos gali būti išsikovota tik militarine jėga. Dau- 
gelis jų turėjo apsivilti, kadangi pradėjo aiškėti, 
jog Amerika, nors ir būdama vienintelė galy- 
bė, galinti sutriuškinti Sovietų Sąjungą, dėl su- 
sidariusios „branduolinės lygsvaros“ į karą už 
Pabaltijo kraštų laisvę neis. Be to, dauguma pa- 
baltiečių tikriausiai suvokė, jog atominis karas 
galėtų sudeginti visos Lietuvos, Latvijos ir Es- 
tiijos žemes ir nepriklausomybės atgavimą pa- 

yra sutikę palikti ateitį Dievo valiai, o patys 
koncentruojasi praeities išlaikymui per prisi- 
minimus ir savin nukreiptus ritualistinius mi- 
nėjimus. Daugelis tačiau nusprendė, jog, nesant 
aiškioms galimybėms Pabaltijo kraštų nepri- 
klausomybei atstatyti artimoje ateityje, jųjų už- 
duotis yra nepaliaujant priminėti pasauliui, ypa- 
tingai didžiosioms Vakarų galybėms, okupuotų 
kraštų skriaudą, ir tikėtis, jog gal kas nors kada 
nors įvyks. 

Ir iš tiesų, didžiausia kliūtis pabaltiečių rei- 
kalui šiuo metu yra tai, kad pasaulis, bendrai 
paėmus, tiek maža težino apie Pabaltijo tautas — — 
Vienok nekoncentruotos pastangos, siunčiant kny 
gas bibliotekoms, kvietinėjant vietinius dignito- 
rius į pabaltiečių minėjimus ir šventes, rašant 
laiškus vakariečių laikraščių redaktoriams ir ra- 
dijo programų vedėjams, nepakanka šimtams mi- 
lijonų Amerikoje ir kituose Vakarų kraštuose in- 
formuoti, nekalbant jau apie visus bilijonus 1i- 
kusiame pasaulyje. Daugiau reklamos pabaltiečių 
bylai galėtų būti pasiekta, jei panašios pastangos 
būtų vieningai nukreiptos link JTO, ir link dau- 


tume pavadinti sekančiai: 


APIE AKCIJĄ JUNGTINĖSE TAUTOSE 
Latvio nuomonė apie jos naudą 


LIETUVOS KRONIKA 

'pie „Rūtą — 701“, kolūkių chartą, Kiv- 
s ir Ostrausko 1 viešnagę, nejautria kom- 

partiją ir kitus dalykus. 


SUSIPAŽINIMUI 

Piotr Kapicos kvietimas debatuoti ir dai- 
lininko Steponavičiaus mintys apie žmo- 
gų ir meną. 

„JURATĖ IR KASTYTIS“ 

Dariaus Lapinsko pastatymą vienas išgi- 
ria, o kitas... 


TAUTININKŲ KELIAS 
„tr nuklydimas nuo pasirinkto pirmojo? 


KONSERVATYTUS PIRMEIVIS 
Dr. Pijaus Grigaičio įnašą į lietuvių gyve- 
nimą persvarstant. 


DEBATAI PASITIKĖJIMO KLAUSIMU 
JAV LB Tarybos paskutinės sesijos de- 
batai dėl pasitikėjimo Centro Valdybai 
— išrašas iš magnetinės juostos. 


RECENZIJOS 
KOLUMNOS 


LAIŠKAI, ATGARSIAI 


versti tragišku farsu. Užtat kaikurie pabaltiečiai 


PO KREPŠINIO — STALO TENISAS 


SU BROLIU Iš LIETUVOS SUŽAIDUS 


Greitu judesiu, lankstus, nors ir jau ne 
jaunikaitis, kartais lyg ir nesistengdamas, 
bet momentais staigiu, kaip katino žai- 
džiančio su pelyte, judesiu atmušdamas 
kamuoliuką stalo priešingo kampo kryp- 
timi, gegužės mėnesį Toronte, Kanadoje 
žaidė naujasis Šiaurės Amerikos lietuvių 
stalo teniso meisteris. Netikėtas ir ypa- 
tingas dalyvis buvo jis šiose metinėse 
Sporto Sąjungos (šŠALFASS) pirmeny- 
bėse. Buvo tai svečias iš Lietuvos, daug- 
kartinis Lietuvos stalo teniso meisteris dr. 
A. Saunoris, atvykęs aplankyti savo gi- 
mines Kanadoje ir Amerikoje. Dr. Sauno- 
ris be abejo yra gerai pažįstamas dauge- 
liui vidurinės kartos ateivių sporto megė- 
jų, nes jau prieškariniais laikais buvo 
daug žadanti sporto jėga stalo tenise ir 
futbole. 

Toronte nepajėgė mūsų veteranai ir jau- 
nosios jėgos pasirodyti labai gerai prieš 
jau tik dėl savo lengvos mankštos žai- 
džiantį stalo tenisininką. Jis puikiu gyni- 
mu, labai geru kamuoliuko valdymu ir pa- 
kankamai stipriu kirtimu, pajėgė laimėti 
visus vieneto susitikimus, nepralošdamas 
nei vieno seto. Buvęs š. Amerikos lietuvių 
meisteris P. Gvildys dviejų minusų siste- 
ma pravestų primenybių pirmoje baigmė- 
je pajėgė tik pirmąjį: sulošti apylygiu 
rezultatu. Šiaip visame, dr. Saunorio žai- 
dime aiškiai matėsi ėūropietinės klasės 
pranašumas. sk 

Žaizdamas dvejeto "varžybose su silp- 
nesniu partneriu hamiltoniečiu Stanaičiu, 
dr. Saunoris ir čia pajėgė po apylygės 
kovos baigmėje nugalėti P. Gvildį ir J. 
Šoliūną. 

Džiugu, kad Lietuvos sportininkai bū- 
dami aukščiausioje kai kurių sporto šakų 
klasėje, tuo būdu turi progos garsinti lie- 
tuvių vardą ir dabartinėm politinėm sąly- 
gom esant. 

Vien iš sportinio taško žiūrint, buvo 
tikrai puiki proga pamatyti ir pasigro- 
žėti dr. Saunorio žaidimu ir taip pat iš- 
bandyti jėgas bei „pasitempti“ prieš pui- 
kų varžovą. Tikimės, kad grįžęs teviškėn 
naujasis lietuvių meisteris turės gražių 
prisiminimų apie išeivių sporto veiklą ir 
jų svetingumą. 

Reikia pastebėti, kad sportininkams 
krenta dalis pareigos drąsiai ir viešai sti- 
printi ir garsinti mūsų išeivių lietuvių 
ryšius su tėvų žėmėje gyvenančiais bro- 
liais ir seserimis. Pagirtinas Hamiltono 
Lietuvių Sporto Klubas „Kovas“, kuris 
gavo stalo teniso komiteto sutikimą, da- 
vusį progą dr. Saunoriui dalyvauti pir- 
menybėse. Reikia sveikinti ir stalo teniso 
komiteto pirmininką Benių Žemaitį, Či- 
kagos Lietuvių Teniso Klubo narį, už ne- 
pabijojimą kritikos ir pripažinimą dr. 
Saunorių esant „lietuvių kilmės“. 


Šis iškilus įvykis turi ir daug ironijos. 

Likimas taip lėme, kad stalo tenisininkai 
po krepšininkų išvykos Lietuvon pirmieji 
įsijungė į sportinį bendravimą su sporti- 
ninkais iš Lietuvos. O tačiau niekas tiek 
daug neprisidėjo prie krepšininkų priva- 
čios išvykos į Lietuvą žlugdymo iš pačių 
sporto megėjų tarpo, kaip keletas Čikagos 
stalo tenisininkų. Jie vieni iš pirmųjų 


„spaudoje kėlė balsą prieš, balsą šmeižian- 


(nukelta į 3 psl.) 


tį ir provokuojantį Būdami aktyviųjų 
sportininkų tarpe, jie gal vieninteliai pa- 
jėgė tiesiogiai prisidėti prie geros krep- 
šinio komandos sudarymo sunkumų, viso- 
keriopai atkalbėdami — pažadais ir bau- 
ginimais — iškilesnius žaidėjus nuo išvy- 
kos. Vėliau, jau krepšininkams sugrįžus 
iš Lietuvos, ta saujelė žmonių su pora 
neaktyvių sporto pašaliečių (reikėjo gal- 
vų bent valdybai sudaryti) pasiskelbė sa- 
ve Lietuvių Sporto Federacija ir, herojiš- 
kais šūkiais pasigarsinę, „vienybės“ vardu 
išėjo... griauti Sporto Sąjungą (šAL- 
FASS). šiandien čebatas jau ant kitos 
kojos ir džiaugiasi stalo tenisininkai toj 
pačioj spaudoj, kad svečio iš Vilniaus da- 
lyvavimas atnešė „naujumo ir aktyvumo“. 

Būtų galima klausti, kodėl tie, kurie 
taip smarkiai šaukė prie tautą ,„parduo- 
dančius“ krepšininkus, dabar, pamiršę vi- 
sus herojiškus šukius, dangaus pagalbos 
šauksmus ir pragaro šmeižtus, lyg ir ne- 
tyčia grįžta prie vienintelio, logiško ir 
dabar galimo kelio esančio tiems išeiviams, 
kuriems rūpi gyvas, kūrybinis ryšis su 
tautos kamienu. Atsakymų būtų turbūt 
daug; tačiau jie nesvarbūs — svarbūs tik 
rezultatai. Stalo tenisininkams reikėjo po- 
ros metų ir pirmos rastos progos įsijungti 
į portinį bendravimą, bet reikia tik džiaug- 
tis, kad einame prie vieningo kelio, išnau- 
dojame galimybes stiprinti tautinę sąmo- 
nę, apjungiame skirtingus išeivijos viene- 
tus. 

Reikia tikėtis, kad krepšininkų misijo- 
nieriškai pradėtas baimės mito sugriovi- 
mas jau yra įvykęs faktas ir pasaulio lie- 
tuvio su lietuviu savo krašte dialogas bus 
laisviau plečiamas. Mes išeiviai jau jo 
netrukdysime ir visa to trukdymo kaltė 
tegul ateityje tenka tam, kam ji visada ir 
turėjo priklausyti: okupantui, 


KOLUMNA 


BENDRADARBIAVIMAS 


Šis žodis kai kam yra tapęs tabu, blogu žo- 
džiu, kalbant apie išeivių santykius su tauta. Kai 
kurie patriotai pakenčia tik bendravimą, kurį 
jie supranta kaip išeivio pasikalbėjimą su at- 
vykusiu iš Lietuvos tautiečiu privačiame kam- 
baryje. O jei tokiam kambaryje susirinka dides- 
nis būrelis vietinių ir svečių iš Lietuvos, tai jau 
nebegerai. Kai šitaip vertinamas bendradarbia- 
vimas, tai ką jau bekalbėti apie bendradarbia- 
vimą, kurį jie tapatina su kolaboravimu, tai yra, 
su tarnavimu priešui. Bet ar iš tikrųjų kiekvie- 
nas bendradarbiavimas yra pasitarnavimas prie- 
šui? Toli gražu ne. 

Pirmiausiai, ką reiškia bendradarbiauti? Tai 


reiškia ne tiktai bendrai kokį darbą dirbti, tokį 
pat veiksmą atlikti, bet ir skirtingus veiksmus 
atliekant kam nors pagelbėti ar sudaryti pa- 
lankias sąlygas kam nors kurį darbą atlikti. To- 
dėl bendradarbis bus ne tik tas, kuris kartu su 
manim chore gieda, bet ir tas, kuris chorą di- 
riguoja ar jam pianinu pritaria. Švietimo sri- 
ty bendradarbiai bus ne tik tie, kurie kartu mo- 
ko, bet ir tie, kurie vadovėlius rašo ar net fi- 
nansiškai švietimą remia. Žodžiu, bendradarbia- 
vimas plačia prasme yra įvairiom priemonėm 
siekimas bendro tikslo. 

Tad ar toks bendradrbiavimas tarp išeivių 
ir Lietuvoj gyvenančių yra galimas? Nėra abe- 
jonės, kad nors ir nelabai plačiose tuo tarpu ri- 
bose, bet jis yra galimas ir faktiškai jau se- 
niai vykdomas. Imkime paprasčiausią faktą — 
informaciją vienų apie kitus. Juk tai bendros, 
identiškos pastangos supažindinti visus lietuvius 
su visų lietuvių veikla bei pasiekimais. Ir reikia 
džiaugtis, kad tokios informacijos abiejų pusių 
spaudoj vis daugiau pasirodo. Čia turim galvoj 
pastaruoju metu Lietuvos žurnaluose (Kultūros 
baruose ir kitur) skelbiamas ne tik trumpas ži- 
nutes bei apžvalgėles apie kultūrinius įvykius iš- 
eivijoj, bet ir tokius straipsnius, kaip apie dai- 
lininkus Adomą Galdiką, Vytautą Kasiulį, Vik- 
torą Petravičių, apie muziką Darių Lapinską, 
apie rašytojus Joną Meką, Marių Katiliškį, Al- 
gimantą Mackų, Vincą Krėvę, Oskarą Milašių ir 
kt. Seniau tokie dalykai dar nebūtų galėję pa- 
sirodyti. Yra šis tas paskelbta ir mūsų spaudoje 


— Aiduose, Metmenyse, Akiračiuose ir kt. Žis 
noma, tai dar labai nedaug, ir tokie straipsniai 
paprastai būna neilgi ir netikslūs, nes rašoma 
kartais kai ką nutylint, kai ką tendencingai pa- 
komentuojant, bet vis tiek tai geriau negu nie- 
ko. Polemika irgi yra bendradarbiavimas, nes 
rimta polemika yra naudinga. 

Dar aiškesnis bendradarbiavimo pavyzdys 
vyra apsikeitimas gaidom, plokštelėm, knygom, 
paveikslais ar reprodukcijom, filmais ir t.t. Kai 
kurie mūsų laikraščiai nemažai persispausdina 
medžiagos iš Lietuvoj išleistų žurnalų ar kny- 
gų. O štai ir Pergalėj pasirodo Kosto Ostrausko 
„Žaliojoj lankelėj“ ir Bostono scenos mėgėjai 
stato Lietuvos rašytojo K. Sajos ,„Manijaką“. Ar 
tai nėra bendradarbiavimas? Dar aiškesnis at- 
vejis — koncertas, kuriam būtini du elementai 
yra klausovai ir koncertantai. Kai dainininkai iš 
Lietuvos dainuoja, o išeivijos visuomenė jų klau- 
sosi, turime neabejotiną bendradarbiavimo at- 
vejį. Esama bendradarbiavimo ir mokslo srity — 
apsikeitimas literatūra, mikrofilmais. 


Savaime suprantama, jog reikia tik džiaugtis, 
kad toks kad ir ribotas bendradarbiavimas yra 
galimas. Stalino laikais jis buvo dar neįmanomas. 
Būtų nuostolis kalbos mokslui, jei Pensilvanijos 
universiteto kalbininkai nebūtų galėję gauti kal- 
binės lietratūros iš Lietuvos. Būtų nuostolis lie- 
tuvių kultūrai, jeigu mes neleistume Lietuvos 
kultūrininkams pasinaudoti pvz. Pasaulio lie- 
tuvių archyvu ar Muzikologijos archyvu ir pa- 
našiais šaltiniais. Todėl reikia apgailestauti, kad 
Draugas dar nesutiko paskelbti Al. Gimanto 
straipsnį, informuojantį apie P. Kežinaičio Lie- 
tuvoje ruošiamą lietuvių kinematografijos isto- 
riją. Mat, tame straipsnyje (žr. Akiračiai, 1968, 
Nr. 4, 6 p.) Al. Gimantas siūlo suteikti knygos 
autoriui prašomos informacijos apie pirmuo- 
sius kinematografijos pionierius Amerikoje. Bet 
jeigu mes nenorime pasidalinti žiniom su au- 
torium, rašančiu mokslinį veikalą, jeigu nenori- 
me panaudoti tam savo archyvų, tai kyla klau- 
simas, kam tie archyvai reikalingi. Ar tam, kad 
būtų ir supūtų? Šitaip negalvoja rimti mūsų kul- 
tūrininkai, mokslininkai. Šitaip tegali galvoti 
smulkūs parapiniai politikieriai, kurių kultūriniai 
interesai nesiekia už parapijos ribų. 


Šiandien turbūt visi rimti lietuviai sutiks, 
kad tautiečiai Lietuvoje negali ignoruoti išeivi- 
jos, nei išeivija tautos. Lietuvis, kuriam rūpi 
tautos egzistencija bei jos kultūra, negali nesi- 
domėti tautos dalies — išeivijos likimu. Išeivis, 
kuris dar nėra nutautęs ir tėvynės išsižadėjęs, 
juo labiau negali nesidomėti visu tuo, kas de- 

dasi tėvynėje. Todėl sunku būtų šiandien įsivaiz- 
duoti sąmoningą išeivį rašytoją, kuris neskaity- 
tų Lietuvoj leidžiamų lieteratūros žurnalų ar laik 
raščių, arba kultūrininką, kuris neskaitytų Kul- 
tūros barų bei panašių leidinių, arba mokslinin- 
ką, kuris nesektų Lietuvos mokslininkų pasieki- 
mų. Normaliai ir Lietuvos inteligentai turėtų 
sekti išeivijos kultūrinę spaudą. Deja, tai šian- 
dien jiems dar neįmanoma. Užtat svarbu, kad 
bent jų spaudoj būtų plačiau ir objektyviau in- 
formuojama apie išeivijos vieklą bei jos proble- 
mas. Kultūrinis bendravimas ar bendradarbia- 
vimas aplamai yra viena iš priemonių išeivijos 
ir tautos vienumui išlaikyti ir dėl to jis plėsti- 
nas, kiek tik esamomis sąlygomis įmanoma. 


A. Daugvydas 


M. Paulauskas ir dr. A. Saunorius runghmiauja Ame- 
rikoje. (V. Zalatoriaus nuotr.) ' 


„Reikia tikėtis, kad ši šventė yra ruo- 
šiama per nepastabumą rengėjų. Jeigu tai 
ruošiama naujų „vadų“ ar „vadukų“ 53- 

Birželio 14 d., nuo 10 v. ryto iki 7 v. 
vakaro, Marguette parko sporto aikštėse 
vyko pirmoji Čikagos moksleivių ,„Olim- 
piada“. Virš šimto vaikų, su jaunatvišku 
entuziazmu, varžėsi įvairiose sporto ša- 
kose, pradedant krepšiniu ir baigiant kva- 
dratu. Rengėjai: Marguette Parko Liet. 
Bendruomenės apylinkė, kuriai pirminin- 
kauja Alb. Kerelis. Virš mėnesį trukusių 
treniruočių vadovai ir pagrindiniai šven- 
tės ruošimo ir pravedimo darbininkai bu- 
vo Zigmas Žiupsnys ir Jonas Bagdonas. 
Jiems talkininkavo keletas pritarėjų. 


Šventės stebėtojai ryškiai matė kiek 
svarbios vaikams buvo šios varžybos ir su 
kokiu rimtumu, atkaklumu ir užsidegimu 
jie dalyvavo. Tėvams tai paliko gilų įspū- 
dį. Nevienas pasvajojo: o, kad jie taip 
noriai dalyvautų lituanistinėse pamokose. 
Peršasi klausimas, ar nepergreitai atme- 
tama sporto reikšmė lituanistiniame auk- 


lėjime? Reikia tikėtis, kad pirmoji „Olim- 
piada“ nebus ir paskutinioji. 

Ši sporto šventė buvo vienas reikšmin- 
gųjų, jaunimui skirtų, įvykių ir buvo ver- 
ta vieningo mūsų visuomenės pritarimo. 
Deja, atsirado tokių, kurie ir šiame pa- 
rengime įžiūrėjo blogį. Štai ką Čikagos 
dvisavaitinis laikraštis „Laisvoji Lietu- 
va“ Nr. 11, 8 psl., rašė apie artėjančią 
moksleivių „Olimpiadą“: 

„Tik 29 metams praslinkus, jau užmir- 
šome bestiališką okupanto elgėsį ir mūsų 
tautos kančias ir net savo priesaikas duo- 
tas tėvynei išeinant tremtin ir jau vieton 
liūdėsio, tuo pačiu laiku laisvojo pasaulio 
aikštėse ruošiame sporto bei šokių šven- 
tes ir tai skaudžiausiai, kad į tas šventes 
nauji „vadai“ įtraukė mokyklų mokinius, 
kuriems tuo laiku turėtų būti atskleista 
mūsų tautos didžiųjų kančių įvykiai BIR- 
ŽELIO mėn. 14 d. 


moningai, tai prieš tokį ardomąjį darbą 
priešinames ir raginame tėvus savo vaikų 
neleisti į tokią šventę, nes tai yra išnieki- 
nimas mūsų tautos kančių ir kenkia mūsų 
bendriems siekimams kovoje už Lietuvos 
laisvę.“ 

Iš kitos pusės, tas pats laikraštis plačiai 
reklamavo ir rėmė Čikagos BALF*'o pik- 
niką-gegužinę, įvykusią birželio 15 d. Be 
to, redakcinės kolegijos pirm. p. Valerijo- 
nas Šimkus yra vienas BALF'o direktorių. 
ka vienas žodis — hipokrizija. 

Parke susirinkę vaikai išklausė trumpą, 
jiems taikytą, kalbą apie įvykius jų tėvų 
žemėje 1941 m. birželio mėn. 14-15 dieno- 
mis. O kaip tą skaudžią sukaktį paminėjo 
„Laisvosios Lietuvos“ pirmininkas ir kiti 
susirinkę į BALF'o pikniką? — Tikriau- 
sia, atsikąsdami lenkiškos dešros ir užger- 
dami Loewenbrau ar Asbachu. 


Akiračiai Nr. 5 (9) 


o“ 


JTO GALIMAS VAIDMUO PABALTIJO 
TAUTŲ LAISVĖS SIEKYJE 


(Atkelta iš 1 psl.) 


gelio ten dirbančių didžiųjų žinių agentūrų ir 
jų korespondentų. Jei pastarieji tik galėtų bū- 
ti reikiamai nuteikti, jie informacijos apie Pa- 
baltijo bylą darbą atliktų už mus. Geriausia bū- 
tų, jei pavienios pabaltiečių pastangos ir grupi- 
nės pastangos prie JTO būtų koordinuotos dar 
daugiau negu dabar. 


Tuo tarpu, prieš pabaltiečių klausimui atsi- 
duriant JTO dienotvarkėj, jau pats jo primini- 
mas kurio nors JTO nario lūpose sudaro nemaža 
nervacijos Sovietų Sąjungai, kuri laiko šį 
klausimą išspręstu ir užbaigtu. Ryšium su tuo 
prisimintinas priminėjų grupės palinkimas su- 
dėti savo viltis į didžiųjų Vakarų galybių mi- 
nisterijas. Šis palinkimas atsirado tuoj po Ant- 
rojo Pasaulinio karo, kai daugelis pabėgelių 
tikėjosi Vakarų militarinės intervencijos Pabal- 
tijo kraštuose. Šiandien toks palinkimas toly- 
gus atsisakymui žiūrėti į akis tikrovei. JA Vės 
siekia sumažinti karą Vietname. Kitos Vakarų 
galybės taipgi siekia įvairių nusiginklavimo su- 

((/arčių ir tiesia „tiltus“ į Sov. Sąjungą. Šieji rei- 
kalai yra svarbesni Vakarų valstybėms negu 
mūsoji byla. Dėl to jie tikriausiai neerzins bol- 
ševikų ir nekels pabaltiečių klausimo. Iš kitos 
pusės, svarba rezultatų, kuriuos atsiekė energin- 
ga ir koncentruota Rezoliucijoms Remti Komite- 
to akcija, neturėtų būti nuvertinta. Ji užtikrino, 
jog palyginus pasyvi parama, kurią JAV-ės 

„Šiuo metu teikia pabaltiečiams, ilgesnį laiką pa- 

( iiliks bent tame pačiame lygyje. Ji taip pat, 
gal būt, užtikrino, jog pabaltiečių auksas bei pa- 
siuntinybės Amerikoje išvengs likimo Anglijoje. 
Vienok, nors Rezoliucijoms Remti Komitetas ir 
tesėtų savo nepaprastai svarbią veiklą, Valsty- 
bės Departamento akcijos tikėtis turbūt negali- 
ma. O tuo tarpu pabaltiečių sekmė JTO kitų 
valstybių delegatūrose turi vilties palenkti ir 
JAV-es. Prileiskime, kad neutraliųjų valsty- 
bių, kurios palankiai žiūri į Pabaltijo bylą, 

„Skaičius ir toliau kils. Pvz., Filipinai, Zambija 

k ir įvairūs Pietų Amerikos kraštai neseniai pa- 
rodė norą mus paremti. Jei šitokiu būdu pakan- 
kamas kiekis neutraliųjų kraštų bus pareiškę 
savo paramą, JAV-ių Valstybės Departamentas 
taipgi bus priverstas aktyviau Pabaltijo bylą pa- 
remti. 


JTO vaidmuo revoliucijos atveju 

( Antroji, aukščiau paminėta pabaltiečių 
grupė tiki, jog revoliucija Sovietų Sąjungos 
viduje yra neišvengiama ir kad ji suteiks pro- 
gą Pabaltijo kraštams atsiskirti ir atsikurti sa- 
vo nepriklausomybę. Šviežaus paskatinimo šiai 
pažiūrai suteikė augantys neramumai Sovietų 
imperijos intelektualų tarpe ir stalinistų pastan- 
gos grąžinti absoliučią kontrolę. Kadangi ši ant- 
roji grupė yra reliatyviai negausi, ji nėra pa- 
kankamai įvertinusi Pabaltijo kraštų sunkumus 
tokioje padėtyje. Nėra labai didelių galimybių, 
kad bet kokie rusai mielai atsisakytų pretenzi- 
jos į Pabaltijo kraštus, net ir jeigu bolševikinė 
valdžia būtų nuversta. Pvz., Kerenskio režimas 
siekė išlaikyti imperiją, nors caras ir buvo re- 
voliuciniu būdų nusodintas nuo sosto. Jei revo- 
liucija prasidėtų Sovietų Sąjungoje, likusis pa- 
saulis neturėtų pagrindo ramybei. Jis gal būt 
net kristų panikon dėl to, kad tarpusavy kovo- 
jančios frakcijos nepradėtų naudotis atominiais 
ginklais ir nenuteriotų kitų kraštų. Abidvi pu- 
sės tikriausiai nebūtų linkusios galvoti apie So- 
vietų imperijos išdalinimą ir šnairiai žiūrėtų 


1969 m. gegužės mėn. 


į kokią nors pagalbą išorinėms grupėms, pvz. 
Pabaltijo emigrantams ir laisvės kovotojams. Gi 
baimė dėl kovojančių frakcijų antagonizacijos 
veikiai užkirstų išorinių galybių eventualią pa- 
ramą, kuri būtų Pabaltijo valstybėms reikalin- 
ga savo nepriklausomybei atstatyti. 

Puikus pavyzdys, rodantis, kaip pasaulio opi- 
nija linkusi išlaikyti status guo, randamas Nige- 
rijos pilietinio karo atveju. Nežiūrint ilgai nu- 
sitęsusių kovų ir didelių kančių, kurias turėjo 
patirti biafriečiai (kurių yra daugiau negu visi 
pabaltiečiai kartu paėmus), jie savo nepriklau- 
somybės siekiui dar nėra gavę jokios didesnės 
paramos pasaulio ministerijose. Priešingai, Bia- 
fra patyrusi didelių sunkumų ginklų gavime, 
kai tuo tarpu tokie demokratinių principų rėmė- 
jai, kaip Didžioji Britanija ir kitos Vakarų vals- 
tybės boikotuoja ginklų pristatymą Biafrai, re- 
mia Nigeriją, arba stovi pasyviai ir laukia, kol 
Biafra taps sutriuškinta. Panašus galėtų būti ir 
Pabaltijo revoliucionierių likimas, jei palanki 
pasaulio opinija, parama ir pripažinimas nebūtų 
išsikovoti prieš laukiamosios revoliucijos pradžią. 
O tokia funkcija kaip syk galėtų atlikti JTO re- 
zoliucija, reikalaujanti laisvo apsisprendimo tei- 
sės Pabaltijo valstybėms. Jei Biafra būtų turė- 
jusi panašų pripažinimą, ji dabar jau būtų bu- 
vusi nepriklausoma ir nebūtų praradusi dide- 
lį skaičių žmonių ryšium su karu ir masiniu 
badu. Pabaltiečiai gali neturėti tiek daug laiko 
būsimame eventualiame sukilime, kiek jie tu- 
rėjo nuo 1918 iki 1921 paramai ir pripažinimui 
savo nepriklausomybės siekiams išgauti. Palygi- 
nimui: Izraelis sekmingai surado pasaulio opi- 
nijos paramą savųjų nepriklausomybės kovų 
metu. Jei JTO knygose tilptų rezoliucija Pabal- 
tijo klausimu, kokia nors sovietų revoliucinė 
grupė gal net bandytų išgauti pasaulio prielan- 
kumą savo reikalui, pareikšdama pritarimą tai 
rezoliucijai. Net rusų komunistai tuo atveju gal 
pakartotų tai, ką Leninas jau seniai sykį padarė: 
suteikti nepriklausomybę trims Pabaltijo valsty- 
bėms su tikslu sumažinti įtampas ir išgauti lai- 
kiną laimėjimą revoliucinėse kovose, 


Kai kurie pabaltiečių žmonės mano, jog So- 
vietų S-ga yra pajėgi primesti savo valią JTO. 
Artimesnis susipažinimas per spaudos pranešimus 
apie JTO, Batuno gautus atsakymus į savo 1968 
m. organizuotą laiškų rašymo arkciją ir reakcija į 
dabartinius Batuno vizitus JTO delegatūrose šį 
pesimistinį atsinešimą sukompromituoja. Nors 
Sov. Sąjunga sekmingai kultyvuoja kaikurių ne- 
utralių kraštų valstybes, ji atgraso žymiai dides- 
nį skaičių kitų. Todėl atrodo, jog jos bendra įta- 
ka JTO mažėja. Kadangi ji yra super-galybė, 
nemažiau kaip JAV-ės. Super-galybėms pralai- 
mint, mažosios valstybėlės savo balsų jėgą JTO 
didina. Jei pabaltiečiai būtų kantrūs ir akty- 
vūs, galėtų susirasti pakankamai naujų rėmėjų 
neutralių valstybių bloko tarpe. Jei, priedo, pa- 
baltiečių organizacijos didžiuosiuose Vakarų 
kraštuose pajėgtų išlaikyti turimą pritarimą, ga- 
limybės yra geros, kad pakankamai balsų atsi- 
rastų Generalinėje Asemblejoje viršminėtai re- 
zoliucijai pravesti. 


JTO vaidmuo evoliucijos atveju 


Trečioji pabaltiečių grupė tikisi, kad apsi- 
sprendimo teisė galėtų būti išsikovota evoliu- 
cijos keliu, jeigu būtų galima laukti pakanka- 
mai išorinės paramos pasaulio opinijos spaudi- 
mo formoje. Šios grupės nariai nurodo į libe- 
ralizaciją, vykstančią kai kuriuose komunistų 
valdomuose kraštuose ir į nacionalizmo augimą 
Rytų Europoje. Manoma, kad čekai žengė de- 

šimt žingsnių pirmyn, o sovietų invazija pri- 
vertė žengti tik devynius žingsnius atgal kelyje 
į laisvą apsisprendimą. Vienas žingsnis galėjo 
būti išsaugotas dėl to, kad čekams palanki pa- 
saulio opinija susijungė su jų pačių kieta rezis- 
tencija. Panašiose aplinkybėse JTO rezoliucija, 
pasisakanti už laisvo apsisprendimo teisės grąži- 
nimą Lietuvai, Latvijai ir Estijai, pasireikštų 
dvejais būdais. Pirmiausia, ji sutvirtintų oku- 
puotų kraštų gyventojų pasiryžimą laisvei. Ypa- 
čiai jaunieji žmonės būtų mažiau linkę priimti 
rusifikaciją kaip paskutinį sprendimą. Jie 
tikriausiai pasidarytų mažiau draugiški rusų 
imigrantams. Tai, iš savo pusės, sumažintų jų 
atsikraustymą. Kaip žinia, rusų apgyvendinimas 
pabaltiečių žemėse šiuo metu yra viena grės- 
mingiausių problemų. JTO rezoliucija suteiktų 
Pabaltijo gyventojams naują jausmą, kad jie nė- 
ra vienų vieni. Ji amžinai sužalotų sovietų tvir- 
tinimą, kad Pabaltijo valstybės priklauso Sovie- 
tų Sąjungai ir jon įstojo savanoriškai. Tai būtų 
svarbus faktorius kovoje už jaunųjų žmonių 
dvasią okupuotose šalyse. 


Antra, tokia rezoliucija turėtų ilgalaikes 
pasekmes Sovietų Sąjungai. Ji subtiliai krims- 
tų rusų diplomatus bei intelektualus visur, kur 
jie tik pasirodytų. Jei Sovietų Sąjunga iš kar- 
to nepaklustų rezoliucijai (kaip ir būtų), ji anks- 
čiau ar vėliau taptų oficialiai pavadinta „kolo- 
nialine valstybe“. Tuomet, kai tik koks nors 
neutralių valstybių atstovas būtų nepalankiai 
nuteiktas kokio nors sovietų atstovo ar valdžios 
žodžio ar darbo, jam ši rezoliucija būtų paran- 
kus ginklas prieš sovietus. Kadangi Sovietų Są- 
junga yra pasaulinė galybė, kuri ir toliau sieks 
plėsti savo įtakos sferą, neišvengiama, kad ji su- 
kels vis daugiau ir daugiau asmenų prieš save. 
Jei kuriam sovietų piliečiui, pvz. profesoriui 
ar net partijos agentui, kalbant apie Žmogaus 
teises, užsieniečiai tiek privačiai, tiek viešai, pri- 
mintų apie jo valdžios hipokritišką laikyseną 
Pabaltijo kraštų atžvilgiu, jo savigarba ir mora- 
lė turėtų nukentėti. 


Kiek suprastindamas, norėčiau pristatyti hi- 
potetinius pavyzdžius, kaip išorinis spaudimas į 
pavienius Sov. Sąjungos asmenis galėtų Pabal- 
tijo valstybėms išeiti į naudą. Taigi, galėtų iš- 
kilti situacijos, kuriose pabaltiečiai savo oku- 
puotų kraštų vietinėse administracijose rastų 
reikalą veikti bendrai. Pvz., jie galėtų reikalauti, 
kad būtų spausdinama daugiau knygų lietuvių, 
latvių ir estų kalbomis ar kad mažiau turisti- 
nių dolerių, išleidžiamų Pabaltijo valstybėse, 
būtų siunčiama į Maskvą. Neišvengiamai turėtų 
būti šaukiama konferencija, kurioje vietiniai ru- 
sų biurokratai bandytų išsaugoti savo interesus. 
Sprendimas gal būt būtų reikalaujamas iš Mask- 
vos. Tuomet būtų galimybė, kad daugelis spren- 
dimo darytojų Sovietų sostinėje priklausytų tam 
elitui, kuris keliavęs užsieniuose. Šie asmenys 
būtų susisieloję Sovietų Sąjungos prestižu pa- 
saulyje. Gal tada jie būtų linkę spręsti pabaltie- 
čiams palankia prasme bent labai riboto pobū- 
džio klausimuose kaip tik dėl to, kad išsklaidytų 
nepatinkamą įspūdį, sukeltą JTO rezoliucijos. 
Prileiskime, kad šis atvejis pasikartotų šimtuose 
variacijų. Tuomet sukauptinis efektas už laisvą 
apsisprendimą būtų didelis. 

Dr. R. D. Paegle 


R. D. Paegle, M.D., yra BALTIC APPEAL 
TO THE UNITED NATIONS valdybos na- 
rys, vadovaująs JTO misijų lankymo pro- 
gramai. 


LIETUVOS KRONIKA 


SPAUDOS APŽVALGA 


TIESA, PLYTOS IR... MINISTERIAI 


m „Rūta — 701“ — pirmasis pramoninis 
skaitantis automatas ir vienas pirmųjų 
pasaulyje įrenginių, skaitančių ranka 


rašytus ženklus. Kurdami šią mašiną, in- 
žinieriai ir konstruktoriai atliko sudėtin- 
gą mokslinio tyrimo ir konstruktavimo 
darbų kompleksą. Skaitantis automatas 
buvo tas branduolys, apie kurį susiforma- 
vo šiandien plačiai pripažinta Lietuvos 
automatinio atpažinimo mokykla. Skaitan- 
čio automato kūrėjai: vyriausias konstruk- 
torius R. Našliūnas, konstruktoriai P. Ja- 
šinskas, A. Kvedaravičius, L. Telksnys, 
R. Žlabys ir specialistai V. Andriatis, A. 
Bagdonas, G. Bučiūnas, V. Kapočiūtė, R. 
Litvinaitis, P. švagždys ir A. Variakojis 
apdovanoti visasąjungine S. Vavilovo pre- 
mija. Taip rašė Tiesa gegužės 2 d. 
Mums rusų imperijos premijos neįdo- 
mios. Tačiau faktas, kad lietuviai veržia- 
si į pačias pirmąsias technologijos mokslo 
eiles, vertas dėmesio ir pasididžiavimo. Nes 
automatinis atpažinimas (pattern recog- 
nition) yra viena iš pačių aktualiausių, 
komplikuočiausių ir sunkiausių šiandieni- 
nės technologijos problemų. Trumpoje Tie- 
sos korespondencijoje nenurodytas Rūtos 
— 701 pajėgumas, tikslumas, patikimumo 
koeficientas, greitis ar kiti techniški da- 
viniai. Todėl ir negalime tvirtinti, kad Rū- 
ta — 701 pirmautų pasaulyje. Tačiau net 
ir be jokių davinių galime drąsiai tvir- 
tinti, kad ji viena iš pirmaujančių, nes 
gerų šios rūšies mašinų — automatų dar 
iš viso nėra. Ir tai nežiūrint labai pla- 


taus mąsto tyrinėjimų ir bandymų skai- 
čiavimo mašinų pramonėje, universitetuo- 
se, kariuomenės (ypač JAV aviacijos) 
tyrimo laboratorijose. šiuo metu Rūta — 
701 dar tik pramoninis Sigmos skaičiavi- 
mo mašinų fabriko Vilniuje pavyzdys. Jos 
kūrėjai konstruoja naujus skaitančiųjų au 
tomatų modelius. Ir sėkmės jiems, ir ge- 
ro vėjo! Nes ir mums malonu, kai vilnie- 
čiai atsistoja pačiose pirmose technikos 
mokslo pažangos eilėse. 


Eš Truputį sunkiau sovietinėje sistemoje 
sprendžiasi paprastesnės, neautomatinės 
raidžių ir vardų atpažinimo problemos. 
Ant vokų, kuriuose mus pasiekia Tiesa ir 
kiti okupuotos Lietuvos leidiniai, didelėmis 
juodomis raidėmis dešiniame viršutiniame 
kampe atspausdinta „Vilnus T. P.“. Ir su- 
prask dabar žmogau, kaip čia nutiko, kad 
iš Vilniaus tik Vilnus'as liko. Nejaugi Tie- 
soje nebėra žmonių, mokančių lietuviš- 
kai?! Pasirodo reikalai gana paprasti. 
Sekmadienio Tiesa, kuri Vilniuje pasirodo 
šeštadienio vakare, mus pasiekia sekantį 
antradienį. O tai jau labai labai greitas 
oro pašto patarnavimas. Betgi iš Vilniaus 
visi keliai į Ameriką veda tik pro Mask- 
vą. O ir iš ten lėktuvai neperdažnai skrai- 
do. Taigi, atrodo, užsieniui skirta spauda 
adresuojama Maskvoje. O ten viskas į 10- 
tyniškas raides verčiama iš „graždankos“. 
Taip atrodo, „didžiojo brolio“ vertėjų dėka 
ir atsitiko toks stebūklas, kad Lietuvos 
sostine pasidavė Vilnus'as. 


Iš visos šitos komedijos susidaro šiokia 
tokia proga ir Akiračiams su Tiesa tru- 
putį kultūriniai pabendradarbiauti: mes 
nurodėme faktus, o jūs, draugai, patele- 
fonuokite į Maskvą ir paaiškinkite te- 
nykščiams spaustuvininkams, kad Lietuvos 
sostinė tai Vilnius, ne Vilnus'as. 


mG. Kaukaitė dainuoja La Skaloje. (El- 
ta) Milano La Skalos afišos, šiomis die- 
nomis pasiekusios Vilnių, byloja, kad šia- 
me pasaulinio garso teatre pirmą kartą 
viešai auditorijai pasirodė dainininkė iš 
Lietuvos. Valstybinio akademinio operos 
ir baleto teatro solistė, pasaulinio studen- 
tų ir jaunimo festivalio Sofijoje laureatė 
Giedrė Kaukaitė, kuri dabar stažuojasi 
minėtame teatre, balandžio pabaigoje 
drauge su italų ir kitų šalių dainininkais 
dalyvavo dviejuose La Skalos surengtuose 
koncertuose. Lietuvių dainininkė šiuose 
koncertuose dainavo arijas iš Verdžio ope- 
ros „Otelo“ ir Pučinio „Madam Baterflai“. 

Šią Tiesos (gegužės 15) informaciją 
persispausdiname todėl, kad suteikti pro- 
gos pasiruošti tiems mūsų geros valios, 
nors ir neperdidelės išminties tautiečiams, 
kuriuos nesenai nepasiruošusius užklupo 
Virgilijaus Noreikos kocertą. Kadangi 
po metų kitų ir Giedrė Kaukaitė gali pa- 
bandyti koncertais suskaldyti Amerikos 
lietuvių vienybę, reikia tikėtis, kad budrūs 
tautinės drausmės sargai jau dabar pa- 
informuos mūsų visuomenę, kiek partizanų 
sušaudė ir su keliais vyrais jau išsiskyrė 
Giedrė Kaukaitė, 


m „Mes, Šiaulių statybos tresto mūrinin- 
kai, mūrijame Daugėlių ir Akmenės staty- 


binių medžiagų kombinatų plytomis. Jos 
labai blogos kokybės, nestandartinės. Kaip 
atrodo Daugėliuose pagamintos plytos, pa- 
vyzdžius pasiuntėme ir Jums. Labai daž- 
nai plytos vietoj 88 yra 120 milimetrų 
storumo. Jūs pats suprantate, kad iš to- 
kių nestandartinių plytų gražiai pastato 
nepastatysi“. Tokia Šiaulių mūrininkų at- 
viro laiško (Tiesa, gegužės 15) statybi- 
nių medžiagų pramonės ministrui drg. S. 
Jasiūnui pradžia. Toliau laiškas dar pik- 
tesnis. Pabaigoje mūrininkai sako, kad iš 
tokio broko toliau statyti namus nebelei- 
džia sąžinė. Mums šitoks darbininkų skun- 
das visai suprantamas. Mūrininkams atly- 
ginimas mokamas pagal atlikto darbo kie- 
kį, gi suskilusiomis, nelygiomis plytomis 
mūryti darbas sunkus, lėtas ir nepelnin- 
gas. Kapitalistų išnaudojami darbininkai 
tokiais atvejais streikuoja ir streiku pri- 
verčia darbdavius parūpinti pakenčiamos 
medžiagos. O komunistiniuose kraštuose 
streikai nereikalingi, nes ten darbininkų 
gerbūviu rūpinasi partija. Taip bent anks- 
čiau savo skaitytojams aiškindavo T'iesa. 
Gegužės 15 tačiau apie tai, kad komunis- 
tinių kraštų darbininkams nebėra reikalo 
streikuoti, Tiesa nebeužsimena. 


Kovodami už savo teises darbininkai vi- 
same pasaulyje kartais griebiasi plytų, 
Šiauliečiai tačiau bus, turbūt, pirmieji < 
kurie supykę griebia plytą, klijuoja ai | 
jos pašto ženkliuką ir meta ją į laiškų 
dėžutę. Ar efektyvus šitoks protesto bū- 
das, parodys tik ateitis. Kiekvienu atve- 
ju tačiau originalu, nors nei labai prole- 
tariška, nei revoliucionieriška. .. 


Z. V. Rekašius 


„Pavyzdiniai kolūkio įstatai“, kurių 
pagrindu šiandieną yra organizuojamas 
žemės ūkis, iš tikro yra užsilikę nuo 1935 
m. Nenuostabu, kad daugelis šių įstatų 
nurodymų yra atgyventos. Įstatai ypač pa- 
brėžia kolūkiečių pareigas, o ne teises, ir 
priverstinei kolektyvizacijai seniai užsibai- 
gus, natūraliai kilo reikalas pažvelgti į 
kolūkiečių teises. Jau Chruščiovas kalbėjo, 
bet neišdrįso, įstatus sumoderninti. šį dar- 
bą konkrečiai pasiėmė Chručšiovo įpėdiniai 
ir Kompartijos 1965 m. kovo mėn. plenu- 
me, kur ypač daug dėmesio buvo skirta 
žemės ūkio reformų klausimams, buvo nu- 
tarta paruošti naujus pavyzdinius žemės 
ūkio artelės-kolūkio nuostatus. 

Žemės ūkio reformų šalininkai tikėjosi, 
kad naujoji vadovybė daleis platesnes, ra- 
cionalesnes ir liberališkesnes žemės ūkio 
administravimo reformas. Bet šis optimiz- 
mas buvo greitai išblaškytas, kai 1966 m. 
sausio mėn. buvo paskelbtas įstatų paruo- 
šimo Komisijos sąstatas. Joje dominavo 
žemės ūkio konservatoriai, o reformų ša- 
lininkai buvo iš sąstato beveik išjungti. 
Jau tada buvo aišku, kad naujieji įstatai 
nieko naujo nepasiūlys, o kodifikuos kas 
jau yra praktiškai vykdoma. Tai sugesta- 
vo ir labai jautrus politinių jėgų balan- 
sas Kremliuje, nedaleidžiąs kokių radika- 
lesnių pakeitimų. 

Galų gale po trijų metų Komisija savo 
projektą paskelbė svarstymui (žr. Tiesa, 
1969 m. balandžio 24 d.). Galutinė įstatų 
redakcija turėsianti būti priimta Trečia- 
jame Visasąjunginiame kolūkiečių suva- 
žiavime š. m. lapkričio mėn. Reakcinė po- 
litinė atmosfera, tačiau, duoda mažai vil- 
čių apie tolesnius esminius pakeitimus 
nuostatų projekte. Tad pažvelkime į juos. 

Iš esmės projekte numatytoji kolchozo 
santvarka ne kažinkiek tesiskiria nuo lig- 
šioliniuose įstatuose numatytosios, 0 ypač 
maža kuo tesiskiria nuo to, kas jau prak- 
tikoje yra. Tiesa, įstatuose jau nėra atgy- 
venų, bet paliekami visi ideologiniai-po- 
litiniai, arba ką būtų galima pavadinti 
„popieriniai“, nuostatai. Pavyzdžiui, pačia- 
me pirmajame įstatų pavyzdžio straipsny- 
je tebėra tvirtinama, kad toks ir toks „ko- 
lūkis yra savanoriškai susivienijusių vals- 
tiečių kooperatinė organizacija“. Visi ge- 

Turtingo Suvalkijos ūkininko namas nepriklausomais laikais. 


rai žino, kad tai nei savanoriška nei ko- 
operatinė organizacija, o valstybės nusta- 
tyta žemės ūkio produkcijos organizavimo 
tvarka. Kitokiu atveju pavyzdinių nuosta- 
tų juk nereikėtų — patys kolūkiečiai juos 
pajėgtų pasirašyti. 

Arba kitas toks „popierinis nuostatas“ 
tebekalba, kad kolūkiams žemę „pritvirti- 
nama... nemokamam ir neterminuotam 
tai yra amžinam naudojimui“. Žinoma, 
valstybė žemę konfiskavus gali su ja da- 
ryti ką nori. Antra vertus, ta pati vals- 
tybė Lietuvoje už tą „nemokamai naudotis 
duotą“ žemę ima mokesčius, kasmet apie 
17-18 milijonų rublių. Žemės davimo „am- 
žinumas“ irgi „popierinis“, nes valstybė 
praeityje laisvavališkai kolūkius transfor- 
mavo į tarybinius ūkius. Chruščiovas šį 
procesą net skubino, nes, jo manymu, €e- 
ventualiai visi žemės ūkio vienetai turėsią 
būti grynai socialistiniai, t. y. tarybiniai 
ūkiai. Bet visa tai suprantama, nes juk 
iki šiol joks totalitarinis režimas nepajė- 
gė išsiversti be ideologinių mitų. 

Iš pozityvios pusės, naujas įstatų pro- 
jektas konsoliduoja tą kolūkinio gyvenimo 
pažangą, kuri buvo padaryta po Stalino, 
o ypač po Chruščiovo laikų. Galbūt svar- 


biausias yra garantuotas piniginis užmo- 
kestis kolūkiečiams, vietoj natūros, kaip 
yra esamuose nuostatuose. Bet tuo pačiu 
nuostatuose nekalbama apie tokį pat už- 
mokestį kolūkiečiams, kaip tarybinių ūkių 
darbininkams, kaip kad Brežnevas buvo 
prižadėjęs Kompartijos 23-me Kongrese. 

Kitas naujas nuostatas, kuris jau vyk- 
domas praktikoje, patvirtina pagelbines 
kolūkinės įmones (maisto konservavimo, 
statybos, amatų). Chruščiovas buvo labai 
priešingas tokioms įmonėms, bet naujieji 
vadovai greitai suprato, kad kolūkių pa- 
gelbinės įmonės gerokai pakelia kolūkių ir 
kolūkiečių pajamas ir užima kolūkiečius 
ne sezoniniu metu, ir visa tai be valstybi- 
nių investicijų. 

Nuostatai taip pat formalizuoja nese- 
niai įvestas kolūkiečiams valstybines pen- 
sijas ir „kitus išmokėjimus, bet toli gražu 
negarantuoja tą pačią išmokų lygį ir 
apimtį kaip darbininkams. 

Pagal senus įstatus kolūkietis legaliai 
negalėjo kolūkio palikti, nors praktikoje 
milijonai tai padarė. Nauji nuostatai taip 
pat nesuteikia kolūkiečiams judėjimo lais- 
vės, bet nusako procedūrą, kaip leidimą 
kolūkį palikti galima gauti (prašymas ko- 

lūkio valdybai, kuri klausimą riša tri; ) 
mėn. laikotarpyje). 

Jei iš vienos pusės nauji nuostatai ko- 
difikuoja esamą padėtį ir praktiką, tai iš 
kitos pusės ir toliau matosi tendencija ko- 
lūkiečius diskriminuoti ir išnaudoti. Pa- 
vyzdžiui, yra aiški intencija mažinti pri- 
vačių daržų plotą. Ligi šiol tie sklypai 
buvo iki 60 arų dydžio, dabar negalės bū- 
ti didesni kaip 50 arų (įskaitant ir Žemę, 
sunaudotą pastatų ir kelių). Tačiau kam 
tie sklypai paskirti senomis normomis, 
tam nebūsią mažinami. Prieš kiek laiko 
buvo kalbų, kad tuos sklypelius iš visa) 
reiktų panaikinti. Bet kai suskaičiuoja, 
kad sklypeliuose pagaminama pieno ir mė. 
sos beveik tiek pat, kiek didžiuosiuose su- 
kolektyvintuose plotuose, tai sklypelius 
naikinti visiškai dar nedrąsu. Privačių 
sklypelių mažinimas atspindi ne vien re- 
žimo ideologinę pažiūrą, bet ir ekonomi- 
nius išskaičiavimus: plečiant valstybės 
plotus bus galima dalinai padengti kolū- 
kiečių pensijų išlaidas. Nežiūrint pakilu 
sio gyvenimo standarto kolūkyje (jis d/T* 
daugiau pakilo mieste), nežiūrint didesnių 
investicijų į žemės ūkį, skirtumai tarp 
kaimo ir miesto ir toliau liks daug nepa- 
siai išnaudojama klase. 

Nuostatuose ir toliau atsispindi dėme- 
sys pareigoms, o ne kolūkiečių teisėms. 
Pavyzdžiui, jau 1965 m. siūlytas „kolū- 
kiečių teisių“ skyriaus, ypač jų teisių san- 
tykiuose su aukštesniais organais, taip ir 
nėra. Galų gale, nuostatai tiek detalizuo- 
ti, jog respublikos turės labai mažai dis- 
krecijos organizuojant žemės ūkio preduk- 
ciją. Nusakoma net kolūkio darbo orga- 
nizavimo vienetai. Taip Kompartija ir ne- 
pajėgia atsikratyti ekstremiško centraliz- 
mo tendencijų. Centralizacija yra tapusi 
fetišu, kuris neleidžia vietiniams ūkio va- 
dovams racionališkiausiai ir efektyviau- 
siai vadovauti žemės ūkiui. 

Trumpai, be nurodytos riboto progreso 
kodifikacijos, naujieji nuostatai bei būsian- 
čios diskusijos nežada esminių kolūkinės 
santvarkos reformų — platesnės raciona- 
lizacijos ir liberalizacijos — ir kolūkietis 
turės bent artimoje ateityje pasitenkinti 
antraeilio piliečio teisėmis. 

TRŪKSTA PLYTŲ IR KOMPARTIJOS JAUTRUMO 


Gegužės 29-30 dienomis, Vilniuje Paro- 
dų rūmuose įvyko septintasis Lietuvos Ar- 
chitektų Sąjungos suvažiavimas. Suvažia- 
vimo pranešimai ir diskusijos nagrinėjo 
ir atspindėjo tas problemas, su kuriomis 
architektai diena iš dienos, metai po 
metų susiduria vykdydami savo užduotis 
ir kūrybinį darbą. Parodų rūmai, kur su- 
važiavimas vyko, gerai simbolizuoja Lie- 
tuvos architektų augštą kūrybingumą ir 
jų problemas. Neabejotinai, Parodų pavi- 
lionas yra orginaliausias ir įdomiausias 
naujosios architektūros pavyzdys Lietu- 
voje. Jis leidžia pajusti Lietuvos architek- 
tų kūrybinį polėkį ir potenciją, ir įsivaiz- 
duoti kaip galėjo atrodyti visa eilė naujai 
pastatytų miestų rajonų, jei urbanizacija 
ir pramonės vystymas Lietuvoje nebūtų 
vykdomas „pasivyti ir pralenkti Ameriką“ 
tempais. Deja, Parodų rūmų pastatas nė- 
ra tipiškas šiuolaikinei architektūrai Lie- 
tuvoje. Tokio architektūrinio sprendimo 
pastatų tėra labai nedaug. 

Nutrūkgalviškai skubūs tempai, plati 
statybų apimtis, menka statybinių medžia- 
gų kokybė, mažas medžiagų pasirinkimas 
+ žemo lygio darbo atlikimas trukdė, ir 
(( trodo dar ilgai trukdys pilnai pasireikš- 
ti Lietuvos architektų sugebėjimams. 
Nors Sovietų Sąjungos mastu, Lietuvos 
architektūra yra augšto lygio, visumoje 
naujose statybose klėsti pastatų unifor- 
miškumas, monotonija ir žema statybinė 
kokybė. Todėl šiame suvažiavime: „Dau- 
gelis diskusijos dalyvių teisėtai piktinosi 
žema statybos darbų kokybe bei siauru 
statybinių medžiagų asortmentu. Dabar- 
mė architekto kūrybinė paletė yra pasi- 
gailėtinai skurdi tiek savo faktūros, tiek 
spalvų, tiek ir kitais atžvilgiais. Ypač 
trūksta gerų, plačios spalvinės gamos, ge- 
ros kokybės apdailos medžiagų“ (Litera- 
tūra ir menas, birželio 7). 

Dėl žemos statybų kokybės negalima 
kaltinti vien tik statybininkus, nes esant 
menkos kokybės medžiagai bei trūkstant 
statybos mechanizmų ir geriausi statybi- 
ninkai negali atlikti gero darbo. Su tuo, 
sutiko ir architektai. „Statyboms būtinai 
reikalingos naujos apdailos medžiagos. 
"Re to nepasieksi geros pastato architek- 
tūrinės išraiškos. Tačiau ši problema 
sprendžiama lėtai. Trūksta net gerų ply- 
tų, čerpių“, — pareiškė Architektų Są- 
jungos Valdybos pirmininkas J. Vaškevi- 
čius. ,„Pastatų išvaizdą blogina ir tai, kad 
statybininkai gauna drėgnus stalių gami- 
nius ir lentas, o dėl to persikreipia langų 
ir durų blokai“ (Tiesa, gegužės 30). Stan- 
dartinių — tipinių pastatų statyba domi- 
“< Ka nes ji kainuoja daug pigiau ir at- 


1969 m. gegužės mėn. 


Asmens kulto laikų architektūra Lietuvoje 


liekama daug greičiau. Orginalūs pasta- 
tai yra statomi labai lėtai. Tai atsitinka 
ne vien dėl statybininkų nerangumo, bet 
dėl stokos geresnės ar nestandartinės me- 
džiagos. Vilniuje, vidutinės apimties Ope- 
ros rūmai statomi jau penkti metai. . .Nor- 
maliai tokį projektą būtų galima pastaty- 
ti per 6-9 mėnesius. Todėl pilnai supran- 
tame Architektų Sąjungos pirmininko nu- 
siskundimą: „Statybos organizacijos ne- 
leistinai ilgai stato unikalius (netipinius 
— Red.) objektus. Dėl to nauji projekti- 
niai pasiūlymai dažnai pasensta, jų dar 
neįgyvendinus, dažnai tenka peržiūrėti 
pirmykštį architektūrinį sprendimą“. 


Ideologiniais ir dalinai ekonominiais su- 
metimais vadovaudamasis, Sovietinis reži- 
mas nori pagrindinai pakeisti Lietuvos 
kaimo gyvenimą — likviduoti daugiau in- 
dividualistinį gyvenimo būdą laiduojančius 
vienkiemius. Lietuvos architektai iki 1971 
metų turi suplanuoti kaimų centrinių gy- 
venviečių pagrindines schemas. Šioje sri- 
tyje architektai turi daug mažiau paty- 
rimo, maža teoretinio pasiruošimo ir ne- 
daug laiko. Jau prieš suvažiavimą, ši pro- 
blema jaudino kai kuriuos planuotojus ir 
architektus. Prisibijoma, kad skubūs ti- 
piniai sprendimai nesuniveliuotų etnogra- 
finių regijonų įvairovę bei charakteristi- 
ką, vienkiemių išardymas ir bendrų gy- 
venviečių konstrukcija nesunaikintų Lie- 
tuvos kaimo gražaus gamtovaizdžio. 


Vis dar neišspręstos Vilniaus, Kauno, 
Klaipėdos senamiesčių restauravimo ir 
prezervavimo problemos. Trūksta kvalifi- 
kuotų architektų-restauratorių, trūksta 
medžiagų ir vyriausybės susirūpinimo. 
Aukštosios mokyklos Lietuvoje neruošia 
restauravimo specialistų. Seni istoriniai 
architektūros paminklai, daugumoje baž- 
nyčios, yra ne tik vartojami kaip sande- 
liai, bet dargi neremontuojami. ši, jokiu 
būdu nepateisinama praktika keli metai 
atgal buvo referuota Sovietinės Lietuvos 
„parliamentui“. Bet nei vyriausybė, nei 
partija šio barbariško nusižengimo nesu- 
laikė! Paskutinių kelių metų tarpe su- 
lėtėjo architektūros paminklų restauravi- 
mo darbai. Dėl kai kurių ministerijų ne- 
rangumo, Vilniuje restauruojamas basti- 
jonas yra atsidūręs avarinėje padėtyje. 
Darbas pusiau atliktas, tik pritrūko ply- 
tų! Prieš kurį laiką lietuviškos plytos bu- 
vo eksportuojamos Švedijon ir Suomijon. 


Suvažiavimo metu kelis kartus buvo nu- 
rodyta, kad: „Respublikai dar labai trūks- 
ta architektų. Todėl kompetetingos orga- 
nizacijos turėtų padidinti studentų archi- 
tektų priėmimo į respublikos aukštąsias 


mokyklas kontingentą“. Apie architektū- 
ros ir restauravimo specialistų trūkumą 
Lietuvoje, buvo kelis kartus rašyta Tieso- 
je ir Komuniste prieš metus laiko. Tiki- 
mės, kad po šio, paskutinio priminimo, 


Lietuvos Komunistų Partija, kaip nors 
įtikins Aukštojo ir Specialiojo Vidurinio 
Mokslo Ministeriją Maskvoje, kad pasta- 
roji teiktųsi leisti padidinti architektūros 
specialistų kontingentą Lietuvoje. 


„Ks 


| 


Naujausioji architektūra Vakarų poveikyje 


FAUSTAS KIRŠA IR KOSTAS OSTRAUSKAS 


Į TĖVYNE SUGRIŽUS 


Šių metų pavasarį Vilniuje pasirodė 
stambi Fausto Kiršos poezijos rinktinė 
Pelenai. Lietuvos spaudoje apie šią rinkti- 
nę yra sakoma, jog joje yra išspausdinta 
maždaug dešimtoji poeto kūrybos dalis. 
Taip pat spauda Lietuvoje mini, kad į šią 
knygą yra įtraukti tie Kiršos kūriniai 
„„. „kurie yra įdomūs ne tik lietuvių poezi- 
jos istorinei raidai pažinti, bet išlaikę sa- 
vo meninę vertę ir dabarties estetinių kri- 
terijų atžvilgiu.“ Įžanginiame straipsny- 
je „Fausto Kiršos poezija“ literatūros kri- 
tikas V. Kubilius rašo: „F. Kiršos eilė- 
raščiai, atbaidę skaitytoją savo kietu re- 
fleksijų podirviu, vienodų ir nejudrių emo- 
cijų turiniu, gana monotoniška intonaci- 
ja, — savotiška lietuvių lyrikos lūžio ir 
persiformavimo grandis, kurioje susikry- 
žiavo „maironiška“ logiško silogizmo, re- 
toriško šūkio ir pranašiško tono tradicija 
su moderniąja vaizdo simbolizacijos, žais- 
mingo dainingumo, prasmės neapibrėžtu- 
mo, pagaliau sultingos senojo kaimo leksi- 
kos tradicija, neretai disharmoniškai susi- 
piaudamos ir ardydamos viena kitą. Šiaip 
ar taip, F. Kirša priklauso tai poetų kar- 
tai, kuri tiesė pagrindus naujajai lietuvių 
lyrikai“. 

„Pelenuose“ išspausdinti eilėraščiai pa- 
imti iš poeto knygų Verpetai, Aidų aidu- 
žiai, Suverstos vagos, Giesmės, Maldos 
ant akmens, Piligrimai, Šventieji akme- 
nys, Pelenai, o taip pat eilėraščiai, sukur- 
ti daugiausia antrojo pasaulinio karo me- 
tais ir nejėję į rinkinį. Reikia pastebėti, 
kad tarp viršminėtų knygų yra ir Šven- 
tieji Akmenys, išleisti 1951 metais Ame- 
rikoje. (Išeivijoje F. Kirša išleido du po- 
ezijos rinkinius: Tolumos 1947 metais Vo- 
kietijoje ir minėtą Šventieji akmenys, Šios 
rinktinės išleidimas ženklina dar vieno mi- 
rusio lietuvių literatūros klasiko sugraži- 
nimą į apyvartą. Faustas Kirša prisijun- 
gė prie tokių anksčiau gražintų vardų 
kaip Krėvės, Baltrušaičio, Savickio, Vydū- 
no, Tysliavos ir kitų. Praktiškai, tai reiš- 
kia, kad jo kūryba dabar bus minima li- 
teratūros mokslininkų darbuose ir mokyk- 
lų antologijose. Knygą redagavo redakci- 
nė komisija: A. Baltakis, J. Lankutis ir 
Just. Marcinkevičius. 

Šių metų Pergalės Nr. 4 persispausdi- 
no Kosto Ostrausko vieno veiksmo dramą 
„Žaliojoj Lankelėj“. (ši drama buvo iš- 
leista Alg. Mackaus Knygų Leidimo Fon- 
do 1963 metais, Čikagoje.) Kosto Ost- 
rausko veikalui įvadą parašė prieš keletą 
metų Amerikoje viešėjęs dabartinės Lie- 
tuvos dramaturgas Kazys Saja. Savo įva- 
de Saja Ostrausko kūrybą pristatė taip: 


„K. Ostrauskas-dramaturgas man pri- 
mena skulptorių, kuris tašo didžiulį ak- 
mens luitą, užsimojęs sukurti rūsčią kiek 
pašaipaus mąstytojo skulptūrą. Jis kala 
ir šlifuoja akmenį netgi tada, kai skulp- 
tūra prabyla gyva mūsų amžininko kalba. 
Kūrėjas atima skulptūrai visas buitines 
detales, užgesina jos akių linksmą žvilgesį 
(tokį būdingą pačiam Kostui), ir pagaliau 
belieka maža, skausminga skulptūrėlė, ku- 
ri įstabi tuo, kad sugeba išsaugoti beveik 
visą nuskelto akmens svorį... K. Ost- 
rausko herojai iš tikro kaip tie Sizifo 
akmenys, kurie beviltiškai rieda į pakal- 
nę. Jo trumpose, dažniausiai vienaveiks- 
mėse dramose įvairiausiuose pavidaluose 
tyko Mirtis. „Žaliojoj lankelėj“ ją simbo- 
lizuoja šachmatininkai, paskutinėje jo pje- 
sėje „„Duobkasiai“ — jauna mergina, kuri 
užverčia duobėje pačius duobkasius.“ 


Gyvųjų išeivijos rašytojų kūryba dabar- 
tinėje Lietuvoje yra retas paukštis. Be po- 
ros M. Katiliškio ir K. Almeno novelių, 
pasirodžiusių periodikoje, nieko daugiau 
nėra buvę ten išleista. Prieš keletą metų 
ėjo kalbos, kad Lietuvoje žadama leisti 
K. Almėno knyga, sudaryta iš jo novelių 
tilpusių ankstyvesniame Bėgių rinkinyje. 
Tačiau kalbos pasiliko kalbomis. Todėl 1a- 
bai malonu, kad ne tik mirusieji klasikai 
grįžta Lietuvon, bet ir į gyvuosius yra 
atkreipiamas dėmesys. 


LIETUVIŲ KOMJAUNIMAS 


SARGYBAI BESIKEIČIANT 


Gegužės 28 d. Komjaunimo Tiesa Vil- 
niuje stambiu šriftu išspausdino praneši- 
mą apie Lietuvos Komjaunimo Centro Ka- 
miteto plenumą. Nors pranešimas yra apie 
Lietuvos Komjaunimo CK, minimos vien 
rusiškos pavardės. Informacijoje praneša- 
ma, kad antrasis Lietuvos Komjaunimo 
Centro Komiteto sekretorius J. Betev'as 
gauna pakėlimą ir išvyksta į Maskvą. Jo 
postan „išrinktas“ G. Denisov'as. Kitaip 
sakant — vienąs rusas išvažiuoja, kitas 
atvažiuoja. Ironiškiausia, kad Lietuvos 
Komjaunimo sargų pasikeitimo ceremonia- 
1 prižiūrėjo kiti du „vyresnieji broliai“: 
V. Charazov'as, Lietuvos KP CK sekre- 
torius, ir iš Maskvos atvykęs Komjaunimo 
CK „organų skyriaus vedėjas“ G. Jelise- 
jev'as. Spėjame, kad Jelisejev'as iš Mask- 
vos atvežė „sugestiją“ ką „išrinkti“ Bete- 
v'o vieton. Kaip gaila, kad po 25 metų ta- 
rybinio gyvenimo, Lietuvos Komjaunimas 
negali apsieiti be rusiškų auklių. 


LIETUVOS KRONIKA 


AKADEMIKAS J. JURGINIS ŠVEDIJOJE 


„LIETUVIŠKOS VERTYBĖS ANAPUS BALTIJOS“ 


Žinomas lietuvių kultūros ir istorijos 
specialistas akademikas J. Jurginis šį pa- 
vasarį lankėsi švedijoje ir apžiūrėjo 
Stockholmo ir Upsalos universitetuose ir 
muziejuose saugomas lietuviškas vertybes. 
Savo įspūdžius ir atradimus Švedijoje dr. 
Jurginis aprašė š. m. Literatūros ir me- 
no 16 ir 17 numeriuose. 

Upsalos universiteto bibliotekoj jis su- 
sitikęs skyriaus vedėją dr. L. Klaibergą, 
kuris prabilęs lietuviškai. Mat, jis yra bu- 
vęs Vytauto Didžiojo universitete Kaune 
švedų kalbos dėstytojas, ir tada pramo- 
kęs lietuviškai, ligšiol nepamiršęs. Šioje 
bibliotekoje esama keleto XVI amžiaus 
lietuviškų knygų, kurių kopijų nė Vilniaus 
universitetui nepavykę gauti. Tai J. Bret- 
kūno Giesmės, Mažvydo Paraphrasis, Bret- 
kūno Kollectas, Kancionalas ir rankraš- 
tis Chrikšchezonijska giesme apej Uszgi- 
mimo Christaus. Esama toje bibliotekoje 
ir Kėdainių kalvinų leidinių. Vieno iš jų 
beesanti pirmoji laida, kurio Lietuvoj 
eanti tik antroji ir buvę manyta, kad pir- 
mosios laidos jau niekur nėra. 

Stockholme muziejuose dr. Jurginis pa- 
matė ten saugomas XVII amžiaus Lietu- 
vos kariuomenės vėliavas. Ir paminėjo, 
kad „Tame muziejuje dirbantis lietuvis 
susidomėjo tomis vėliavomis, jas nupiešė 


LIETUVOS MOKSLŲ AKADEMIJA 
DARBŲ PLANAI 


Balandžio ir gegužės mėn. Tiesa paskel- 
bė eilę mokslinio tyrimo darbų planų 1971- 
75tiems metams. Viso Mokslų Akademija 
ir aukštosios mokyklos numato nagrinėti 
35 mokslines problemas, jungiančias dau- 
giau kaip 400 paskirų temų. 

Ekonominėje srityje numatoma išplėsti 
Lietuvos gamtinių resursų ir jų raciona- 
laus panaudojimo galimybių tyrinėjimą. 
Taip pat užplanuota Lietuvos gamybinių 
jėgų ir jų išdėstymo įvertinimas. šis klau- 
simas liečia ir labai jautrų darbo jėgos 
klausimą. Per didelis optimizmas šito 
klausimo sprendime gali turėti labai nei- 
giamų padarinių tautine prasme, kaip kad 
jau įvyko Latvijoje ir Estijoje (kur, 
trūkstant darbo jėgos, labai padidėjo ru- 
sų kolonistų skaičius). 

Svarbią vietą šiuose darbuose užims 
Lietuvos energetinio balanso sudarymas. 
Tikimasi sukurti adaptyvines (prisitai- 
kančias) sistemas ištisoms įmonėms au- 
tomatiškai valdyti. 

Elektrochemijoje numatoma toliau tobu- 
linti galvaninius metodus kovai su metalų 
korozija. Fizikoje numatoma tobulinti pus- 
laidininkų prietaisus, tyrinėti karštus e- 
lektronus, kietų kūnų plazmą bei puslai- 
dininkų optines savybes (visos šios fizi- 
kos problemos turi labai didelės svarbos 
ateities elektronikai). Teoretinėje fizikoje 
užsimojimai kuklesni: spektroskopija, re- 
tųjų žemės elementų savybės, atmosferos 
savaiminio apsivalymo nuo radioaktyviųjų 
medžiagų galimybės. Aukštos energijos a- 
tominių dalių fizika nepaminėta — ši sri- 
tis atrodo palikta kitoms sovietų mokslo 
įstaigoms. Taip pat lietuviai nedalyvauja, 
ir nenumato ateityje įsijungti į erdvės ty- 
rinėjimo darbus. Matematikos mokslinių 
darbų užmačios taip pat labai ribotos — 
tikimybių teorija ir matematinė statistika. 

Biologinių mokslų srityje numatoma 
mutogeninių ir priešvėžinių preparatų sin- 
tezė, biologinių medžiagų farmakologinių 
savybių tyrinėjimas. Botanikai tyrinės au- 
galų fiziologines savybes, augimo dėsnin- 
gumus, introdukavimo galimybes. Zoolo- 
gai ieškos biologinių kovos prieš augalų 
kenkėjus metodų. Biologinių mokslų tyri- 
mo srityje į akis krenta tai, kad visai 
nepaminėti bet kokie moksliniai planai ge- 

ir piešinius paskelbė emigrantų spaudoje“. 
Be abejo, čia jis minėjo pulkininko Ur- 
bono straipsnius Karyje. 

Kaip yra žinoma, Upsalos universiteto 
bibliotekoje katalogavimo skyriuje dirba 
dr. Kajetonas Čeginskas, kuris dr. Jurgi- 
nį supažindino su biblioteka. Apie dr. Če- 
ginską ir jo darbą Jurginis taip atsiliepė: 
„Jis stebino mane labai geru tarybinės 
literatūros žinojimu. Klausinėjo, kaip ku- 
ris autorius atrodo, ką rašo arba ruošiasi 
rašyti. Jis man rodė kataloguose tarybinę 
lituanistiką ir skundėsi, kad ji negausi, 
kad daugelio gerų knygų ir žurnalų stin- 
ga... Kadangi K. Čeginskui priklauso ka- 
talogavimas, iš pagarbos gimtinei jis ka- 
taloguose įvedė skyrius „Lietuvos istori- 
ja“, „Lietuvos geografija“ ir ruošiasi į- 
vesti „Lietuvos kultūra“. Jeigu tik bus 
daugiau knygų gaunama“. 

Švedai knygas iš Lietuvos gauna pa- 
grindinai mainų pagrindu. Todėl visa ei- 
lė leidinių nepatenka į Švedijos mokslo įs- 
taigas. Kalti atrodo ir finansai ir lietu- 
viškų leidinių propaganda Švedijoje, nes 
į Maskvos leidžiamus Meždunarodnaja 
kniga biuletenius tik viena kita lietuviška 
knyga patenka. „Esą būtų gerai, kad lei- 
dyklos pačios siuntinėtų į užsienį kuria 
nors Vakarų Europos kalba parašytas in- 


formacijas apie išeinančias lietuviškas 
knygas“. 
Dr. Jurginį taip pat stebino, kad 


Stockholmo ir Upsalos universitetuose dės- 
toma lietuvių kalba, kurios lektorius yra 
Juozas Lingis. Anot Lingio, lietuvių kal- 
bos dėstymui reikalingos tinkamos priemo- 
nės, kurių šiandien dar trūksta. Anot Jur- 
ginio, „lietuvių kalba dėstoma ne tik Šve- 
dijos, bet ir kitų šalių universitetuose, to- 
dėl reikiami vadovėliai turėtų būti išlei- 
džiami ne kur nors kitur, o Lietuvoje, kur 
kalbos specialistai yra geriausi“. 


Akademikas Jurginis iškėlė dar vieną 
lietuvių kalbos studijavimo reikalavimą- 
problemą Švedijoje (ir kitur): 

„Skaitydamas (Upsalos universiteto) 
lietuvių kalbos programą, radau reikala- 
vimą, kad studentams, norintiems gauti 
per egzaminą aukštesnį pažymį, reikia 
pabuvoti ilgesnį laiką Lietuvoje. Man bu- 
vo įdomu sužinoti, kaip šis reikalavimas 
praktiškai įvykdomas, nes neteko girdėti, 
kad švedas lietuvių kalbos praktiką atlik- 
tų Lietuvoje. Pasirodo, vykstama į Len- 
kiją, į lietuviškus Suvalkų ir Punsko ra- 
jonus“, 

Toks dalykas lyg ir akibrokštas Vil- 
niaus universitetui... J. Jurginis siūlo or- 
ganizuoti Vilniaus universitete kursus 
studijuojantiems lietuvių kalbą kituose u- 
niversitetuose. Ir iš viso rodo susirūpini- 
mo, kaip teikti daugiau pagalbos lietuviš- 
ką darbą dirbantiems svetur. 


LIETUVIŲ LITERATŪRA 
EGZAMINŲ TEMOS 


Baigiantis pavasariui, pasibaigia ir 
mokslo metai. Tačiau prieš atsisveikinant 
su mokykla, abiturientai stoja paskutiniam 
patikrinimui — laiko baigiamuosius egza- 
minus. Šiais metais Lietuvoje, virš dvi- 
dešimt tūkstančių vidurinės mokyklos (gim 
nazijos) abiturientų gegužės 24 d. 9 val. 
ryto pradėjo pirmąjį egzaminą — lietuvių 
literatūros rašomąjį darbą. Iš duotų trijų 
temų, reikia pasirinkti vieną. Šių metų 
temos: Lietuva Maironio poezijoje“, 
„Liaudies žmogus J. Baltušio Parduotose 
vasarose“, „Tu privalai degti, kad nebūtų 
deginami žmonės“ (Just. Marcinkevičius). 
Praeitų metų temos buvo: „Žemaitė — 
įžymi lietuvių liaudies rašytoja“, „Simo- 
naitytės Vilius Karalius“, „Kas žemė? Kas 
ji be manęs?“ (E. Mieželaitis). Užpra- 
eitų, t. y. 1967 m. lietuvių literatūros raš- 
to darbo temos: „Geresnio paminklo did- 
vyriams nebus, kaip vykdymas jų idealo“, 
(J. Janonis), „P. Cvirka — socialistinio 
realizmo atstovas lietuvių literatūroje“, 
„Pirmoj eilėj aš kaltinu bažnyčią, nes ji 
išmokė žmogų atsiklaupti...“ (Just. Mar- 
cinkevičius). 

Norint sustiprinti humanitarinę mokslv 
sritį ir pakelti lietuvių literatūros žinoji 
mo lygį, šiais metais abituros egzaminuo- 
se įvestas naujas dalykas — lietuvių lite- 
ratūros egzaminas žodžiu. 


1971-75 METAMS 


netikos srityje. Atrodo, kad biologijos 
mokslai Sovietuose dar vis negali atsi- 
gauti nuo Stalino ir Lysenkos teroro lai- 
kų, kas be abejo turi daug įtakos ir bio- 
logijos mokslų lygiui Lietuvoje. 
Humanitarinių mokslų srityje ypatin- 
gas dėmesys skiriamas lietuvių kultūros 
istorijos paruošimui. Bus pradėtas leisti 


NAUJASIS ROMANAS LIETUVOJE 


daugiatomis liaudies dainų rinkinys. Už- 
planuoti lietuvių kalbos žodyno 10, 11, ir 
12 tomai. Numatyta užbaigti mokslinė lie- 
tuvių kalbos gramatika (III tomas) ir 
paruošti lietuvių kalbos sinonimų bei ono- 
mastikos žodynas, pradėti lietuvių kalbos 
atlaso sudarymą. 

Gan įdomiai skamba pažadas pradėti 
tyrinėti lietuvių nacionalinio išsivadavimo 
istoriją. Priedo, žinoma, istorikai turės 
atiduoti privalomą duoklę — darbininkų 
klasės istoriją. 


KADA BUS ATRASTAS ŠKĖMA? 


Įdomu sekti pasisakymus vidinio mo- 
nologo problemomis Pergalės žurnale. 
Jiems pradžią davė du gražūs romanai: 
A. Bieliausko „,„Kauno romanas“, M. Sluc- 
kio „Adomo obuolys“ ir kelios novelės. 
Tiek rašytojai, tiek literatūros kritikai 
džiaugsmingai sutiko sąmonės srauto li- 
teratūros atsiradimą tarybinėje Lietuvo- 
je. Skaitant jų straipsnius, kuriuose pa- 
teikiama gausių samprotavimų, aiškinimų, 
paaiškinimų apie naujojo romano esmę, 
nurodomi anų dviejų romanų trūkumai, 
juos-lyginant su atitinkamo žanro kūryba 
Vakarų literatūroj. Duodami receptai, 
koks turėtų būti vidinio monologo roma- 
nas. Susidaro įspūdis, jog literatai ten ne- 
meluotai entuzijastingi, jautriai ir nuo- 
širdžiai pasitiko seniai lauktą pirmagimį 
ir dabar tik būgštauja „kas iš jo išaugs?“. 

Ir štai mums kyla klausimas, ar tą kū- 
dikį, iš viso, įmanoma užauginti? Ar ko- 
munistėje santvarkoje yra jam sąlygos? 

Jau vien tas faktas, kad, kalbant apie 
naujojo romano žanro atsiradimą lietuvių 
literatūroje, nebuvo užsiminti A. škėmos 
romanai, implikuoja mintį, kad ne bet- 
kokie sąmonės srautai nusipelno „tary- 
binių“ literatų pripažinimą. Dėl kitatau- 
čių nusileidžiama, — be jų nėra naujojo 
romano, — bet dėl lietuvio škėmos, tai gal 
geriau jo neminėti. Jis ne tik kad ne „ta- 
rybinis“', bet dar ir, po šimts pypkių, lie- 
tuvis. Tai yra tik maža diskriminacija, ku- 
rios, reikia manyti, buvo griebtasi, kad 
dėl kažkokio „buržuazinio“, „antitarybi- 
nio“, „nacionalistinio“ škėmos (epitetai 
taip dosniai dalinami Pergalėje) Pergalė 
netaptų pralaimėjimu. Tai mes supranta- 
me. Per daug gerai žinome, kad ne apie 


viską protinga rašyti... Pagaliau, su Škė- 
ma ar be jo, kūdikį, vardu „naujasis ro- 
manas“, išauginti juk galima. Tik klausi- 
mas: kur? Ar tarybų Lietuvoj? Ar nau- 
jasis romanas gali klestėti tokiame krašte, 
kuriame ponauja cenzūra? 


Vidinis monologas tai kalbėjimas su sa- 
vimi prieš veidrodį. Nieko nenuslėpsi: nei 
raukšlės, nei rando, nei džiaugsmo, nei ne- 
pasitenkinimo ar neapykantos iššauktų 
trukčiojimų. O kas, jeigu gimtojo miesto, 
ar, greičiausiai, kito miesto kompartija 
pasakys, kad atvaizdas veidrodyje negra- 
žus, kad jam trūksta ,„,make-up“? 

Su „Kauno romanu“ panašiai jau vyks- 
ta: kritikai nesutaria, ar Sigitas Sėlis (vy 
riausias veikėjas) 
socializmo idealus ir pripažino socializmo 
statybos praktikos metodus“. Sėlis, kad ir 
švelniai, — įtartinas. Taip ir lieka neiš- 
aiškinta: „už“ jis, ar, nors ir apatiškai, 
„prieš“. O tai, pasirodo, yra labai svarbu 
„tarybinės“ literatūros prižiūrėtojams. 

Sąmonės srauto romanas yra lyg giliai 
tikinčiojo išpažintis ar net dar daugiau, 
Kokį tipą bevaizduotum: idealistą, fana- 
tiką, kovotoją ar kankinį, jis turi knygoje 
išlikti žmogumi, savyje nenuslepiančiu sau 
nieko. Įsivaizduokim, kad vidinio mono- 
logo būdu veikėjas atvirai suabejoja pvz. 
komunizmu. Jis prišneka, prifantazuoja, 
pripliauškia visokių niekų apie tą rojų ant 
šios žemės. Žmogus išlks žmogumi, o 
knyga jau bus „trefna“. To nebijo Salin- 
geris. Ar to pabūgti nebus priversti Lie- 
tuvos romanistai? Dievaži, tai žino tik jie 
patys. Pagyvensim — pamatysim. 


B. Drungienė 


„nuoširdžiai išpažino 


Bendrai  humanitariniuose moksluose 
pagrindinis dėmesys skiriamas Lietuvos 
istorijai, literatūrai ir kultūros istorijai. 
Tautiniam išsilaikymui, labai nepalankic 
se kultūrinės rusifikacijos sąlygose, tok 
dėmesys lietuvių kultūros temoms visai 
suprantamos. Iš mokslinio taško žiūrint 
tačiau pasigendame darbų lyginamojoje 
kalbotyroje, semantikoje ir ypač matema- 
tinėje lingvistikoje. 


Z. V. Rekašius 


2 — - 
———— —-" " 
2 gos a 3 


Naujausia lietuviškų tautinių rūbų versi 
ja, vartojama šokių ansamblio Lietuvoje: 

IŠ SOVIETINĖS SPAUDOS 


PIOTR KAPICA 
KVIETIMAS DEBATUOTI 


Prieš porą metų žymusis rusų fizikas 
P. Kapica davė pasikalbėjima sovietiniam 
žurnalui Junnost (Jaunystė). Pasikalbė- 
jimo tematika nėra pasenusi dar ir šian- 
dien ir liudija, jog intelektualinėms visuo- 
menės viršūnėms, nežiūrint, ar jos būtų 
šiapus av anapus, tam tikri siekiai bei 
troškimai yra vienodi. 

P. Kapica gimė 1894 m. ir baigė Lenin- 
grado politechnikos institutą 1919 m. Nuo 
1921 m. iki 1935 m. dirbo Anglijoje Ca- 
vendisho laboratorijoje, Cambridge uni- 


P. Kapica — Prieš penkis metus paskaito- 
je apie Lomonosovą kalbėjau apie šio di- 
džiojo rusų mokslininko tragediją. Pabrė- 
žiau tada, jog jo genialūs sugebėjimai ne- 
galėjo pilnu mastu pasireikšti. Jis nuken- 
tėjo dėl to, kad jo darbas nesusilaukė pri- 
pažinimo nei tėvynėje nei užsienyje. Jo 
tautiečiai jį labiau vertino kaip poetą, o ne 
mokslininką. 

Pirmoji jo tragedijos priežastis buvo 
izoliavimasis nuo pasaulinio mokslo. Ant- 
roji — nemažiau svarbi — buvo faktas, 
kad tuo metu Rusijoje nebuvo, iš viso, jo- 
kios mokslinės bendruomenės. Jei visuo- 
menės pomėgiai ir kultūra kuriame nors 
krašte lemia meninės kūrybos lygį, tai ir 
mokslo lygis taip pat priklauso nuo moks- 
linės bendruomenės išsivystymo laipsnio. 
Jei kur nors nėra išsivysčiusios, sveikos 
mokslinės visuomenės, tai, nežiūrint, kiek 
Lomonosovų begimtų, ten nebus jokio 
aukšto lygio mokslo. 

. Vienok, pažangios mokslinės bendruome- 
kės sukūrimas yra vienas iš didžiųjų už- 
davinių, kuriam mes neskiriame nei ati- 
tinkamų pastangų nei dėmesio. Jis yra 
sunkus ir jam spręsti reikia daugiau, negu 
vien atrinkti ir lavinti jaunus, gabius 
žmones. Jo sprendimui reikia sąmoningai 
ūgdyti plačius sluogsnius žmonių, atsidė- 
jusių moksliniam darbui. Yra būtina iš- 
šaukti juose meilę ir pagarbą mokslui bei 
norą ir pajėgumą objektyviai vertinti 
mokslo atsiekimus, drąsinti tai, kas moks- 
le yra tikrai geriausio. Vien tik bendruo- 
menė, sugebanti objektyviai vertinti at- 
iekimus ir mokanti skirti juos nuo pseu- 
do-laimėjimų, tegali padėti mokslui, lygiai 
kaip ir menui, laisvai vystytis teisinga 
kryptimi. 

Korespondentas: Kalbėdamas apie ugdy- 
mą, Jūs, atrodo, visgi šnekate apie jau- 


IR LAISVĖ SUKLYSTI 


versitete. 1935 m. grįžo Sov. Sąjungon ir 
buvo paskirtas Mokslų Akademijos Fizi- 
kos Instituto direktoriumi, o vėliau dar ta- 
po pagrindinio teorinės ir eksperimentinės 
fizikos žurnalo redaktoriumi. Tarptauti- 
niai žinomas mokslininkas, atlikės daug 
kosminių spindulių, magnetizmo, žemos 
temperatūros, atominės struktūros bei ki- 
tų tyrinėjimo darbų. 

Pasikalbėjimas tilpo Junnost žurnalo 
1967 m. 1-me numeryje. Čia pateikiame, 
mūsų nuomone, pagrindines ištraukas. 


nimą, nes ugdymo objektu yra juk pirmo- 
je eilėje jaunimas. Kokia aplinka, Jūsų 
nuomone, būtų pati palankiausia jauno as- 
mens visuomeniniam subrendimui bei pil- 
numui atsiekti? 


P. Kapica: „..Kompetetinga ir sveika vie- 
šoji opinija gali atsirasti tik gyvo, ak- 
tyvaus mintyjimo atmosferoje, tik aplin- 
koje, kupinoje noro ieškoti ir našiai kurti. 
Tokiai aplinkai egzistuoti būtina, neišven- 
giama sąlyga yra skirtingų pažiūrų susi- 
kirtimas, kontraversinių idėjų apykaita, 
diskusija ir debatai. Pastaraisiais metais 
mes padarėme milžinišką žingsnį ta kryp- 
timi, tačiau vis dar esame debatuose labai 
vargani: meistriškumas juose ir jų puose- 
lėjimas yra dar nepakankamas. 

13-ka metų — nuo 1921 iki 1935 — aš 
dirbau Anglijoje Cavendish laboratorijoje. 
Tų metų būvyje aš pasidariau mokslinin- 
kas. Ir visus tuos metus aš praleidau de- 
batų, tiek viešų, tiek privačių, aplinkoje. 
Didžiausia dalimi jie vyko moksliniais 
klausimais, bet prie progos jie buvo skirti 
ir visuomeniniams reikalams. Jų naudos 
dar ir šiandien negalėčiau pervertinti. 

Iš viso, diskusija ir sudaro pačią dia- 
lektikos esmę. Tiesa gimsta priešingumų, 
priešginybių susidūrime. Jei moksle nėra 
prieštaraujančių pažiūrų, jei nėra grum- 
tynių, tai toks mokslas randasi pakeliui 
į kapus: toks mokslas pats ruošia savo 
laidotuves. Neabejotina, lengviau yra. opo- 
nentą ignoruoti, negu su juo ginčytis, bet 
atsisukimas nuo oponento, atsisakymas jį 
pažinti, siekimas „jį užčiaupti“ yra toly- 
gus mokslo, tiesos ir visuomenės žaloji- 
mui... Aš tikiu, jog jaunimas turėtų da- 
ryti viską, kas tik reikalinga, atviram 
nuomonių pasikeitimui atsiekti ir neturė- 
tų bijotis nuomonių susidūrimo. 
Korespondentas: Yra sakoma, jog disku- 


sijos metu vienas iš dviejų dalyvių yra vi- 
sad neteisingas. Prileidžiant, jog tai taip 
ir yra, norėtųsi paklausti: Ar netaptų tuo 
atveju debatų forumas klaidingų pažiūrų 
skleidimo šaltiniu? 

P. Kapica: Nesąmonė. Visų pirma, jei du 
asmenys ginčyjasi, jie abu gali klysti ir 
abu gali būti teisūs. O antra, tiesa negali 
būti žinoma iš anksto; prie jos galima 
prieiti ir ji gali būti patikrinta tik prieš- 
taravimų grumtynėse. Ir, trečia, klaidos 
visad pasiduoda tiesos atakai, nežiūrint 
visų kliūčių: blogiausiu atveju, tai yra tik 
laiko ir aukų skaičiaus klausimas, kaip 
tai parodė žmonijos istorija, pradedant 
Inkvizicijos laužais ir dar net anksčiau. 
O ketvirta, aš norėčiau kai ką pasakyti 
apie Žmogaus teisę daryti klaidas. Prisi- 
menu kadaise su Horace Lamb turėtą po- 
kalbį. Jis papasakojo apie dalyvavimą 
Maxwellio paskaitose ir kaip Maxwellis. 
išvedinėdamas formules ant lentos, dažnai 
padarydavo klaidų ir pats dėl to nemalo- 
niai nustebdavo. Bet Lambas, anot jo pa- 
ties, iš to, kaip Maxwellis suieškodavo ir 
ištaisydavo savo klaidas, išmoko daugiau, 
negu iš bet kurios skaitytos knygos. Lam- 
bui Maxwellio klaidos buvo vertingiausias 
pastarojo paskaitų dalykas. Ir aš taip pat 
tikiu, jog genijaus klaidos pamoko tiek 
pat, kiek ir jo atsiekimai. Aš esu jau sa- 
kęs, jog vien klaidos nesudaro pseudo- 
mokslo. Pseudo-mokslas yra atsisakymas 
klaidas atpažinti. Net galėtų būti sakoma, 
jog klaidos yra dialektiškas tiesos siekimo 
metodas. Jų žala niekad neturėtų būti per- 
dedama, lygiai kaip ir nauda neturėtų lik- 
ti nepakankamai įvertinta. 
Korespondentas: Mokslinėje plotmėje šie 
pasiūlymai, vargu, ar sukeltų šiuo metu 
kokį nors aktyvų pasipriešinimą. Bet, ar 
jie taikomi tik mokslui? 

P. Kapica: Ne, negalvoju taip. Evoliuci- 
jos taisyklės yra visur tokios pačios, ir 
rezultatai yra panašūs; tik vyksmo greitis 
būna įvairus. 

Čia ant sienos Jūs matote vieno Picasso 
piešinio reprodukciją. Šis piešinys jokiu 
būdu neatitinka klasikinio realizmo kano- 
nų. Bet absoliučiai visi jį mėgsta. Mano 
nuomone, esamojo laiko kūrinys turėtų, 
tiesiog kviesti žiūrovą dalyvauti kūrybos 
akte. Žiūrovas turėtų matyti paveikslą sa- 
vo sąmone ir kurti jį drauge su meninin- 
ku. Pažiūrėkim, pavyzdžiui, į Picasso Don 
Kichotą ten, ir mudu matysime abu jį 
skirtingai, ir kiekvienas iš mudviejų įdės 
savęs dalelę į tą piešinį, pajusdamas, jog 
tam ten yra daug vietos. Bet, žinoma, šios 
rūšies meną yra sunkiau suprasti negu, 
sakykim, Brijulovo tapybą. 


Korespondentas: Viename iš savo nese- 
niai spausdintų straipsnių Jūs išsitarėte, 
jog turėtų būti įsteigtas mokslininkų klu- 
bas, kuriame žmonės galėtų rinktis ir kal- 
bėti apie svarbius dalykus laisvoje aplin- 
koje. Jūs ta proga prisiminėte, jog darbo 
Anglijoje metu įdomūs pokalbiai vykdavo 
universitetuose vakarienės metu ir kad tai 
buvęs geriausias būdas plėsti savus aki- 
račius. Kokias susibūrimo formas Jūs siū- 
lytumėte tuo pačiu tikslu jaunimui šian- 
dien? 


P. Kapica: Tam reikėtų jaunimą gal dar 
geriau pažinti, negu aš šiuo metu tai ga- 
liu. Kavinės, greičiausia, gerai tinka tam 
tikslui, tik jų publika turėtų būti pasto- 
vesnė, idant jauni žmonės galėtų nueiti 
į tam tikrą kavinę, žinodami ką ir kokį 
pokalbį jie ten gali rasti. Gal būt, profe- 
siniu požiūriu mišrūs atostoginiai namai 
turėtų būti jaunimui steigiami, bet orga- 
nizuojant juos taip, kad svečiai galėtų 
grupuotis pagal tam tikrus bendrus in- 
teresus... Mano nuomone, labai gera idėja 
būtų įsteigti draugystės stovyklas mergi- 
noms ir vyrams iš įvairių kraštų. Iš viso, 
kelionės yra jaunimui absoliuti būtinybė... 

Asmeniškai gi aš svajoju apie tokios 
švietimo institucijos kaip Prancūzijos Ko- 
legija įsteigimą. Joje žymūs mokslininkai 
galėtų kalbėtis su jaunais klausytojais 
apie abiem pusėm rūpinčius dalykus. Ne- 
reiktų nė pabrėžti, jog paskaitų ten lan- 
kymas būtų absoliutiškai laisvanoriškas: 
tokio pobūdžio universitetas neišdavinėja 
diplomų, bet švietimosi ir sąmonėjimo ga- 
limybės jame yra nepaprastos... Galų ga- 
le, užsienio mokslininkai, viešojo gyvenimo 
figūros ir rašytojai galėtų būti kviečiami 
paskaitoms. Kodėl gi, iš tiesų, neįsteigti 
tokios švietimo institucijos, kad ir pvz. 
Maskvos valstybinio universiteto papėdė- 
je? Kodėl gi ne? 


Trumpai sakant formos gali net ir ypa- 
tingai įvairuoti, bet ne tame esmė. Romė- 
nai, pvz., diskutavo pirtyse. Tik viena sub- 
stancija tėra svarbi: niekas neišsivysto be 
sąveiksmio. Tai yra pagrindinė pažangos 
taisyklė, 


Korespondentas: Jūs ypatingai akcenta- 
vote diskusijos naudą viešajame gyvenime, 
Manau, jog geriausia bus šiam pokalbiui 
duoti užvardinimą — „Kvietimas debatuo- 
ti“. Bet juk mūsų pokalbyje nebuvo nieko 
polemiško. 


P. Kapica: Būtų buvę geriau, jei būtų bu- 
vę. Bet, iš tiesų, yra ir idėjų, kurios yra 
tikrai nediskutuotinos — pavyzdžiui, ide- 
ja, jog debatai yra ypatingai naudingi, 


DAIL. A. STEPONAVIČIUS, ŽURN. T. SAKALAUSKAS 


ŽMOGUS IR MENAS 


ŽURNALISTAS: Visi mes, tur būt, sutiksime su tei- 
gimu, kad mokslo istorija — tai nepaliaujama progreso 
grandinė. Gali susidaryti įspūdis, jog ir meno istorija 
turėtų vystytis taip pat progreso keliu: įsisavindama 
praeities meno patyrimą, tobulinti jį ir turtinti naujais 
atradimais. Bet kaip tada paaiškinti tuos meno faktus, 
kurie, gimę prieš tūkstančius metų, kitose visuomeninėse 
formacijose, arba atsiradę dabar, bet išreiškią primity- 
vų požiūrį į pasaulį, vis dėlto mus žavi kaip tikros, ne- 
praeinančios vertybės? Jeigu nepaliaujamoje meno stilių 
ir formų kaitoje neįžiūrėsime progreso, kuo tada pasi- 
reiškia meno esmė? 


DAILININKAS: Aš nesu nei meno teoretikas, nei 
meno žinovas, todėl mūsų pokalbis bus daugiau intymaus 
charakterio, jis nepretenduos į absoliučią tiesą. Jums rei- 
kės tenkintis subjektyvia mano nuomone, kuri yra tik 
viena iš daugelio galimų. 

Kiekvienas gyvas sutvėrimas, koks mažas jis bebūtų, 
vienaip ar kitaip stengiasi pareikšti save. Net „nebylūs“ 
vabalai, pasirodo, leidžią ultragarsus, kurie, be įvairių 
konkrečių reikšmių (grasinimo, viliojimo, pavojaus ir 
pan.), dar praneša apie savo, kaip sutvėrimo, buvimą 
mūsų visatoje. Tai — signalas, kad jis yra. Menas, mą- 
no supratimu, tai taip pat pareikštas „balsas“, savotiš- 
kas signalas, kad aš, žmogus, egzistuoju, kąd aš, pasi- 
žymintis štai tokiu temperamentu, tokiais jausmais, no- 


1969 m. gegužės mėn. 


rais, mintimis, su visais savo kūno ir dvasinio gyveni- 
mo sąlygotumais ir galimybėmis, su viskuo, kas slypi ir 
telpa manyje, — esu. Nenorėčiau čia kalbėti apie vi- 
siems žinomas tiesas, kad žmogus, besiformuodamas sa- 
vo kūno ir dvasios galimybių ribose, yra neišvengiamai 
veikiamas ir aplinkos, kurioje jis auga, ir visuomenės, 
su kuria jį rišą neatsiejami saitai, pagaliau, savo laiko 
įvykių, problemų ir idėjų. Reikšdamas save, jis visuomet 
vienokiu ar kitokiu laipsniu ar aspektu liečia ir reiškia 
savo visuomenės problemas ir idėjas. 

Jeigu mokslą domina objektyvios tiesos ieškojimas 
gamtos reiškiniuose ir jos sandaroje, tai į meno kūrinį 
galima žiūrėti kaip į savotišką dokumentą, kuriame kon- 
kretizuojasi žmogaus dvasinio gyvenimo, jo sielos san- 
tykis su jį supančiu pasauliu. Tokiu būdu, meno kūri- 
nyje lemiamą vaidmenį vaidina ne objektyvioji tikrovė, 
kaip moksle, bet pats žmogus, kaip būtinybė, ir jo pa- 
sireiškimas. 

Imkime tokį pavyzdį. Įsivaizduokime: vasara, pieva, 
gyvuliai, alksnynai, saulė, piemens daina. Daina skambi, 
linksma, lyg kėkšto rėkavimas, arba, sakykime, liūdna, 
tasi, ilgesinga. Priklausomai nuo dainuojančiojo nuotai- 
kos, temperamento. Žodžiai ir melodija gali būti žino- 
mos dainos arba jo paties sukurti, čia pat improvizuoti. 

Kodėl jis dainuoja? Todėl, kad jam norisi dainuoti. 
O kaip kitaip? Ir vis dėlto būkime smalsūs — kodėl 
jam norisi dainuoti? 

Pirmiausia buvo jis, kaip būtybė, kvėpavo, kūne pul- 
savo kraujas, akys matė. Paskui buvo aplinka, kurią jis 
stebėjo, jautė ir girdėjo. Pagaliau jis pats buvo neat- 
skiriama tos aplinkos dalis. Tarp daiktų, augalų, gyvių 


ir žvaigždynų ir jis užėmė tam tikrą erdvę, jis BUVO. 
Sušuko, surėkė taip sau, nieko negalvodamas, norėjo BŪ- 
TI, save išgirsti norėjo. Gal karvė subaubė, įkaitęs oras 
suribuliavo, gal vėjas alksnynus sujudino. Visi jie BU- 
VO, tik dar kažko trūko. Sušuko, uždainavo, išgirdo 
save, skambantį tarp daiktų. Susilietė su pieva, gyvū- 
nais, alksnyngis. Buvo gera, 

Ar norėjo jis šita savo daina ką nors pamokyti ar 
perteikti kitiems savo žinias, savo patyrimą? Gal pir- 
miausia šita daina buvo svarbi pačiam dginuojančiam, 
kaip noro išpildymas ar žaidimas, kaip būtinybė per- 
pildytam indui išsilieti per kraštus, kaip įgimtų kūry- 
binių galių pasireiškimas. Klausaąntiems šita daina svar- 
bi kaip dvasinio bendravimo forma, kaip dvasinių poten- 
cijų žadintoja. Apskritai, kaip žmogaus pažinimas, savęs 
pažinimas. 

Meno kūrinyje randame lyg ir dviejų krypčių žmo- 
gaus pastangas: meno pagalba jis ieško ryšio su gamta 
ir stengiasi įsibrauti į visatos kuriamųjų galių paslap- 
tis; meno pagalba jis taip pat ieško kontaktų su kitų 
žmonių širdimis ir sąmone, 

Istorijos eigoje į meno paskirtį nebuvo vienodai žiū- 
rima. Pavyzdžiui, senajame Egipte, kur menas buvo 1a- 
bai kanonizuotas, skulptoriai mažai tesirūpino savo jaus- 
mų ir individualybės perteikimu, Anglogiškos simbolinės 
figūros, įvairių menininkų iškaltos akmenyje įvairiose 
krašto vietose, buvo visiškai panašios viena į kitą. 

Tuo tarpu senieji graikai jau pirmosiose savo meno 
teorijose aiškino, kad menas yra natūralus žmogaus pa- 

KULTŪRA 


SUSIPAŽINIMUI: DAILININKAS ALGIRDAS STEPONAVIČIUS 


Dailininkas Algirdas Steponavičius 
šiandieną yra vienas iškiliausių ir origi- 
naliausių knygų ir žurnalų iliustratorių, 
ypač pasižymėjęs vaikų knygų iliustraci- 
jomis. Jo darbai jau premijuoti tarptauti- 
nėse knygų parodose. 

Algirdas Steponavičius yra gimęs 1927 
m. Kaune. 1950 m. baigė Vilniaus valsty- 
binį dailės institutą ir maždaug nuo 1957 
m. reiškiasi kaip žurnalų ir knygų ilius- 
tratorius. Daug jo darbų rasime vaikų 
laikraštyje Genyje ir, paskutiniais me- 
tais, Pergalėje. Iš jo iliustruotų knygų 
vaikams, galime paminėti sekančias: Mįs- 
lės, I. Lapienio Senelės laivas, M. Sluckio 
Nedekingas ančiukas, S. Tomarienės Už- 
burtos birbynės (paskutinės dvi kartu su 
B. Žilyte). 1963 m. už iliustracijas K. Bo- 
rutos Jurgio Paketurio klajonėms Stepo- 
navičius yra gavęs Paskatinamąjį Visasą- 
junginio konkurso diplomą. Atrodo dau- 
giausiai dėmesio ir atžymėjimo susilaukę 


darbai yra iliustracijos K. Kubilinsko 
Varlei karalienei. ši knyga 1962 m. buvo 
pažymėta Visasąjunginio konkurso diplo- 
mu, o 1965 m. gavo aukso medalį Tarp- 
tautinėje knygų parodoje Leipzige (tai 
vienintelis aukso medalis Sovietų Sąjun- 
gai šioje parodoje). 

Neturint visų dailininko darbų po ran- 
ka, sunku spręsti apie dailininko meninę 
genezę ir jo darbų esmę. Į šia problemą, 
tačiau, šiek tiek atsako Ingrida Korsakaitė 
savo straipsnyje apie iliustracinę grafiką 
Lietuvoje (žr. jos straipsnį rinkinyje Iš 
lietuvių kultūros istorijos: Tarybinio me- 
no keliu, 1968 m., pp. 128-130). Korsakaitė 
rašo: 


Liaudies meno tradicijų kryptis — nuo 
stilizavimo, citavimo vis gilesnio jų trans- 
formavimo link — pastebima ir daugelio 
kitų lietuvių tarybinių grafikų kūryboje. 
Tai bendras visos lietuvių tarybinės gra- 
fikos brendimas. Labai akivaizdžiai jis 
atsispindi A. Steponavičiaus, B. Žilytės, 
D. Tarabildienės, B. Demkutės ir kt. dar- 
buose. 

A. Steponavičiaus iliustracinės grafikos 
raida — nuo Mislių (1958), J. Lapienio 
Senelės laivo (1960), K. Kubilinsko Var- 
lės karalienės (1962) iki K. Borutos Jur- 
gio Paketurio klajonių (1963) — atsklei- 
džia ryškios meninės individualybės for- 
mavimosi kelia. Jei Mįslių ir Senelės lai- 
vo iliustracijose kartais dar buvo tiesio- 
giai cituojami lietuvių liaudies meno mo- 
tyvai, tai, iliustruodamas Jurgio Paketu- 
rio klajones, dailininkas sukūrė visai nau- 
ja, originalų stilių... Jame atsiskleidžia 
pagilėjusi  meninė-filosofinė dailininko 
koncepcija, savitas K. Borutos knygos in- 
terpretavimas. Liaudies meno tradicijos 


jau nebe tiesiog atsispindi išviršiniuose A. 
Steponavičiaus stiliaus požymiuose, 0 per- 
smelkia pačią jo esme, kelia netikėčiau- 
sias ir plačiausias asociacijas. Bendras 
ofortų vaizdas, jų faktūra, kompozicija 
asocijuojasi su archainėmis akmens ste- 
lomis, tolimų civilizacijų menu. Juokin- 
goms ir baisioms mūsų užgavėnių kau- 
kėms galėtume prilyginti satyriškai trak- 
tuotus kai kurių veikėjų veidus. Po pirmo 
painaus, grynai dekoratyvaus įspūdžio, gi- 
liau įsižiūrėje į A. Steponavičiaus ilius- 
tracijas, patenkame į fantastišką pasaulį, 
kaip ir pati K. Borutos apysaka, pil- 
ną netikėtumų bei paradoksų, sąmojo ir 
poezijos. Liaudiškas iliustracijų humoras 
gerai atitinka knygos turinį. 

Jurgio Paketurio klajonių iliustracijos, 
mano manymu, nėra skirtos jaunajam 
skaitytojui, nes norint jas suvokti, reikia 


būti daugiau ar mažiau estetiškai išpru- 
susiam. To paties stiliaus atmaina vai- 
kams galima būtų pavadinti A. Stepona- 
vičiaus iliustracijas K. Kubilinsko Varlei 
karalienei. Skambi kompozicijų ritmika ir 
dekoratyvumas, ryškios  džiaugsmingos 
spalvos čia tarnauja iš pirmo žvilgsnio 
suvokiamam iliustracijų vaizdingumui. Ki- 
ta vertus, tą vaizdingumą gimdo liaudiška 
dailininko pasaulėjauta ir didelė fantazija. 


Dailininkas Steponavičius yra šviežias 
ir originalus ne tik savo iliustracijomis 
(žr. jų reprodukcijas šiame Akiračių nu- 
meryje), bet ir savo meno samprata. Pas- 
tarajam dailininko aspektui iliustruoti, 
perspausdiname ištisai Steponavičiaus pa- 
sikalbėjimą su žurnalistu T. Sakalausku, 
kuris buvo išspaudintas Pergalėje (1969 
m. 8 nr.). 

ŽMOGUS IR MENAS (tąsa) 


sireiškimas, jo prigimties išraiška, teikianti sielai pa- 
lengvėjimą ir malonumą; jis yra jam būtinybė. Įdomu, 
kad meną (šokio, muzikos ir dainavimo) jie vadino „sie- 
los apvalymu“ (katarsiu). 

Šių dienų meno teorija neturi vieningo požiūrio į me- 
no paskirtį ir vietą Žmogaus gyvenime ir dažnai prieš- 
taringai aiškina tuos pačius meno faktus. 

Kalbėti apie progresą meno istorijoje, mano suprati- 
mu, netikslinga. Ar galima būtų, pavyzdžiui, teigti, 
kad dabartinė mūsų skulptūra kokybiškai geresnė už 
asiriečių skulptūrą, sukurtą daugiau kaip prieš 2,5 tūks- 
tančio metų; kuris iš mūsų šiuolaikinių poetų geresnis 
už Homerą ar Dantę? Mes tegalime kalbėti apie tam 
tikrą atskirų mokyklų, tautų ar epochų meno raidą. 

Kiekvienas žmogus turi savo veidą, savo balsą, savo 
širdies ritmą. Pagaliau, kiekviena tauta ir epocha turi 
„savo širdies ritmą“, kuris nei geresnis, nei blogesnis. 
Tiesiog kiekvienu atveju jis kitoks. 

ŽURNALISTAS: Ir vis dėlto... Skaitant mūsų lite- 
ratūrą meno klausimais, dažnai tenka sutikti teiginius, 
jog vienų dailininkų atradimai, vienos dailės srovės ar 
kryptys (impresionizmas, postimpresionizmas, fovizmas 
ir kt.) yra pažangesnės, progresyvesnės ir mums labiau 
priimtinos už kitas dailės sroves bei kryptis (kubizmą, 
siurrealizmą, abstrakcionizmą, opartą ir kt.). Ar neklai- 
dinga kūrybinius srovės ar krypties principus tapatinti 
su atskirų autorių darbais, kurie sukurti pagal tuos 
principus? Ar mes nelinkę skubotai pasmerkti naujų 
faktų, užuot juos analizavę? Ar lėta pažiūrų keitimosi 
praktika, inertiškumas, o kartais pavėluotas senų žemių 
naujas atradimas nebyloja apie dailės vertinimo kriteri- 
jų vienpusiškumą? 

DAILININKAS: Kažkada seniai keliavo dievo žmo- 
gus Džovanis, ieškodamas „tikros tiesos“ (A. Franso 
apsakymas „Žmogaus tragedija“). Po įvairių patyrimų, 
išsižadėjimų ir kančių Viterbo miesto teisėjai nuteisė jį 
mirties bausme. Įvairiausi žmonės, su kuriais jam teko 
gyvenimo kelyje arba sapnuose susitikti ir kalbėtis: ką- 
ralienės, pirkliai, vaistininkai, laisvos moterys, kentau- 
rai, begalviai žmonės su veidais ant pilvų — kiekvienas 
jų skirtingai aiškino savo tiesą. Ir kiekvienas jų tvirtino, 
kad būtent „tai ir yra tiesa“. Pagaliau Džovanis supra- 
to, kad žmogus, pasaulis ir jo reiškiniai painūs ir su- 
dėtingi, kad „tiesa“ nėra vienos kurios nors spalvos, o 

susideda iš visų visatos spalvų, kad ji tuo pat metu yra 
ir ratas, ir elipsė, ir hiperbolė. 

Dažnai mes esame daug protingesni už dievo žmogų 
Džovanį. Žinome, pavyzdžiui, kad nutapyti margą gėlių 
puokštę — gražu, gali būti net visai gražu. Bet nutapyti 
spalvotus kvadratėlius, keistai „judančius“ drobės plokš- 
tumoje, — reiškinys nesveikas. Tai — op-artas. Žinome, 
kad pavaizduoti piešinyje kišeninį laikrodį, gulintį ant 
stalo, „kaip tikrą“ — nieko bloga, taip ir tikrovėje būna, 
bet nupiešti laikrodį supliuškusį, sakytumei minkštą, nu- 
karusį per stalo kraštą kaip blyną, — tai išsigimimas. 
Siurreglizmas. 

Pagaliau žinome, kad menas turi atspindėti žmogų 
ir gyvenimą, pasaulį ir jo dėsningumus ir t. t. Daug 
tai, ar mažai, — pasaulis ir jo dėsningumai? Matyt, šios 
sąvokos talpina savyje žymiai daugiau, negu kartais 
mums gali atrodyti. Dažnai mes stengiamės užrišti mai- 
šą kažkur apačioje, galvodami, kad tiek ir tėra „žmo- 
gaus ir pasaulio“, tuo tarpu šios sąvokos be galo ple- 
čiasi, priklausomai nuo to, kiek mes patys pajėgūs į jas 
talpinti, priklausomai nuo mūsų gabumų, intuicijos, pro- 
to galios ir įsisavintos informacijos kiekio. 

Žmogus iš prigimties turi norą būti suprastas kito 
žmogaus. To dar mgža. Jis nori, kad kitas žmogus gal- 
votų taip pat, kaip ir jis, jaustų taip pat, net mėgtų 
tokius pat valgius... Daugelis meno mylėtojų nuošir- 
džiai norėtų, kad viso pasaulio menas būtų tik toks, ko- 
kį jie supranta ir mėgsta (nors skoniai ir supratimąi 
dėl daugelio priežasčių įvairių žmonių yra įvairūs). 

Kai kurie meno kritikai, jeigu galėtų, su teisėjišku 
orumu išbrauktų iš meno istorijos daugelį XX a. meno 
srovių ir srovelių, kaip nereikalingų žmonijai. Tuo tarpu 
jos egzistavo ir egzistuoją kaip dialektiška gyvenimo 
raidos apraiška ir, kas įdomiausia, visos šios srovės su 
savo „silpnybėmis“ ir „teigiamybėmis“ neišvengiamai 
įeina į Žmogaus ir gyvenimo sąvokas. 

Pagaliau nėra pasaulyje tokių medžiagų, kurias iš 
principo būtų draudžiama vartoti dailės kūrinyje. Taip 
pat nėra dievo uždraustų būdų bei metodų, kuriais ne- 
galima būtų pasinaudoti kūryboje. Modernaus meno įvai- 
rių srovių kūrybiniai aspektai, būdai, elementai iš tik- 
rųjų savo šaknimis siekia giliausią senovę. Kita vertus, 
jie taip organiškai įaugo į mūsų kasdieninį gyvenimą ir 
buitį, kad apsieiti be jų šiandien būtų sunku. 

Dažnai pasigendame sąžiningos, moksliškos moder- 


naus meno analizės, išvengiančios dievobaimingų kolio- 
jimų ir pranašysčių, dalykiškai nagrinėjančios įvairių 
srovių dialektišką vystymąsi ir parodančios ne vien nei- 
giamas šių srovių ypatybes... 


ŽURNALISTAS: Visos dailės skalė — nuo natūraliz- 
mo iki abstrakcionizmo. Plastinio meno istorija — tai 
svyravimai tos skalės ribose. Tai akivaizdus faktas. Tą- 
čiau nuomonių skirtumas atsiranda tada, kai reikia nu- 
statyti ir susitarti, kuriam tos skalės ątžymėjime reikia 
sustoti, kad nenusikalstum menui, kad išliktum meninin- 
kas. Kur surasti tą „visažinantį“, kuris galėtų pasaky- 
ti: „Iki tos vietos galima, čia gerai, o nuo tos vietos 
ir toliau — blogai“? Tiesa, kaip praktika rodo, tokių 
„visažinančių“ vis dėlto atsiranda. Į ką turi orientuotis, 
į ką atsižvelgti dailininkas, deformuodamas, transfor- 
muodamas atkuriamus daiktus, kurdamas sąvo ženklų, 
simbolių pasaulį, savo estetinę sistemą? O gal menas ir 
teprasideda ten, kur prasideda deformacija? 


DAILININKAS: Jūs klausiate, koks turėtų būti me- 
nas, arba tiksliau — kokį mes jį norėtume matyti? Jūs 
ir aš? Arba, pavyzdžiui, Uršulė ir Petras? 

Jeigu į meną žiūrėsime kaip į žmogiškosios indivi- 
dualybės kūrybinį pasireiškimą, ar būtina, kad jis patik- 
tų visiems, arba, sakysime, statistinei daugumai? Tokiu 
atveju mes neišvengiamai turėtumėm atsisakyti muzikos 
simfoninių formų ir ugdyti vien estradinės. Bet mes to 
nedarome. 

Kažkaip banalu mūsų amžiuje kartoti žinomas tie- 
sas, kad pasaulis margas kaip genys, kad visi mes — 
maži ir dideli, ropojantieji ir skraidantieji, protingi ir 
ne visai protingi — turime savo norus ir sapnuojame 
savo sapnus. Įvairūs bandymai suvienodinti žmones, nu- 
kerpant vienam uodegą, kitam sparnus, maža težada 
teigiamybių. Priešingai, mes kalbame apie žmogaus dva- 
sinio gyvenimo turtingumą, o šis kelias neišvengiamai 
veda į žmogaus dvasinės veiklos ribų plėtimą ir indivi- 
dualybių įvairėjimą. 

Kiekvieno žmogaus sieloje susiklosto gyvenimiško pa- 
tyrimo klodai, „jo tiesų“ klodai, kurie, suaugę su Žžmo- 
gaus sielos savybėmis į nedalomą visumą, ir sudaro žmo- 
gaus pasaulėjautą, jo individualybę. Tai, kas labai svar- 
bu vienam žmogui, gali būti mažai reikšminga kitani, 
nejeiti į kito žmogaus domėjimosi sferą ir pan. Taip pat 
ir meno kūrinys, sprendžiąs tą ar kitą problemą, išreiš- 

„JŪRATĖ IR KASTYTIS“ 


„Jūratė ir Kastytis“, vienas mūsų tau- 
tosakos stipriųjų padavimų, tragišką ir 
monumentalią dvikovą tarp antžmogiškos 
valios ir žmogiško jausmo vaizduojanti le- 
genda, neseniai Čikagoje tapo pastatyta 
baleto forma. Juozo Gruodžio muzika, nors 
šių laikų standartais gan konservatyvi, 
visdėlto įdomi ir stipri, kupina turtingų 
ir pilnų harmonijų, melodiškai patraukli 
bei išradinga. Choreografiją šiam pasta- 
tymui sukūrė Birutė Nagienė; bendrai 
apipavidalino ir režisavo Darius Lapins- 
kas. Be to, buvo naudojamasi Algimanto 
Kezio, SJ, skaidrėmis ir Uosio Juodvalkio 
filmu; dainavo Aldona Stempužienė ir 
deklamavo Leonas Barauskas. 

Pastatymą atidarė efektyvi ir sudomi- 
nanti overtiūra. Deja, nuo overtiūros už- 
sibaigimo viskas pradėjo smukti žemyn ir 
žemyn. Užuot ryškinę legendos turinį, 
Stempužienė ir Barauskas tapo pastatyti 
saugoti sceną iš abiejų šonų, o ant ekra- 
nų abiejuose šonuose buvo rodomos jų vei- 
dus vaizduojančios skaidrės. Tai viskas 
gražu, bet neturėjo nieko bendra su sce- 
:  noj vykstančia drama, ją skiedė ir sklaidė 
. ( 'ėmesį. Pati scena matėsi per vualį, ant 

kurios rodėsi filmas, atspindintis šokėjų 
veiksmus ir tuo būdu juos kiek paryški- 
nantis. Gi muziką kartkartėmis pertrauk- 
davo deklamacija ar dainavimas, paly- 
dimas retu, skystu akomponiamentu. Šie 
intarpai kaip kokie skeleto pirštai brovėsi 
į visai kitokio pobūdžio Gruodžio muzika, 
ardydami jos nuotaiką ir tęstinumą. Blo- 
 giausia tai, kad žiūrovui pripratus prie 
( isų šių pertraukinėjimų bei distrakcijų, 

“. išvydus gan prastą choreografiją ir ne- 


TELEVIZIJĄ BENT GALIMA UŽSUKTI 


nukreipti dėmesį nuo paties šokio ir ap- 
mulkinti žiūrovą. Pvz., antrame veiksme, 
kuriame yra ypatingai gera proga pasi- 
reikšti išraiškos šokiui, matėsi vien be- 
prasmiškas bėginėjimas šen ir ten, vien 
negrakštus rankų plasnojimas. Kur turėjo 
būti undinių banguojantys judesiai, tebu- 
vo guminis plevesavimas, kur reikėjo iš- 
vystyti bendrą, suvienytą judesį, tesiga- 
vo sąmyšis. 

Prieš kelis metus teko matyti Stravins- 
kio baletą „The Flood“, su Ballanchine 
choreografija, kuriame irgi buvo vaizduo- 
jamos bangos ir audra. Bet kaip iš kito 
pasaulio! Rodos, kiekvienas šokėjas visai 
atskirai šoko, bet taip visa suderinta, jog 
tas pats judėsys ėjo nuo vieno šokėjo lig 
kito ir jie visi tapo jūros paviršiumi, ku- 
riuo veržėsi gaivalingos bangos. Arba pa- 
imkime Cunnigham baleto studijos, vie-- 
nos iš avangardiškiausių, pastatymus. Jo- 
se visos senos taisyklės išmetamos, visi ju- 
desiai tradiciniam baletui neįprasti, ta- 
čiau viskas darniai rišasi: judėsiai karto- 
jasi nelyginant melodija ir sueina į vie- 
netą, kad gale šokio aišku, jog tik taip ir 
nekitaip jis galėjo būti atliekamas. 

Be choreografijos nepatenkinamo lygio, 
reikia pastebėti, kad ir skaidrių rodymas 
buvo blogai sujungtas su baleto veiksmu 
net ir antrame ir trečiame akte, kur jos 
turėjo šiek tiek daugiau bendra su tuo, 
kas vyko scenoje. Matėsi milžiniškai pa- 
didintos žuvys ir bangų lašai dviejuose 
fonuose, bet ypatingai neaiškiai. Jeigu jau 
rodoma neaiškiai, tai bent fotografijų 
kompozicija turėtu būti geresnė, ir jos ga- 
lėtų būti spalvotos. šiaip gaunasi ne pa- 


Summa summarum, atrodo, buvo per- 
dėm stengtasi pristatyti vad. totalinį te- 
atrą su visais jo trafaretais. Deklamavi- 
mas neišvengiamas ir dar šnypščiantis 
kalbantis choras, blykčiojančios šviesos, 
skaidrės,. filmas — viskas sumesta į di- 
džiulį „Gemisch“ ir veizėjimui pateikta 
kaip pro nešvarų stiklą. Nors turėta visa 
totalinio teatro aparatūra ir mašinerija, 
ja naudotasi be disciplinos ar be kokios 
meninės prasmės. Pereitais metais teko 
matyti Jeffrey City baleto ,,Astartės“ 
pastatymą, kuriame ta pati mašinerija bu- 
vo pavartota labai koncentruotam ir aiš- 
kiam tikslui. Filmas buvo rodomas kaip 
šokio ekspresyvumą išryškinantis fonas, 
o ne kaip jo neįdomumą paslepianti ska- 
ra. Filmos iškraipymas, paveikslų didini- 
mas ir mažinimas ryškino klimaktinio mo- 
mento įtampą ir svarbą, o jokio nesikei- 
čiančio ir neveiksmingo dvigubinimo nesi- 
matė. Dar artimesnis pavyzdys — Orffo 
„Prometėjaus“ pastatymas 1968 m. Miun- 

chene, kuriame projekcinės priemonės ir 
muzikinės pauzės tarnavo dramos pras- 
mės pabrėžimui. Vienoje vietoje Prometė- 
jus stovi lyg nukryžiuotas; tuo pat metu 
įbėga klykdama Iota ir prie jo sustoja. 
Jos veidas padidintai superimponuotas ant 
jo veido. Tyla. Jis žvelgia į ją, į jos laks- 
tančias, pasimetusias akis. Tyla, rodos, 
spiegia ausyse, paskum Tota iš tikrųjų su- 
klinka ir išbėga. Gi „Jūratėje ir Kastyty- 
je“ pauzės visai neprasmingose vietose, 
lyg reklamos įbruktos į televizijos progra- 
mą. Tai ypač skaudžiai pasireiškė antra- 
jame veiksme, kur Perkūno pergalinga jė- 
ga ir pyktis sutriuškina gintaro rūmus. 
Pakyla audra ir, atrodo, sprogs! — bet 
ne, jokiu būdu, — muzika sustoja, nuty- 
la, paskui girdime šliaužiojančią chroma- 
tišką melodiją, audros nuotaika prapuo- 
la, įtampa išsiblaško, reklama užsibaigia 
ir galop vėl grįžtama į audrą. Tikrą te- 
leviziją žiūrint, bent galima pakeisti ka- 
nalą. V. A. Dirda 


įdomų šokimą, susidarė įspūdis, jog visa 
tai turėjo būti prikišta vien dėl to, kad 


kiąs tą ar kitą žmogaus dvasios aspektą, gali būti ar- 
timas vieniems žmonėms ir neįdomus kitiems. 

Jeigu sutiksime su teiginiu, kad visi mes iš prigim- 
ties lygiateisiai, tai turėsime sutikti ir su tuo, kad kiek- 
vienas iš mūsų gali turėti savų minčių, norų, savą su- 
pratimą. Pagaliau, mums reikės apsiprasti ir su min- 

* „timi, kad nei aš, nei jūs, nei Petras, jeigu ir labai no- 
: ( Jėtumėm, neturėtumėm etinės teisės primesti kitam Žžmo- 
"gui nei savo norų, nei savo skonio. Jūs norėtumėte me- 
no truputį kitokio, negu Petras, o Uršulė — dar kitokio. 
Kitaip ir būti negali. Matyt, ir menas turėtų būti įvai- 
rus, kad kiekvienas iš mūsų galėtų rasti jame „palengvė- 
jimą“ savo sielai, 

Įvairiais amžiais, įvairiose visuomeninėse formaci- 
jose valdančios klasės stengėsi pajungti meną savo rei- 
kalams. Menas tarnavo ir faraonams, ir religijai, ir 
„aukso veršiui“. Jį veikė, be abejo, ir daug kitų faktorių. 
( r vis dėlto visų laikų menas, nežiūrint, kam jis tar- 
“ " navo, daugiau ar mažiau liko kaip žmogaus įgimtų kūry- 
binių potencijų pasireiškimas. 


Jūsų klausimas, kur rasti tą „visažinantį“, kuris nu- 
rodytų meno vystymosi kelius, iš anksto slepia savyje 
ironiją. Net geriausi meno žinovai, šitos srities specia- 
listai, bejėgiai atsakyti į šį klausimą. Meno istorija ro- 
do, kad menas nebuvo kuriamas pagal iš anksto teore- 
tikų sugalvotas programas. Visados pirmiausia gimdavo 
meno kūrinys ir tik paskui atsirasdavo žmogus, kuris 
mąsto apie tą kūrinį, jį aiškina. Dirbtinai sulaužyti šitą 
dialektišką meno vystymosi principą reiškia pažeisti ir 
iškreipti pačius meno prigimties pagrindus. 


ŽURNALISTAS: Kalbant estetinių kategorijų kalba, 
dailė gali vienu metu siekti dviejų tikslų: savo struktū- 
ra kelti estetinį pergyvenimą ir turėti „giluminį“ sluoks- 
nį, t. y. savo vaizdų ir ženklų (simbolių, formų, meta- 
forų) užšifruotą prasmę. Vieną „sluoksnį“ mes suvo- 
kiam betarpiškai, būdami prie paveikslo, o kitą — ap- 
mąstydami tą paveikslą, tarsi pratęsdami jo keliamą 
įspūdį, jį konkretizuodami. Lenkų filosofas ir estetas R. 
Ingerdenas tvirtina, kad dailėje estetiniu požiūriu vertę 
teturi pirmasis sluoksnis, o antrasis esąs bereikšmis. 
Kaip Jums atrodo — ar būtini abu paveikslo sluoksniai, 
ar pakanką tik „informuoti“ ir nebūtina turėti savo „fi- 
losofijos“ ? 


DAILININKAS: Kokios reikšmingos idėjos ar prob- 


1969 m. gegužės mėn. 


jūrio nuotaikas atkuriančių vaizdų, 
kažkokiu purvo dėmių nuotaika. 


bet 


lemos besudarytų meno kūrinio sumanymą, jos visuomet 
turi konkretizuotis meno formose. Ne išoriškai, kaip kai 
kas galvoja (idėja |- forma), bet organiškai, nuo pat 
kūrybinio proceso užuomazgos. Jeigu meno kūrinys turi 
meninę formą, turi „savo kūną“, jis gali puikiausiai eg- 
zistuoti, sudarydamas estetinę vertybę, kaip savotiškas 
„architektūros statinys“, kaip žmogaus meninio pasireiš- 
kimo rezultatas, nors ir nebūtų jame jokių „giluminių 
sluoksnių“ ir jokios filosofijos. Tuo tarpu pačios reikš- 
mingiausios mintys ir idėjos, kūrybos procese netapusios 
organišku „meniniu kūnu“, kaip meno kūrinys tiesiog 
neegzistuoja. 


ŽURNALISTAS: Viename straipsnyje Jūs rašėte, 
kad „drąsiausios, fantastiškiausios mintys ir formos vai- 
ko nestebina,“, o vienoje televizijos laidoje, skirtoje vai- 
kams, Jūs, rodydamas nupieštą vilką, kalbėjote: „Jei 
kas sakys, kad nėra tokio vilko, — netikėkite; jeigu aš 
tokį nupiešiau, vadinasi, jis yra“. Ką šiuo klausimu bū- 
tų galima pasakyti pedagogams? 


DAILININKAS: Seniau mūsų mokyklose per pieši- 
mo pamokas labai daug dėmesio buvo skiriama „,piešiniui 
iš gamtos“ (medžio lapas, portfelis, puodas ir pan.). Jei- 
gu vaikas nupiešdavo žmogų, didesnį už namą, saulę nu- 
dažydavo žaliai, pavaizduodąvo fantastišką laivą, kokio 
mokytojas niekad nebuvo matęs, arba sukurdavo žvėrį 
su penkiom kojom, mokytojas jausdavo didelį malonumą 
paaiškinti „klystančiam“, kad „taip gyvenime nebūna“, 
ir rašydavo vaikui dvejetą. Šiandien kitokie tapo ir gy- 
venimo reikalavimai, ir požiūris į meną, ir pagaliau pats 
menas. Tie kriterijai ir matai, kuriais vakar dar taip 
bės, dabar, pasirodo, pradėjo mums nebetikti. Naujose 
mokyklų programose atsirado daugiau valandų piešimui 
„Iš vaizduotės“ ir atitinkamai sumažėjo laikas piešimui 
„Iš gamtos“. Taip pat šiandien jau leidžiama vaikams 
savo piešiniuose saulę dažyti žaliai ir žmogų piešti di- 
desnį už namą. Ir ne pagal tai sprendžiama apie pieši- 
nio vertę. Kaip paaiškinti šie nauji kriterijai? 

Mūsų laikai ypatingai užakcentavo paties kuriančio 
žmogaus reikšmę, į meno kūrinį imta žiūrėti ne kaip į 
įrankį pavaizduoti kokį nors buitinį arba istorinį siu- 
žetą, bet kaip į paties žmogaus dvasinio gyvenimo me- 
ninę išraišką. Menas gyvena lyg kažkokį „savo“ gyveni- 
mą, pagristą savom taisyklėm ir savais dėsniais (ga- 
lima nupiešti aukštai danguje einančią žmogaus figūrą, 

(Lietuvių foto archyvo nuotrauka) 


ir jis puikiausiai ten jausis, nenukris, neužsimuš ir 
pan.). 

Daugelis mūsų laikų dailininkų nebenori nuolankiai 
kartoti vien to, ką sukūrė gamta ir ką jie mato prieš 
savo nosį. Kalnų upokšnis išgraužia uolas, smėlis supus- 
to keisčiausių formų kopas, o žmogus? Ar valia jam 
vien kopijuoti tai ir nevalia pačiam kurti savų minčių, 
„savų spalvų“ ir „savų formų“ pasaulio? Dailininkas 
man visuomet atrodo lyg burtininkas, galįs stebuklingai 
keisti daiktų formas, spalvas ir dydžius, kurti gyvius ar 
augalus, niekad nematytus, keistus, savotiškus, maišyti 
erdves ir laiką, galįs įsibrauti į sielą, užlieti ją skam- 
bėjimu ir ilgesiu. 

Vaikas iš pat mažens su visomis užprogramuotomis 
žmogiškosiomis savybėmis atsineša ir tą nuostabų Žžmo- 
gaus sugebėjimą — galimybę kurti. Pažiūrėkite, kaip 
vaikas piešia! Kaip energingai brauko pieštuku arba 
susikaupęs, visas paskendęs šitame žaidime, tepa akva- 
relinius dažus. Jis kalbą su savim ir, galimas dalykas, 
burzgia, jeigu kuria „mašiną“. Daiktai ir žmonės jo pie- 
šinyje savotiški, kartais neatpažįstami, proporcijos ir 
spalvos — pačios netikėčiausios. Jūs pasakysite, kad vai- 
kas nemoką piešti? Gal būt. Bet jis taip elgiasi ir todėl, 
kad jam visai nerūpi tas „mokėjimas“. Tiesiog jis žai- 
džia, ir žaidžia taip, kaip nori. Štai nutepė vilką raudo- 
na spalva. Gražu! Jam pačiam patinka! Jis jaučia pasi- 
tenkinimą lyg dievas, kuriantis pasaulį. Prieš jį taščios 
balto popieriaus erdvės, dažai, o taip pat — noras reikš- 
tis. Jis gali „padaryti“ vilką, žmogų, miestus ir lėktu- 
vus. Piešdąmas daiktus, jis nežiūri į gamtą ir nekopi- 
juoja. Jis matė juos, žino apie juos, bet dabar šitoj bal- 
toj erdvėj jis yra šeimininkas, jis kuria „savo gamtą“, 
„Savo pasaulį“ taip, kaip nori ir kaip jam išeina. Nebi- 
jokite, užaugęs jis atskirs daiktų spalvas, dydžius ir pro- 
porcijas. Atskirs ir vilką nuo žmogaus. Jeigu mes truk- 
dysime šį natūralų vaiko pasireiškimą, reikalaudami iš 
jo ne kūrybos, bet gamtos kopijavimo, vaikas pradės ne- 
mėgti, bijoti piešimo, pradės tamsiame kampe slėpti sa- 
vo vaizduotės ir svajonių sapnus. 

Vaikas nupiešė žalią saulę. Taip gyvenime nebūna? 
Sutinku. Bet piešinyje taip būna. Ir reikia tik, kad gru- 
bia ranka neperbrauktumėm šitų žalių, raudonų, gelto- 
nų, mėlynų žmogaus pasireiškimo saulių. Mes turime su- 
prasti, kad šitąs mažas žmogelis, kaip ir didelis žmogus, 
turi teisę būti kūrėjas. 

Pergalė, 1969 m. 3 nr. 


? 


10 


KOLUMNOS 


„APIE PLATESNIO VEIKALO VIZIJĄ 


Po Margučio radijo suorganizuoto J. Gruo- 
džio baleto „Jūratė ir Kastytis“ pastatymo Či- 
kagoje jo statytojas Darius Lapinskas, perskai- 
tęs pagrįstai palankius atsiliepimus mūsų spau- 
doje, nebuvo patenkintas. Viena proga jis pra- 
sitarė priekaištaudamas, kad nebuvę įvertinti 
jo kaip dirigento nuopelnai. Bene svarbiausias 
pastatymo vertintojas Balys Chomskis Drauge 
apie dirigavimą teprasitaręs tiek, kad „pats La- 
pinskas baletą ir dirigavo“. 

Priekaištams pagrindo gal ir yra, bet ne tiek 
jau daug. Mano supratimu, patsai faktas, kad 
dirigentas ne tik recenzentui, bet ir kitiems 
žiūrovams nekrito į akį, jau parodo, kad diriguo- 
ta buvo gerai. Gi Dariaus Lapinsko iškėlimas, 
kaip statytojo su didele vaizduote, šio, kaip ir 
kitų jo pastatymų atžvilgiu, manau, yra esmi- 
nis ir daugiausiai įvertinimo nusipelnęs rei- 
kalas. 

Spektaklio metu ir po jo nugirstuose pokal- 
biuose ne vienas žiūrovas skundėsi neapėmęs jo 
pločio ir gilumos. Ir tai ne tiek vidine, kiek iš- 
orine prasme. Dariui Lapinskui neužteko net ga- 
na plačios Marijos Aukštesniosios mokyklos sce- 
nos. Deklamuotojas (Leonas Barauskas) ir dai- 
nininkė (Aldona Stempužienė) scenoje nebeiš- 
siteko, jie turėjo stovėti jos sparnuose, supami 
įvairios jūrų gyvūnijos ir savo pačių didžiųlių 
nuotraukų nuolatos jų fone besikeičiančių še- 
šėlių. Scenos gilumoje dažnu atveju D. Lapinsko 
vadovaujamas Jaunimo Teatras kūrė judomąsias 
dekoracijas. Scenos priekyje, ant jūros gėlmių 
vaizdą suponuojančio permatomo šydo laiks nuo 
laiko blyksterėdavo nufilmuoto šokio epizodai 
ar išdidinti šokėjų veidai. Visa tai, žinoma, pa- 
čiam baletui išraiškos šokio forma scenoje vyks- 
tant. 

„Nebežinau, kur čia bežiūrėt: vienoj pusėj 


deklamuoja, kitur — šoka, dar kitur — fil- 
mas eina... Nuolat jaučiuosi tematąs tik dalį 
veiksmo...“ — skundėsi ne vienas žiūrovas. 


Iš tikrųjų, manau, pastatymo tikslas ir buvo 
neleisti žiūrovui perdaug koncentruotis į detalę, 
versti jį pajusti visumą. Ne vien matyti, ne vien 
girdėti, bet pajusti. 

Neabejoju, kad ateityje Darius Lapinskas ne 
kartą bus kritikų analizuojamas ir vertinamas, 
kaip šio laiko novatorius mūsų muzikos srity- 
je. O vis dėl to, visuose iki šiol matytuose jo pas- 
tatymuose muziką Lapinską nustelbia statytojas 
Lapinskas, jo užmanymo polėkis, vaizduotė, su- 
gebėjimas atrasti naujų jėgų, jas suburti, uždeg- 
ti, apjungti... 

Balys Chomskis L. Barauską ir A. Stem- 
pužienę pavadino D. Lapinsko instrumentais, kas 
D. Lapinską irgi papiktino. O be reikalo. Nėra 
abejonės, kad Jūratę šokusi Birutė Nagienė ir 
visi jos išraiškos šokio kolektyvo nariai, lygiai 
kaip ir jau minėti žodžio ir balso menininkai, 
yra individualūs kūrėjai. Tačiau, kaip kūrėjai - 
interpretatoriai jie neišvengiamai turi tapti ins- 
trumentais. Šiąja prasme D. Lapinsko sugebėji- 
mas juos tokiais paversti, o ir jų sugebėjimas 
tokiais tapti kaip sykis ir yra didžioji teigia- 
mybė, savo paskirties supratimu laiduojanti pa- 
sisekimą visam spektakliui. 

Liūto Mockūno žodžiai, tarti po „Maro“ pa- 
statymo Kultūros kongrese (Metmenys, Nr. 15), 
manau, tebėra charakteringi ir „Jūratės ir Kas- 
tyčio“ baletui. O jis tada sakė: 

„„. „mane stebina Lapinsko užsimojimų pla- 
tumas, sugebėjimas sujungti į vienalytį meno kū- 
rinį tokias skirtingas išraiškos formas, kaip ins- 
trumentinę Muziką, dainavimą, šokį, žodinę in- 
terpretaciją, filmą. .. Lapinskas mūsų režisoriams 
parodė, ką reiškia turėti platesnę veikalo viziją...“ 

Baletą „Jūratė ir Kastytis“ mačiusiųjų pri- 
siminimuose jis dar ne kartą iškils po daugelio 
metų. Vaizduotėje stosis Birutės Nagienės, Al- 
donos Stempužienės ar Leono Barausko pavida- 
lai (čia ir yra „instrumentų“ didybė!), kai pats 


autorius J. Gruodis, ar statytojas - dirigentas 
D. Lapinskas liks jų šešėlyje. .. Bet šiandien te- 
būnie garbė ir padėka tiems, kurių dėka bale- 
tas iškils taip svariai praturtintoje žiūrovų vaiz- 
duotėje. Al. T. Antanaitis 


NUEITAS KELIAS 


Amerikos Lietuvių Tautinė Sąjunga gegužės 
gale antrą kartą iš eilės turėjo jubiliejinį sei- 
mą. Prieš dvejus metus buvo jubiliejinis, kad de- 
šimtas, dabar — kad dvidešimts metų nuo 
pirmojo. 

Nuliais atsiūlėti skaitmenys visada sudaro 
progą pakalbėt apie jų atžymėtą praeitį. ALT 
S-gos dvidešimtmečio proga irgi bandyta pa- 
žvelgti į jos nueitą kelią. Peržvalga, deja, iš- 
ėjo lyg senamadiškas istorijos vadovėlis, — iš 
tų, kuriuose vietoj tautos istorijos vyraudavo 
valdovų biografijos. Tik čia parodė ne valdovų, 
o pirmininkų galeriją. Kiekvienam padalinus 
po kad ir nepertaikliausiai suregztą komplimen- 
tą, pačios sąjungos nueitajam keliui nušvies- 
ti pristigo žodžių, minčių ir, turbūt, žinių. 

Kaip gi apibūdinsi nueitą kelią be atodairos 
į pradinį jo tašką? O vienas iš būdingiausių šios 
s-gos pradinių bruožų buvo jos vardo formulavi- 
mas. Nors tarp trijų komponentų - steigėjų buvo 
ir Amerikos Lietuvių Tautininkų Centras, 
naujoji sąjunga pasivadino tautine, o ne tau- 
tininkų. Tokio formulavimo neatsitiktinumą pa- 
tvirtina pirmųjų įstatų deklaracinė dalis, kurioj 
pabrėžta, kad 


Amerikos Lietuvių Tautinė Sąjunga ne- 
sprendžia Lietuvos vidaus politikos klau- 
simų, kurie priklauso spręsti patiems 
Lietuvos piliečiams savo šalyje, ir nėra 
tęsinys ar dalis jokios politinės ar ideo- 
loginės organizacijos, veikusios ar vei- 
kiančios už Jungtinių Amerikos Valsty- 
bių ribų. 

Konkrečiai kalbant, deklaracija reiškė, kad 
naujoji s-ga nenori būti laikoma Lietuvoj vei- 
kusios Lietuvių Tautininkų Sąjungos pakaitalu 
Amerikoj. (Liudiju autentiškai, nes dalyvavau 
tos deklaracijos formulavime, bei „derybose“ 
dėl jos rašymo ar nerašymo įstatuose). Tai buvo 
mandagiai pasakytas atsiribojimas ne nuo pradė- 
jusių Amerikon atvykti „verifikuotų“ Lietuvos 
tautininkų (jie buvo s-goj pageidaujami), o nuo 
persiauros tautininko vardo sampratos. Tai bu- 
vo ir atsisakymas monopolizuoti plačiau supran- 
tamąjį tautininkų vardą. Pagaliau, tai buvo, gal 
ir nerealistiškas, bet optimistiškai ambicingas 
užsimojimas kurti inkliuzyvišką — didėjančio 
imlumo ir talpumo — tautinės visuomenės veik- 
los vagą su krantais, atvirais daugeliui įvairių 
lietuviškų intakų. 

Kitokios mintys iš ALT Sąjungos tribūnos 
sklinda dabar. Sukaktuvinin seiman, sako, su- 
sirinkę tautininkai, tam vardui lietuvių vi- 
suomenėje jau įsigiję nuosavybės teisę! 
(Žr. „Tautininkai seimo paunksmėj“, Antanas 
Diržys, Dirva, 1969 gegužės 30). 

Jei taip, tai išeitų, kad nuo 1949 metų ALT 
Sąjunga lyg būtų paslinkusi ne 20-čia metų pir- 
myn, o apie tiek pat atgal, maždaug į 1929 me- 
tų nusiteikimus, kada Lietuvių Tautininkų Są ) 
jungoje — nepaisant prezidento Smetonos ragi- 
nimų stengtis būti non pars, sed tota — buvo 
stipriai pakilęs apetitas išimtinai pasisavinti tau- 
tininko vardą, žinoma, susietą su valdančios par- 
tijos prerogatyvomis. Anuomet tas apetitas bu- 
vo aptramdytas. Dabar vėl beesąs ne tik atgi- 
jęs, o netgi skelbiamas — bent iliuzijoj — jau ir 
patenkintas... 

Prieš 20 metų ALT Sąjungos steigėjai manė, 
kad net neįvykdytas kėsinimasis į išimtinę tau- 
tininkų vardo „nuosavybę“ sąjungai būtų ža- 
lingas, nes vietoj pritraukiančio magneto įtaisy- 
tų aplink save diskriminuojančią užtvarą. Ma- 
nyta, kad tai būtų srovės nukreipimas ekskliuzy- 
viška, siaura, išdžiūti pasmerkta vaga. Negi są- 
junga jau būtų įsimanevravusi į tokią vagą? 
Panašu, nes iš jos tribūnos džiaugiasi, kad su- 
kaktuvinio seimo paunksmėj dabar besitelkian- 
ti ypatinga tautininkų atmaina. Būtent, a 
kai, kurie tik idealizuoja savo tautą ir kitus+4/ 
įtaigoja ją tik vertinti, branginti ir laikyti šioj 
ašarų pakalnėj pakaitalo neturinčia gėrybe. (Žr. 
t. B). 

Manėm (daugelis ir tebemanom), kad tau- 
tininko vardas labiausia dera ten, kur stengia- 
masi visų pirma iš savęs sukurti bent šiokią 
tokią gėrybę tautai, o ne tautą laikyti lyg ir nuo- 
savybiškia turima bei naudojama brangenybe. 

Jei tautininko santykis su tauta suprastinas, 
kaip dėvėtojo santykis su brangenybe, tai gal 
ir tektų sutikti, kad ALT Sąjungos — ar bent 
jos vardu šiandien kalbančiųjų — kelias jau iš 
tiesų nueitas galutinai ir baigtas idiliškoj už- 
uovėjoj, kurioj pagrindinis užsiėmimas — abst- 
raktaus tautos idealo branginimas ir traukimas 
savim patenkintųjų himno: „Gal iš balų toks 
gražumas mūsų tautiškumo“... 

ALT Sąjungos steigėjai prieš 20 metų nė 
iš tolo neprisileido minties apie nužygiavimą 
; tokią idiliją. Betgi ne veltui sakoma, kad žmo- 
gus šaudo, o Dievas (?) kulkas nešioja... 

V. Rastenis 


Akiračiai Nr. 5 (9) 


Kun. Viktoras Dabušis iš New Yorko, 
JAV LB tarybos prezidiumo vicepirm., 
tuo metu pirmininkaująs posėdžiui: Labai 
ačiū prezidiumo sekretoriui [Arvydui 
Barzdukui | už išsamų šio reikalo supa- 
žindinimą, kas jo nebuvo girdėjęs. Norė- 
čiau paklausti, ar šiuo reikalu mes kal- 
bėsime, ar šis reikalas mums visiems yra 
aiškus. Ar kas norėtų tuo reikalu dar ką 
pasakyti? 
Teodoras Blinstrubas, JAV LB tarybos 
narys: Aš norėčiau tuo reikalu irgi kai- 
bėti. Čia mes, man rodos, kitais, kitomis 
temomis mes kalbėjome, tai leiskime čia 
kalbėti ir ta tema. 
Dabušis: Gerai. Kad mes nenueitume į 
klystkelius ir kalbėdami nesugaištums per 
daug laiko, tai leiskite man padaryti tokį 
pasiūlymą: kad mes kokiems dviems kal- 
bėtojams  [leistume kalbėti] už skundo 
kėlėjų nuomonę iv dviems kalbėtojams už 
valdybos pasiaiškinimą. Tada mes sutau- 
pysime laiko ir, aš manau, kad mes dažnai 
kartojamės: kai dešimts kalba, tai jau 
dešimtasis kartoja antrojo trečiojo mintis. 
Taigi mes pasisakykime po du ir tada 
Blinstrubas: Aš manyčiau, kad tamsta 
vakar tokio pasiūlymo nė vienu atveju ne- 
patiekei būdamas prezidiume. šiandien 
tamsta darai ypatingą išmintį. Mano su- 
-vatimu, tamstos siūlymas yra nepriimti- 
48. 
Kitas balsas: Pasiūlymai bet kada gali 
būti įnešami. Aš paremiu Jūsų siūlymą. 
Dabušis: Pagaliau vakar man tokia min- 
tis neatėjo. Šiandien atėjo, aš gi siūlau... 
Balsas iš salės: Ar galima? 
Dabušis: Pasiūlymą visada galima pada- 
ryti. 
Tas pats balsas: Ar galima paaiškinti pa- 
Aėtį dėl to? Man atrodo, gerbiamas pirmi- 
/ įnke, nelogiška dėlto, jeigu būtų klausi- 
mas iškilęs vakar, tai viena grupė būtų 
pasakiusi: „Mes deleguojame du žmones 
ir duodame jiems informaciją“. Kiekvie- 
nas žmogus gal turi savo galvoseną atski- 
rą mintį. Jis gi negali perduoti telepatija, 
ir kad mano mintis būtų perduota padoriai 
Tai neįmanoma padaryti. Aš esu už tai, 
kad palikti tiek vietų, kiek yra kalbėtojų. 
Salėje bruzdėjimas. Atskiriami kelių daly- 
vių balsai: Aš noriu tik tiek. . .kalbėk tai 
paskui nebus į temą... pakaušis yra pri- 
dengtas daugiau plaukų negu priekis turi. 
f. Įeatpažintas atstovas: 
Aš noriu atkreipti pirmininkaujančio dė- 
mesį, kad čia yra ne šitų dviejų grupių 
suvažiavimas, bet čia yra tarybos suva- 
žiavimas ir kiekvienas narys ir tie, kurie 
gal girdi pirmą kartą, turi teisę ir gal- 
būt reikalą pasisakyti. 
Dabušis: Dr. Radzivanas. 
Vienas balsas: Dovanokit, aš pirmas. 
Kitas balsas: Aš pirma prašiau. 
"Pirmas balsas: Aš pirma. 
„ntrasis: Aš, 
Balsai salėje: Dėl tvarkos... Dėl tvarkos. 
Balsas: Ponas Balčiūnas. 
Valerijonas Balčiūnas LB Hartfordo apy- 
gardos pirmininkas: Aš pakėliau ranką 
beveik pirmas po pono Blinstrubo kalbos, 
Po to kiti pakėlė ir jiems duoda balsą. 
Ponas Vileišis rodos seka tvarką, tai pra- 
šau laikytis eilės. 
Dabušis: Prašom, p. Balčiūnas. 
Iš salės: Dėl tvarkos aš norėčiau. 
(Triukšmas.) 
Dabušis: Atsiprašau, ponas Balčiūnas at- 
sisako kalbėti? 
Balčiūnas: Aš neatsisakau. 
Dabušis: Tai prašau kalbėti. 
Balčiūnas: Tamsta nenori rodyti savo bū- 
do. (Juokiasi.) Kaip aš supratau čia iš 
pono Barzduko informacijos suvažiavimui, 
yra išreikštas pasiūlymas išreikšti nepa- 
sitikėjimą centro valdybai, kadangi ji yra 
prasižengusi su kažkokiais tai nutarimais, 
o gal būt mūsų įstatais. Šitas dalykas yra 
labai svarbus, ir aš noriu kalbėti ne ko- 
kios nors grupės vardu... 
Dabušis, pertraukdamas: Mes turėtum pa- 
baigti mano pasiūlymą. Jeigu jūs nepri- 
imtute. „. 


1969 m. gegužės mėn. 

Laimėjo tie, kurie sakėsi nepaisysią legalaus organo nutarimų (Balčiūnas), kurie Ame- 
rikos lietuviams siūlė remti tik patinkamas institucijas (Radzivanas), nekreipti dė- 
mesio į sutarimus (Majauskas), nepaisyti apsiribojimo kadaise sutartomis darbo sri- 
timis (Razma), kurie nepasitikėjimą valdybai laikė puču (Ambrozaitis), kurie tvirti- 
no, kad Bendruomenei formaliai nepriklausančios organizacijos neturinčios teisės pa- 
sisakyti Bendruomenės reikalais (Kisielius), kurie vietoje planingos JAV lietuvių veik- 
los siūlė eiti į partizaninę (Valiukas). Diskusijos vyko JAV LB tarybos sesijoje Či- 
kagoje apie nuvertimą dabartinės Broniaus Nainio vadovaujamos JAV LB centro val- 
dybos. Nainio opozicijai nepadėjo nei minimi nevisuomeniški, nedemokratiški ir nelo- 
giški CV gynėjų liaususai, nei opozicijos kalbėtojo dr. L. Kriaučeliūno sklandžiai 
deklaruota ištikimybė sutartims ir įstatymams (Law and order), nei T. Blinstrubo 
pernelyg išsamūs dėstymai, kas yra ALTa, nei J. Kapočiaus ant svarstyklių mestas 


tarybos pirmininko autoritetas. 


Opozicijos žodžiai neįtikino tų, kurie prisiminė dabartinio opozicijos šulo J. Jasaičio 
diametraliai priešingus potvarkius Vasario 16 aukų paskirstyme jam būtent centro 
valdyboje. Neįtikino T. Blinstrubo ir kitų CV oponuojančių tautininkų giriamasis l0- 
jalumas ALTai ir VLIKui, žinant, kokie negausūs, palyginus su kitais, tautininkų 


metai tose institucijose. 


Nulėmė tai, ko CV gynėjai (išskyrus Valiuką) beveik neišdrįso pasakyti: kad LB tei- 
sės į Vasario 16 pinigus yra ne tik dėl aukotojų apsisprendimo laisvės, bet, svarbiau- 
siai, dėl VLIKo ir ALTOos nesugebėjimo tuos pinigus administruoti. Perteikiamo po- 
sėdžio pradžioje buvo perskaityti opozicijos pareiškimas (buvęs AKIRAčIŲ 7 nr., 12 


psl.) ir CV atsakymas. 

Koks nuopelnas, kad duota laisvė 


Prezidiume Dabušis, Vileišis, Jutkevičius ir Barzdukas 


Balčiūnas: O koks Tamstos pasiūlymas? 
Dabušis: Aš buvau pasiūlęs, kad po du iš 
abiejų pusių jeigu jūs nepriimate, tai ta- 
da Jūs galit kalbėti, 

Balsas iš salės: „..atmetam... 

Balsas: Tada dėl tvarkos... 

Balčiūnas: Aš palauksiu. (Salėje dalyviai 
kalba vienas per kitą). 

Balsas: Aš nesuprantu jūsų visų pasiū- 
lymų, pavyzdžiui. Nesuprantu. 

Dabušis: Tai gerai. Tai aš noriu paklaust, 
ar suprantate... 

Balsas: Aš galiu... komentarai... aš ne- 
suprantu jūsų pasiūlymo... „triukšmas di- 
dėja. Pirmininkaujas beldžia į stala.) 
Blinstrubas: Tamstos pirmutiniai pasiūly- 
mai buvo dėl to paties reikalo, kiek laiko 
mums bus duodama kalbėti; o dar tamsta 
nepastatei klausimo, kas ten norima kal- 
bėti iš esmės ir dar iš esmės tokio klau- 
simo nebuvo pastatyta ir mes neužsira- 
šėm. O dabar tamsta nori kalbėti iš es- 
mės. .. (Triukšmas.) 

Dabušis: Man ponas Balčiūnas du kar- 
tu... (Balsai „dėl tvarkos“)... leiskit 
jam pakalbėt, leiskit... (balsas dingsta 
triukšme.) 

Balčiūnas: Aš noriu kalbėti iš esmės. Aš 
manau, jeigu būtų pasiūlymas išreikšti 
nepasitikėjimą, aš noriu dalyvauti tose 
diskusijose ne kaip reguliarus Tarybos 
narys, nes atstovauju Hartfordo apygar- 
dą, turiu teisę kalbėti ir dalyvauti spren- 
dimuose. Čia yra didelis kaltinimas cent- 
ro valdybos ir aš manau, kad jis yra ne- 
pamatuotas. Gal būt jūs rasite kokį nors 
juridinių kabliukų, kad centro valdyba 
prasižengė įstatams, bet aš noriu kalbėti 
taip sakant liaudies vardu, kadangi apy- 
gardos pirmininkai atsako ne tik už savo 
sąžinę, bet yra atsakingi už tuos Žmones, 
kurie juos išrinko. Mums liaudies balsas 
yra labai gerai žinomas. Žinomas iš mū- 


sų pačios apygardos, o ypatingai žinomas 
iš rytinio pakraščio suvažiavimo, kur da- 
lyvavo atstovai iš 35 apylinkių ir 5 apy- 
gardų. Tas buvo aiškiai pasakyta, pasa- 
kyta ponui Nainiui, kad be jokių kompro- 
misų centro valdyba turi sutikti, kad au- 
kos Vasario 16 dieną būtų renkamos ta 
prasme, kad kiekvienas aukotojas pasi- 
rinks, kam jis norės aukot. Ir dar daugiau 
ponui Nainiui buvo pasakyta: jeigu bus 
koks nors kitas aplinkraštis iš centro val- 
dybos, kad reikės aukoti tik vienai orga- 
nizacijai, jie to aplinkraščio nepaisys, nes 
kiekvienas Bendruomenės narys turi teisę 
aukoti tam, kam jam patinka. Yra neįma- 
noma kitaip pasielgti. Taip ir praeityj bu- 
vo daroma, taip ir dabar yra daroma. Ir 
ponas Nainys suprato šitą nuotaiką, liau- 
dies nuotaiką ir greičiausiai remdamasis 
tuo ir išleido tą aplinkraštį. Aš nenoriu 
nei peikti pono Nainio, nei teisinti ką nors 
kitą, bet čia yra liaudies balsas ir aš pa- 
sakysiu: net jeigu ir taryba nutars ki- 
taip, apylinkės tokio įsakymo nesiklausys. 
Ir ateityje bus renkamos aukos žmonėms 
būtų duota teisė aukoti tai organizacijai 
kurią jie pasirinks. (Gausūs plojimai. Pir- 
mininkaujančio paaiškinimai liečią tvar- 
ka.) 

Dr. Kazys Bobelis iš Elgin, Ill., tarybos 
narys: Dėl tvarkos... Ar nebūtų galima 
laikytis tų 5 minučių, 

Dabušis: Aš tikiuosi, kad mes ilgai neuž- 
truksim ir tuo tarpu mes nelimituokime... 
Jeigume mes užtruksime tiek daug ir bus 
reikalas limituoti laiką, tada mes limituo- 
sime... Aš tokios minties laikiausi, p. 
Blinstrubai. Ar jūs patenkintas? Prašau 
kalbėti. 

Blinstrubas: Esu įsijungęs į ALTO veik- 
14 vos atvykęs ir Jungtines Amerikos Vals- 
tybes. Taip pat esu įsijungęs į Bendruome- 
nės veiklą nuo pat pradžios, kai Bendruo- 

menė buvo steigiama. Tiesą sakant, kai 
vėliau buvo steigiamas Lietuvių Fondas, 
buvau ir į Lietuvių Fondo pradinį darbą 
įsijungęs. Bet „Į laisvę“ žurnalo istori- 
kas to nematė. Aš pažinau ALTo struk- 
tūrą ir pamačiau joje nuoširdžiai bedir- 
bančius senus Amerikos lietuvius. Tuo me- 
tu kada ALTo veikloje dalyvavo ir dr. 
Kisielius, aš stebėjausi su kokiu nuoširdu- 
mu, su kokiu atsidavimu jis ALTO veik- 
loj reiškėsi. Tarp ALTO ir Bendruomenės 
susidarė tam tikras nuoširdus bendravi- 
mas. Pasitaikydavo vienas kitas ginčas, 
bet vis dėlto tas bendravimas vyko gana 
sklandžiai. Pastaruoju metu mūsų Bend- 
ruomenės vyriausia institucija, mano gi- 
liu supratimu, nori tą bendravimo dvasią 
pakirsti. Ir kam tai padės? Jau vakar juk 
nevienas pareiškė — p. Adamkus ir p. 
Miklas ir kiti, kad lietuviška visuomenė 
yra suerzinta, kad lietuviška visuomenė 
yra suskaldyta, lietuvių visuomenė reiškia 
tam tikrą nemažą nepasitenkinimą. Mano 
supratimu, gal mes kai kurie turime klai- 
dingą pažiūrą į tai, kas yra ALTas. AL- 
Tas juk tai nėra Bartkus, ALTas juk tai 
nėra Vaidila, tai nėra Jasaitis nei Grigai- 
tis, tai nėra Dargis. ALTas tai yra tam 
tikra organizacijų federacija. Jų yra de- 
šimt organizacijų: Amerikos Lietuvių Ry- 
mo Katalikų federacija... (Triukšmas, 
balsai salėje „Žinom, žinom“.)  ... Ame- 
rikos Socialdemokratų Sąjunga, Amerikos 
Lietuvių Tautinė Sandara, Amerikos Lie- 
tuvių Tautinė Sąjunga, Lietuvių Susivie- 
nijimas Amerikoje, Lietuvių Studentų Są- 
junga, Lietuvių Romos Katalikų Moterų 
Lietuvos Vyčiai. Tai, ar mes Lietuvių 
Bendruomenė norime išeiti į kovą prieš 
šias dešimts organizacijų. Kad mūsų va- 
dovybės žmonės jau nori ALTui ir VLIK- 
ui įspirti, dovanokit, kad vartoju tokį žo- 
dį. Štai aš turiu centro valdybos pirminin- 
ko pranešimą Trečiajam pasaulio Lietu- 
vių seimui, kuris vienoje vietoje ir taip 
sako: „Įdomu“... antrame puslapyje... 
„idomu kiek balsuotojų dalyvautų, saky- 
sim, VLIKo ir ALTo rinkimuose, jei tie 
du veiksniai leistųsi būti renkami. O kam 
tas buvo reikalinga Pasaulio Lietuvių 
Bendruomenei tokią spilką toms dviems 
VLIKui ar ALTui pakišti. Tai rodo ko- 
kioje dvasioje mes tai dabar matome no- 
rinčią pakreipti mūsų santykiavimą tarp 
Bendruomenės ir tarp ALTo. Bendruo- 
menės mūsų kai kurie vadovaujantys 

Bendruomenės žmonės... Aš nesakau, kad 
ALTe yra trūkumų. Trūkumų yra daug. 
Kai mes įstojome į ALTo veiklą, tai joje 
buvo tik kelios organizacijos, bet mes da- 
rėm visas pastangas, kad ta organizacija 
plėstųsi kad jos trūkumai būtų pašalinti, 
o mes vakar nepamatėm kokie mes ir pa- 
tys esame, ar mūsų lietuviška bendruome- 
nė gali pasakyti, kad tai mes esam ideali 
organizacija. Ar mes galime tą pasakyti? 
Ir pas mus daug trūkumų yra. ALTe yra 
trūkumų — mes juos taisome. Aš esu vie- 
nas prie tų, kurie dalyvavo, kad būtų 
ALTo struktūra pakeista. Aš negalėčiau 
pasakyti daug ko apie kitas organizacijas, 
bet aš gerai žinau apie tą organizaciją, 
kurioj aš esu vienas iš narių, būtent Ame- 
rikos Lietuvių Tautinę Sąjungą. Kiekvie- 
name seime apie ALTą kalbėdavome, kiek- 
viename seime mes radome ką nors ALTui 
prikišti. Bet pas mus, ir ten būdavo net 
pasiūlymų išeiti sąjungai iš ALTO, nes 
ALTo struktūra yra prasta yra ir t. t. 
Bet vis dėlto nugalėdavo ta srovė, kuri 
sakydavo, kad reikia bendravimo. Aš tai 
norėčiau vienu sakiniu pasakyti, vieną ki- 
tą mintį pasakyti, kaip vieną kartą tuo 
reikalu yra pasakęs mūsų suvažiavime 
mūsu žinomas veikėjas a. a. Antanas Oliš. 
Jis sako: „Mes esame dalis organizacijos, 
kuri gali Amerikos visuomenei kalbėti vi- 
sų lietuvių vardu. Mums ALTe dalyvavi- 
mas yra būtinas. Tuo parodoma, kad lie- 
tuviai Amerikoje vieningi. Niekas negalės 
Amerikos tautininkams primesti, kad jie 
išsijungia iš bendro darbo. Pasitraukus 

iš ALTo Amerikos visuomenės vyriausy- 
bei susidarytų apie lietuvius nemalonus 
vaizdas. Mūsų principas — vieningas dar- 
bas yra pagrindinis reikalas; asmenų rei- 
kalas antroj vietoj ir t t. ir t t.“ štai 
mūsų sąjungoje mūsų srovėj nugalėdavo 
ta pusė, kuri sakydavo, kad ALTe reikia 
dalyvauti, ir ją reikia stiprinti. Ką dabar 
reiktų daryti? Ar jūs manot, kad tie as- 
menys, kurie pasirašė tą nepasitikėjimo 
klausimą, nežino koks yra balsų santykis? 
Mes žinome, ką mes galime nubalsuoti. 
Bet ar čia yra esmė: ar 51 76 kad nubal- 
suos, o 40 96 bus kitur. Ar tuom mes iš- 
spręsim Bendruomenės reikalą? Mes ne- 
išspręsim. Nes turim sudaryti, kad visas 
šimtas procentų būtų daugmaž patenkin- 
tas. Kiek galima. Tai užtat aš siūlyčiau, 
kad pasitikėjimo klausimas tegul duoda 
vieną kartą mums išspręsti santykius tarp 
Lietuvių Bendruomenės ir tarp ALTO. Ir 
tuos santykius išspręsti bendradarbiavimo 
dvasia. Išspręsti tuos santykius ta pras- 
me šį kartą būtų galima, kad tas atsišau- 
kimas būtų atšauktas, kad jis būtų at- 
šauktas ir parašyti, kad centro valdyba 
ateityje panašių naujovių, panašių refor- 
mų nedarytų. Dar aš, jeigu čia galima... 
Kada buvo steigiama Amerikoje JAV 
Bendruomenės apylinkės, buvo susitarta, 
kad kai kuriose vietose apylinkės eis ALTO 
pareigas. Ar jūs manot, kad ALTo vado- 
vybės žmonės negalėtų steigti ALTo sky- 
rių ten, kur jie jų norėtų įsteigti? Juk 
tos organizacijos duos parėdymus savo 
skyriams: sakysim, Tautinė Sąjunga duos 
savo skyriams, Krikščionių, šita, Katalikų 
Federacija duos savo skyriams ir bus įs4 
teigta ALTO skyriai. O ką mes tuo laimė- 
sim, O jeigu mes eisim už apylinkes, bus 
ir apylinkės, bus ir ALTas ir bus tolimes- 
nė bereikalinga kova. O jūs manot, kad 
apylinkės klauso to parėdymo! Štai aš 
turiu lietuvių organizacijų aukų sąrašą, 
kuris atsiųstas nuo vasario pirmos iki 
1969 m. balandžio mėn. imtinai. Ir štai, 
tame sąraše yra išvardinta kelios apylin- 
kės, kurios vis dėlto ir centro valdybos ir 
nurodymų nepaklausė. Ir šios dariusios 
minėjimus, [pinigus] atsiuntė į ALTo 
centrą. Reiškia, jos nepaklausė. Taigi, to- 
kių nepaklausymų gali būti ir daugiau. 
Organizacijai tai rodo, kad nevisi sutinka 
su tuo, kas buvo centro valdybos pasaky- 
ta, kad taip reikėtų mums ir elgtis. Mano 
supratimu, ieškokime būdo, kad tos dvi or- 
ganizacijos sutartinai kaip ir praeityje, 
jos ir ateityje dirbtų. Šiandien žmogus yra 
Bendruomenėje, rytoj jis jau bus ALTe, 
trečią dieną gal jis jau bus VLIKe. Tie 
patys žmonės dirbam tuos pačius darbus. 
Ieškokime būdą, prašau, tas dvi organiza- 
cijas suvest į krūvą, kad jos ir toliau 
galėtų sėkmingai bendrai darbą dirbti. 
Ačiū. (Plojimas.) 

Dabušis: Dabar jau bijau, man atrodo, 
kad turėsim ribot laiką. Aš siūlau... 
(Kalbos iš salės) 


Balsas iš salės: „..tris minutes. 

Kitas balsas: Aš siūlau, kaip buvo nutar- 
ta vakar — penkios minutės... 
(Triukšmas.) 

Dr. Bronius Radzivanas, New Yorko LB 
apyg. pirmininko pavaduotojas: Kaip ta- 
rybos narys, kaip atstovaująs New Yor- 
ko LB apygardos atstovas, jaučiu gilią 
pareigą šiandie apeliuoti į jus visus, ta- 
rybos nariai. Raskime būdą, raskime spren- 
dimą šitame posėdyje prieiti to, kad mes 
neturėtume balsuoti visai šitame klausi- 
me. Pastatymas nepasitikėjimo klausimo 
centro valdybai, išklausius josios užsi- 
brėžtų tikslų, iš jos užsibrėžtų uždavinių 
ir jos jau vykdomų darbų... Šiandien, jei- 
gu mes turėtume tarybos nariai kelti ran- 
kas vieni už, kiti prieš ją, žeminam, ker- 
tame medį, ant kurio patys sėdime. ...(Pa- 
vienis plojimas) ... Nematau pagrindo tą 
medį kirst, kai mes jį nukirsime, nukir- 
sime išeivijos gyvenimą, ir nukirsime išei- 
vijos gyvenimo veiklą, nes nukirsim tą 

organizaciją, kurioje visi turime sutilpti, 
kurioje visi turime dirbti. Nerandu pa- 
grindo septynių pasirašiusiųjų šitą reika- 
lą, kad yra pagrindas kelti rankas prieš 
vieną centro valdybą. Jeigu 50 metų ne- 
priklausomybės sukaktį minint vieningai 
buvo sutarta įkurti finansinį komitetą ir 
mes jau pavėluotai ir ALTas atsiuntė at- 
stovus du — kur tik vienas dalyvavo, ki- 
tas visai nedalyvavo — ignoravo mus. Ir 
jeigu po to atsiuntimo ALTas rado išleis- 
ti aplinkraštį, kad tik 16 Vasario aukas 
siųsti ir tiktai ALTui, kada buvo visų 
veiksnių sutarta, kad 50 metų visos au- 
kos eina bendram finansiniam komitetui 
ir jis reguliuoja, kur tuos pinigus, ten, 
kur gyvybinis reikalas 50 metų sukaktį 
minint atsiras. Todėl jeigu viena institu- 
cija padarė tokį raštą, kita davė sugesti- 
ją, kaip Bendruomenės centro valdyba 
šiems metams. Sugestija nebuvo prievar- 


Nainys vyties.. 


Nainys, Kapočius 


tinis — nėra pasakyta, kad ta Bendruo- 
menė, kuri nesiųs pinigų, ė, centro valdy- 
bos — bus išmesta iš bendruomenės. Ne. 
— Visai sutinku su Balčiūno pasakyta 
mintim. Kaip mes darysim, kaip į aplink- 
raščius rašėm, visuomenė skirstys pagal 
savo nuožiūrą, — apylinkės, pavieniai as- 
menys. Sąžinė diktuoja, neturim tiesės 
prievartauti Bendruomenės nario lietuvio 
sąžinės jausmo, kuris tą pinigą atiduoda, 
nes jis uždirba tą pinigą ir jo yra teisė... 
(Plojimai) Todėl, jeigu viena institucija 
padarė, leiskim ir kitai. — Ne prievarta 
pasakė, tiktai pageidavo. Baigiu. Tai , 
jeigu šitaip jau, aš apeliuoju į sąžinę ir 
pasirašiusių. Ir šitame suvažiavime būkit 
geri, nestatykime balsavimui, raskime 
kompromisą, išeikime, taip sakant, ir vie- 
ni kitiem, taip sakant, kaip vakar sakė, 
ranką paduokime. Kertam medį ant kurio 
sėdime. O jeigu jau taip būtų, aš vis pri- 
tariu Balčiūno nuomonei, kad šitas daly- 
kas taip šitaip turėtume išspręsti. Niekas 
neuždraus lietuvio sąžinei, kur uždirbtą 
jo pinigą atiduoti. Ačiū labai. 

Dabušis: Ačiū, daktare. Dr. Majauskas. 

Dr. Vytautas Majauskas iš Detroito, ta- 
rybos narys: Pirmiausia, aš nuoširdžiai 
prašyčiau, jeigu būtų įmanoma, pirma ne- 
gu statome balsavimui, kad septyni pasira- 
šę tarybos nariai šitą nepasitikėjimo klau- 
simą centro valdybai atsiimtų. Tai mano 
būtų pirmas prašymas, ir štai kodėl. Mes 
centro valdybai kątiktai prieš divdešimts 
minučių išreiškėm pasitikėjimą ir pritari- 
mą jos darbams. Matėm, kaip jie efekty- 
viai iki šiol dirbo ir norėtum, kad jie to- 
liau savo užsibrėžtus planus tęstų. Jeigu 
jiems pareikšim nepasitikėjimą, nepasiti- 
kėjimas valdyba reiškia tos valdybos atsi- 
statydinimą. Pareikšti valdybai nepasiti- 
kėjimą yra didelis kaltinimas ir turėtų bū- 
ti [ne] pasitikėjimas reiškiamas už tikrai 
didelius kokius padarytus, pasakyčiau, 
kriminalus. Ir už ką? Ar sakyčiau sekre- 
torius Džiugas, kaip Morkus pabėgo į Lie- 
tuvą ir išsinešė dokumentus? Ar Dočkus 
išeikvojo pinigus? Ar Nainys išdavė pa- 
slaptis kokias nors Noreikos žmonai? Čia 
yra kaltinimai, už kuriuos būtų galima 


reikšti nepasitikėjimą. Dabar, jeigu centro 
valdyba vieną kartą oficialiai vienu saki- 
niu parašė dėl laisvo aukų apsisprendimo, 
kuris buvo metų metais praktikuojamas. 
Argi mes už tai jiems keliame nepasitikė- 
jimo klausimą, kad mes patys būdami 
bendruomenės nariai, tie patys, kurie yra 
čia pasirašę, teisiame savo žmones? Apsi- 
spręsti, kaip buvo minėta, laisvas apsi- 
sprendimas, man atrodo kaip tik yra mū- 
sų ir kiekvienos organizacijos stiprybė. 
Ponas Blinstrubas mini, kad jisai yra bu- 
vęs nuo pat pradžios ALTe. Aš irgi buvau 
nuo penkiasdešimts antrų metų Detroito 
organizacijų centre. Deja, šiuo momentu 
jame neesu, todėl, kad matau, kad yra or- 
ganizacijų, kurios eina su gyvenimu. Mū- 
sų gyvenimas, mūsų organizacija turi bū- 
ti kaip tas bėgantis upelio vanduo. Jeigu 
jis sustoja, upelis pasidaro į kūdrą, į tven- 
kinį, kur įsirausia grybelis ir pažaliuoja 


šimtu procentų, kad mes turime klausyti 
liaudies balso. Ar mes nutarsime vienaip 
ar kitaip, liaudis neeis. Jie eis su tais, 
kurie dirba ir dirba naudingą darbą... 
Arba: labai gerai atsimenu, kai mes Lie- 
tuvių Fondą pradėjome organizuoti, buvo 
labai stiprių Bendruomenės vadų, kurie 
prieš pasisakė. Jie mums norėjo uždraus- 
ti ir net tarybos suvažiavime tą dalyką 
iškelti. Mes nenusiminėm, iškėlėm, prista- 
tėm tarybai. Taryba suprato mūsų inten- 
ciją, liaudis taip pat suprato ir mūs Lie- 
tuvių Bendruomenės apylinkės pradėjo 
remti daug anksčiau nekaip pritarė centro 
valdyba. Reiškia, darbai patraukia. Įsta- 
tymai, kokie bebūtų, niekas nekreipia dė. 
mesio, jeigu tie darbai yra gerai atlieka. 
mi. Yra sunku atskirti politiką nuo kultū- 
ros, švietimo ir kartais net religijos. Da. 
bar, kad, jeigu ir mažoje apylinkėje, jeigu 
mes išsiunčiame savo vaikus šokti tauti- 


„„4r AKIRAčIŲ ženkle 
Kavaliūnas, Džiugas, Nainys ) 


vanduo. Ir mes eikime su gyvenimu, ne- 
žiūrėkime kokie susitarimai, oficialūs ar 
neoficialūs buvo padaryti penkiasdešimts 
pirmaisisis metais, beveik prieš dvidešimts 
metų, kada a. a. dr. Trimakas dar buvo 
VLIKe, ir kada VLIKo taryba dar buvo 
Vokietijoj. VLIKo tarybą, VLIKą turim 
čia — viskas pasikeitė, žodžiu, kad aš pra- 
šyčiau šitą svarų kaltinimą, jeigu galima, 
persvarstyti ir atšaukti. 

Periferija, kaip minėjo ponas Balčiūnas, 
irgi yra labai nepatenkinta. Kiek žinau, 
Detroito Lietuvių Bendruomenė, kuri yra 
didelė, viena iš didžiausių Amerikoje, irgi 
valdyba savo posėdyje prieš keletą dienų, 
hm, pareiškė nutarimą, kur sveikina tary- 
bą, sveikina centro valdybą, užgiria jų 
darbus ir reiškia pilną pasitikėjimą. To- 
dėl man atrodo, mes susirinkę čionai keli 
žmonės negalime jų spręsti ir juos kaltin- 
ti už darbus, kurių jie tikrai nepadarė ir 
dėl kurių mes neturime juos teisti. (Reti 
plojimai). 

Dabušis: Toliau dr. Razma kalba. 

Dr. Antanas Razma iš Joliet, Ill., tary- 
bos narys: Žinoma, čia pirmiausiai jokiu 
būdu negalime sujungti dabartinę centro 
valdybos darbus, arba tą aplinkraštį, su 
tuo pinigų rinkimu, kur čia išsiuntė ap- 
linkraštyje, nes tas darbas ir tie pinigai 
buvo siunčiami ir anksčiau centro valdy- 
bų, hm, reiškia apylinkių centro valdybai 
ir jie persiųsdavo tam, kam buvo nurody- 
ta. Čia jau nenaujas dalykas, tas kultū- 
ros, švietimo ir politikos pasidalinimas yra 
senas,kiek sena yra pati bendruomenė. 
Ir čia man yra malonu padiskutuoti tuo 
reikalą, tuo reikalu mes turime pasisaky- 
ti, aišku, bet jokiu būdu ją negalime su- 
jungti su dabartine centro valdyba, arba 
su ponu Nainiu. Čia yra dalykas senas, 
jis buvo taippat svarstomas, kai Jasaitis 
buvo, atsimenu Kenedžio pasimatymą, kiek 
tai buvo, supranti, prirašyta, kiek tai bu- 
vo Jasaitis puolamas. Čia yra senas daly- 
kas ir mes išjunkime centro valdybą. Čia 
neturi nieko bendro su dabartinė centro 
valdyba. Ji darė tai, ką darė buvusios val- 
dybos, tą, ką darė senieji Bendruomenės 
veikėjai. Aš pritarčiau ponui Balčiūnui 


nių šokių kokiam nors amerikiečių susi- 
rinkime, mes tuoj pat, jeigų mums yra 
leidžiama pristatyti tą mūsų vienetą: Ot, 
štai ir yra Lietuva, kuri yra okupuota 
rusų, nėra laisvės, mes reikalaujam, kad 
jai būtų grąžinta, ir mes mokiname savo 
jaunuosius, kad jie užaugę čia, būdami ge- 
ri piliečiai, taip pat neužmirštų pavergtos 
Lietuvos. Jau čia politika. Ar mes netu- 
rime teisę tą pristatyt, ar mes turime at- 
siklausti kitų organizacijų, kad ir garbin- 
gų, kad čia mes nekišam pirštų, čia ) 
mūsų darbas. Dėl finansų: aš manyčia 

čia negalima atskirti finansų, kad, vot 
štai, kadangi ALTas yra senas, visos or- 
ganizacijos jokiu būdu negali paliesti fi- 
nansų. Bet jeigu atlieka kokį nors politi- 
nį darbą, tiesioginiai ar netiesioginiai, tai 
mes turime tos dienos dalį panaudoti: 
mums reikia apmokėti tam tikras išlai- 
das, sakysim, praeitais metais centro val- 
dyba išsiuntinėjo mums „recording“, reiš 

kia, „tape recorderį.“ Labai gražus buva 

Aš Joliet'e neturiu, tiesa, vieną lietuvių 
šeimą. Nueinu į vieną radio stotį pašne- 
kėti, kadangi mano sūnus ten buvo pra- 
nešėjas savo laiku. Įtikinau, kad geras da- 
lykas: mums davė pusę valandos tą „tei- 
pą“ pervaryti per visą tą dieną ir dar 
pakvietė ir dar pakvietė mus pasikalbėji- 
mui pusei valandos. Čia jau yra politika. 
Ar mes turėtumėm atsisakyti. Mums gal 
kainavo šiek tiek. Gerai, kad iš privačios 
kišenės sutvarkė bet kitas gal neišgalėtų 
tokio dalyko. Tai dabar mes sakysim, jei 
mes surinkom pinigus tam reikalui, nega- 
lim mokėt, kadangi jau čia Bendruomenė 
negali liest tų pinigų. Tai irgi negalimas 
dalykas. Aš tai siūlyčiau, kad VLIKas, 
ALTas ir centro valdyba visgi sueitų ir 
nuoširdžiai susitartų, kaip tuos pinigus 
dalinti, nes tikrai, kada renkama atski- 
rai, nors ir leidžiama kiekvienam laisvai 
siųsti aukas, visuomenė yra skaldoma, vi- 
suomenė neorientuojasi. Ir čia dalyką rei- 
kėtų sutvarkyti. Centro valdyba panašiai 
norėjo pasielgti: parašė laiškus ir ALTui, 
ir VLIKui ir tik susitarkim. Geriau ne 
kaip Jasaičiui sekėsi, žinoma: Jasaičiui 
net neatsakė prieš tai, kiek mes sužinojo- 

me iš raštų. Taigi mes prašytumėm, tary- 
ba turėtų įgalioti, kad jie susieitų ir nu- 
tartų, kad to Vasario 16 aukos būtų ren- 
kamos kartu ir pasidalinamos pagal jų 
darbų eigą. Ir tą turėtumėm padaryti nu- 
tarimą. Čia centro valdybą visai išjunki- 
me, čia diskutuokime dėl bendros tos, reiš- 
kia, klausimo politika, kultūra ir pinigai. 
Ačiū, 
Dabušis: Ačiū labai, daktare. Prezidiumo 
pirmininkas ponas Kapočius kalba. 
Juozas Kapočius, tarybos prezidiumo pir- 
mininkas: Čia prieš tai kalbėjusieji visuo- 
met akcentavo, kad duota laisvė, duota 
laisvė, bet man visiškai neaišku, tai koks 
čia yra nuopelnas, kad duota laisvė, kad 
tą laisvę mes, rodos, anksčiau irgi turėjo- 
me. Mums niekas juk nevaržė tos laisvės, 
bet man atrodo, kad čia buvo tiktai pati 
forma bloga padaryta. Ar dr. Razma būtų 
patenkintas, jei, pavyzdžiui, jūsų pinigai 
— Fondas atsiųstų man pinigus ar aš juos 
prašyčiau pinigų, ar jūs manęs prašytu- 
mėte pinigų — čia esmė yra, o ten pasa- 
kyta, kad ir ALTo aukas siųsti ...ė ...ė 
„„„Bendruomenei, tai reiškia pasidaro... 
malonės turi prašyti ALTas, kad duotų. 
Tai vienas dalykas. Antras dalykas. ..ė... 
ar ir anksčiau kas būdavo daroma ir buvo 
visuomet susitarta, ir veiksnių konferen- 
rijoj irgi buvo susitarta. Negalima pasa- 
| Yi, kad nebuvo susitarta. Aš pats daly- 
vavau toje veiksnių konferencijoje. Buvo 
susitarta, kad... ė... kiek tas laiko ėmė 
sunku pasakyti, bet buvo susitarta, kad 
16 Vasario paliekama aukas rinkti ALTui, 
bet jis nedalyvauja už tai surinktuose pi- 
niguose. ..ė. ..tam fonde. Tai man atrodo, 
kad buvo tam tikras sutarimas. Ir dabar 
grynai — paskui antras dalykas — ta pa- 
ti forma išreikšta, kad, reiškia, nevardi- 
J > aukas 16 Vasario duotų Bendruomenei. 
ia yra esminis dalykas, o kad ten davė 
laisvę, tai čia mes tą laisvę turėjome se- 
niai, bet esminis dalykas yra tame, kad 
nevardines aukas duoti — šitas, vot čia 
ir buvo didžiausias, reiškia, nesusiprati- 
mas — nemokėt išsireikšt to... to... toj 
redakcijoj. Man atrodo, kad čia mes visi 
tokios pačios nuomonės esame kaip čia vi- 
si kalbėjusieji, bet redakcija to aplinkraš- 
čio buvo visiškai netinkanti ir ardanti. 
Ir aš skaitau, kad toj redakcija, kaip ir 
anksčiau kalbėjęs Blinstrubas siūlė, ji rei- 
4 k atšaukti. (Pavieniai plojimai). 


Daktaras Ambro- 


Dabušis: Ačiū labai. 
zaitis. 
Dr. Kazys Ambrozaitis iš Indianos, tary- 
bos narys: Aš esu labai sujaudintas po- 
no Balčiūno pareiškimu. Aš manau, kad 
jisai pataikė į Bendruomenės daugumą ir 
aš norėčiau, kad ir iš manęs nebūtų, taip 
sakant, atimta, kaip aukotojo ta teisė, kad 
„aš galėčiau duoti savo dolerį tam, kam 
įiu. O aš duodu tam, kas daugiausiai 


dirba. Dabar... aš esu, kad Bendruomenė 


už tvarką, kad laikytųsi tvarkos, kad lai- 
kytųsi susitarimų ir aš nematau, kad bend- 
duomenės valdyba būtų su tais susitari- 
mais prasilenkusi. Priešingai, aš manau, 
kad šitą septynių pučą, kuris buvo, taip 
sakant, pasikėsinimas, reikalavimas arba 
siūlymas pareikšti nepasitikėjimą, taip sa- 
kanti, nuversti valdybą buvo... ė... netak- 
tiškas. Vienas tiktai iš tų pasirašiusiųjų 
tarėsi su valdyba, kiti neatėjo net nepasi- 
aiškinti, taip sakant. Tas mane išgąsdino 
ir aš susidomėjau šitu klausimu ir tariau- 
si su valdybos pirmininku, su ALTO pir- 
mininku ir su VLIKo pirmininku. Peržiū- 
rėjau ir gavau nuorašus šitų visų raštų 
ir aš nematau, kad valdyba būtų prasikal- 
tusi. Valdyba tiktai įrašė visą tą tradi- 
ciją raštu, ko reikalavo Bendruomenės a- 
pylinkės. Ji niekur nėra pasakiusi, kad jūs 
neaukokite ALTui. Ne. Už ką jūs kaltina- 
te? Jie susitarimo, taip sakant, šita tra- 
dicija laikosi ir, jeigu ne Bendruomenė, 
kažin ar tiek ALTas pririnktų. Ir šiemet 
šitas išėjo visiem į gerą: ir Bendruome- 
nei atėjo keletas skatikų, ir ALTas surin- 
ko beveik daugiau negu betkada, ir VLIK 

as niekad nebuvo tiek surinkęs kaip šie- 
met. Reiškia, oficialiai su tuo aplinkraš- 
čiu buvo paskatinti žmonės, ir negalima 
šito uždaryti, nes negalime, taip sakanti, 
atimti progas aukotojui aukoti. Čia jau 
niekas negali atsisakyti. Jeigu būtų ren- 
kama tiktai ALTui, gal būt tie, kurie 
ALTe nedalyvauja, čia išvardinama daug 
organizacijų, bet kiek dar yra organizaci- 
jų, kur ALTe nedalyvauja. Tai ką su tom? 
Tai reiškia tos, vadinasi, tada gali neau- 
Kkoti, bet čia yra padaryta, taip sakant, 
Vasario 16 yra visiems šventė — yra pro- 
ga surinkti ir reikia šitą, taip sakant, tra- 
diciją, kurią sudarė jau nuo 1962 metų, 
kiek čia dokumentai rodo, ir čia pono Ja- 
saičio, tik ot gaila, kad šitą išryškino, ir 
išryškino tie, kurie iš Bendruomenės tą 
reikalą žinodami perėjo į tokius politinius 
„„ėėė... veiksmus. Aš, taip sakant, taip 
pat pritarčiau... ė... ponui Blinstrubui, 
kad šitas būtų persvarstytas. Aš nema- 
nyčiau, kad jau nėra prasmės šitą dabar 
jau atšaukti. Nėra prasmės, bet kad vėl 
šitie veiksniai susitartų ir persvarstytų 
kokiu būdu rinkti per sekančią Vasario 
Šešioliktąją. 

Dabušis: Ačiū labai, daktare. Daktaras 
Kriaučeliūnas. 

Dry. Leonas Kriaučeliūnas iš Čikagos, ta- 
rybos narys: Mes jau daug kalbėjome 
apie pinigus. Kalbėjome apie pinigus va- 
kar, kalbame šiandien. Aš norėčiau trupu- 
tį atkreipti dėmesį gerbiamų tarybos na- 
rių į to sausio 26 dienos aplinkraščio ...a 
„„„-punktą, kur išreikšti Jungtinių Ameri- 
kos Valstybių Lietuvių Bendruomenės 
tikslai Vasario 16-osios ženkle. Man atro- 
do, kad čia to aplinkraščio tikslas buvo 
ne pats svarbiausias piniginis reikalas. 
16 tikslų išreiškime ir leiskite man paci- 
tuoti porą sakinių: „Bandymai lietuvybės 
darbus ir užsimojimus skirstyti į „politi- 
nius“ ir „kultūrinius“ terodo tik įžvalgos 
stoką ir mažina teisingą aukščiausiojo mū- 
sų tikslo supratimą. Mūsų galvojime ne- 
gali būti atskirų „kambarių“ Lietuvos lais- 
vinimo ir lietuvybės išlaikymo siekimams, 
nes dviejų atskirų tikslų buvimas ištikrų- 
jų reiškia, jog nėra vieno aukščiausio tiks- 
lo“. Čia, man atrodo, ir yra pagrindinė 
šito viso nesusipratimo dalis. Šituose sa- 
kiniuose yra aiškiai pasakyta, kad čia yra 
kišamasi į ALTO reikalus. Atrodo, kad 
ALTas neturėjo savo aukščiausio tikslo, 
tik dabar Bendruomenė bando pasisavin- 
ti tą aukščiausią tikslą. ALTas tą darbą 
dirbo per 28 metus, gražiai dirbo, su pa- 
sigėrėjimu, apjungė visus lietuvius ir bu- 
vo gražiai įvertintas ir turėjo tą aukš- 
čiausią tikslą. Visi puikiai žinome, kad 
susitarime visų organizacijų Bendruome- 
nės aukščiausias tikslas buvo kultūriniai 
reikalai. Šitus bendradarbiavimo reikalus 
ir taria Bendruomenės įstatų paragrafas 
trečias ir tų įstatų reikia laikytis. Jeigu 
iškyla klausimas, kokius pakeitimus dary- 
ti, jie turi būti sprendžiami tarybos sesi- 
jose, bet ne CV aplinkraščiais, kurie skal- 
do mūsų visuomenę, ardo vieningą, gražų, 
bendruomenišką darbą. Gal klydom tie, 
kurie 7 pasirašėme, bet ar klydo tie... 
tos organizacijos, kurios išnešė tas rezoliu- 
cijas prieš tą skaldomą veiklą. Aš sutin- 
ku su p. Blinstrubo mintimis, kad balsa- 
vimu tos problemos neišspręsime, mes ži- 
nome, kur persvara balsų yra, bet šian- 
dien turime nustatyt būdus, kad tokių dau- 
giau dalykų nebebūtų ir šitą pareiškimą 
reikia atšaukti. Ačiū labai. (Labai skys- 
tas ir trumpas plojimas). 

Dabušis: Ačiū daktarui. Daktaras Matu- 
lionis. 

Matulionis: Gerbiamieji, klausimo svo- 
rio centras ne septyni, kaip čia buvo pa- 
sirašyta, sukilėliai. Tai tik pretekstas. 
Klausimo visas svoris, visa svarba yra 
tai Bendruomenės, organizuotos Bendruo- 
menės ateitis. Ir ne šitie, vadinas, svar- 
būs pasirašę septyni, daug svarbiau tai 
yra jau viešai pasireiškęs mūsų lietuviš- 
kos visuomenės balsas. Ar ne daugiau sve- 


ria Lietuvių ...a...Krikščionių Demokra- 
tų centro komiteto pareiškimas, jo buvu- 
sio pirmininko pareiškimas paskelbtas, da- 
bartinio, o pasisakymai socialdemokratų, 
tautininkų, liaudininkų, kuris dar spau- 
doje nepaskelbtas, gal bus, bet yra pri- 
imtas suvažiavime. Tas viskas yra ir 
mums svarbu ne 7 pasirašiusieji, čia tik 
santykių su valdyba reikalas, ale mūsų 
visuomenės balsas. Juk nuo jo pareina, 
ar mūsų Bendruomenė pasidarys visuoti- 
nė ir apjungs, ar pasiliks tiktai tam tik- 
ros grupės ...ė...dominuojama organizuo- 
ta „Bendruomenė“. Toliau —aš— man pa- 
tiko pasiūlymas Blinstrubo. Nereikalauti, 
vadinas, ė, nepasitikėjimo pareiškimo. Ne- 
vykusįjį raštą atšaukti reikia, kad neskal- 
dytų mūsų visuomenės ir tas naudinga 
ypatingai Bendruomenei. šitą klausimą — 
šitas klausimas, gerbiamieji, šitoje sesijo- 
je yra pats svarbiausias, nes jis lemia 
ateitį bendruomenės, ar Bendruomenė pa- 
jėgs apjungti visus lietuvius, ar pasiliks 
jie susiskaldę. Per 20 metų aš negalėjau 
suprasti, kodėl senoji ateivija neįeina į 
Bendruomenę. Dabar aš dėka tam aplink- 
raščiui jau supratau. Aš žinau, kodėl se- 
nieji...ė..., vadinasi, ateiviai, kurie apsi- 
jungę ALTe, nenori įeiti į Bendruomenę, 
jos nelaiko arba mažai palaiko. Nėra ši- 
tas visą laiką, vadinasi, trynimąsis ir šal- 
ti santykiai... Matome, vadinasi, kad yra 
varžymasis dėl valdžios, ką ten, dėl įta- 
kos, aš nežinau. 


Antras dalykas — vėl aš nesuprantu — 
štai tik ką prezidiumo pirmininkas mi- 
nėjo, kad buvo suvažiavimas, buvo susita- 
rimas ir jis nevykdomas, ir vėl siūloma, 
kad jie visi susivažiuotų, susitartų. Tai 
gal — tik ką prieš kelias minutes p. Ka- 
počius, prezidiumo pirmininkas, kalbėjo 
apie susitarimą dėl 16 Vasario. Tai reiš- 
kia yra. Kodėl jis nevykdomas, nežinau. 
Man rodosi, kad geriausia būtų išeitis, 
žiūrint Bendruomenės gerovės, ateities 
kaip nors atsikratyti to nelemto aplink- 
raščio, kuris Bendruomenėj, nė Bendruo- 
menės autoriteto, imant visus Amerikos 
lietuvius, nekelia. Ačiū. (Silpnoki ploji- 
mai). 

Dabušis: Ponas Barzdukas nori trumpą 
žodį. 

Barzdukas: Noriu atkreipti tarybos na- 
rių dėmesį, kad yra svarstomas 7 tary- 
bos narių rašte iškeltas CV nepasitikėji- 
mo klausimas ir todėl čia reikėtų kalbėti 
apie tai, o ne apie kokį nors būdą at- 
šaukti aplinkraštį. Septynių rašte tai nė- 
ra svarstoma. Kada bus nuspręstas pasi- 
tikėjimo klausimas, tada bus galima kal- 
bėti, ką daryti su CV aplinkraščiu, 


Dabušis: Ačiū labai. Daktaras Kisielius, 
Kisielius: Kadangi mano pavardė buvo 
paminėta, teko ir man kadaise būt ALTe, 
tai, žinoma, mes labai gerai sutardavome 
su p. Blinstrubu, bet kadangi aš smar- 
kiai ten jam asistuodavau tais, taip saky- 
ti, bandymą taisyti tų dalykų, tai mane 
jie išmetė galutinai iš ALTo. (Salėje juo- 
kas.) „.ir.. .vieną dalyką, kurį aš norė- 
čiau pasakyt, žinot, mes nenorim svars- 
tyti ALTo reikalų. Lai jie tvarko savo 
reikalus, bet, žinot, man keista, kad, reiš- 
kia tos organizacijos, kurios nepriklauso 
Bendruomenei, jos kišasi į Bendruomenės 
reikalus. Čia ką tik išvardino daktaras, 
kad krikščionys demokratai paskelbė — 
kur, ar jie yra Bendruomenėje, reiškia, 
ta organizacija, reiškia, paskelbė liaudi- 
ninkai, socialdemokratai, gal mes geriau- 
sia laikykimės principo, kad tos organi- 
zacijos, kurios, kaip sakyt, vadinasi, yra 
sau, tai jos lai sau rezoliucijas skelbia, 
o Bendruomenė — sau. Mes neeikime, kaip 
sakyt, susirinkę kalbėt, vadinasi, už kitas 
organizacijas. Lygiai kaip aš nenoriu, 
vadinasi, apie ALTą kalbėti, nors aš ga- 
lėčiau, nes, kaip matėte esu nuskriaustas. 

Dėl senųjų ateivių. Dėl senųjų ateivių 
yra taip, žinote. Dr. Matulionis ir kiti gy- 
dytojai žino, kiek reikia pasirašyti mirties 
pažymėjimų. "Tai yra realybė. Nekalbėkim 

apie senuosius — nėra jų. Penktadalis yra 
likęs. Už penkių metų jų nebus. Tai yra 
realybė. Jūs galite sakyti kitaip, bet gydy- 
tojas žino šitokį faktą. 

Nesuprantu, iš viso, nesuprantu. Kaip 
galėjo atsirasti tų septynių tas, vadinasi, 
pasireiškimas dėl to aplinkraščio. Daly- 
vauju bendruomenėje jau kelias kadenci- 
jas. Tarybose esam nutarę, kad visi Va- 
sario 16-osios pinigai, ar jie skiriami 
ALTui, ar jie skiriami VLIKui ar Bend- 
ruomenei, visuomet siunčiami centro val- 
dybai, o CV jau juos siunčia ten, kur rei- 
kia pagal aukotojo valią. Sena aiški tra- 
dicija, niekam niekad nekėlusi abejonės, 
štai šįmet susigalvojo — aš esu tikras, 
mieli tie septyni pasirašiusieji, kad jūsų 
tikslas nebuvo šitas, o koks nors kulisas. 
Tai aišku. Mane niekas kitaip negalėtų 
įtikinti. Reiškia, aiškų dalyką, taip sakyt, 
daryti neaiškiu ir čia dar atnešti prieš 
visus svarstyti. Juk visi taip darėme, juk 
visi taip darėme, visi taip darysime ir, 
sakyt, niekam neuždraus: kam jis nori, 
tam aukoja. Kokiu būdu, tą aplinkraštį 
gali atšaukti, kaip tu gali sugriauti gy- 
venimo realybę. Kadangi ji tokia buvo, to- 
kia yra ir tokia bus. Tai ką jūs galite 
dabar atšaukti? Jeigu jūs kalbate apie 
atšaukimą, tai aš suprantu visą laiką, su- 
pratau, kad tų septynių, reiškia, atšauki- 
mą, reiškia. Taigi, tai mano... tai... tai... 
tai man, reiškia, taip sakyt, šitie dalykai 
taip yra aiškūs ir aš daugiau neturiu ką 
pasakyt. (Plojimai.) 


Leonardas Valiukas iš Los Angeles, tary- 
bos narys: A, pone pirmininke, malonūs 
konferencijos dalyviai, a, dr. Razma ir aš, 
turbūt, buvome tie patys pirmieji revoliu- 
cijonieriai, kurie išėjome, reiškia, čia, kaip 
sakoma, tos, reiškia, hm, su nauja, nau- 
jesniais planais ir tų susitarimų iš viso 
gal neegzistavimo, neegzistavę, neegzista- 
vo, reiškia, griovimą, jei kaip čia kas išsi- 
reiškė. A... reiškia, man iš viso, prieš 
kalbėjęs dr. Kisielius čia minėjo ir apie 
tam tikrus atšaukimus ir man labai, reiš- 


Eugenijau ir Juozai, vystykit veiklą 


Valiukas 


kia, karčiai atsiliepė p. Kapočiaus, reiš- 
kia, atsiprašau, aš esu didelis rėmėjas 
p. Kapočiaus ir p. Kapočius mano rėmė- 
jas yra Rezoliucijų visą tą vykdymą vyk- 
do, remia, bet, reiškia, aš manau, kad gal 
kiek asmeniška būtų, kad p. Kapočiui ne- 
tiko čia, kaip prezidiumo pirmininkui, siū- 
lyti, kad, reiškia būtų tas raštas atšauk- 
tas. 
Kapočius: Aš kaip narys siūliau. 
Valiukas: Galėsite, pons Kapočiau... Da- 
bar, partizaninė veikla. Tie du veiksniai, 
apie kuriuos čia mes visi kalbame, reiš- 
(nukelta į 14 psl.) 

RECENZIJOS 


NAUJAS GLIAUDOS ROMANAS 


PERSONA GRATISSIMA 


Pigaus skonio kritiką, manyčiau, J. 
Gliauda randa V. Alanto atsakymuose į 
Draugo korespondento patiektus klausi- 
mus: 

— „„.Tokio romano man savo gyvenime 
skaityti neteko, nes vietomis jis labiau pri- 
mena literatūros kritiką, kaip kad romaną 
įprastine žodžio prasme. 

— Taigi, skaitant daiktais susidaro įs- 
pūdis, kad skaitai reportažą apie šių dienų 
Lietuvos rašytojus. 

— Knyga skaitoma sunkokai dėl aibės 
retų žodžių vartojimo, o mūsuose ir visai 
nevartojamų, dėl sunkaus stiliaus ir labai 
aiškios tendencijos stebinti skaitytoją 
aukštomis intelektualinėmis spekuliacijo- 
mis... 

Argi iš tikrųjų šitokiais pasisakymais 
degraduojamas balsavimo būdas ir kon- 
kursą laimėjęs autorius? Nemanau. Kiek 
žinau, konkurso sąlygos neįpareigojo na- 
rių savo balsavimo rezultatus laikyti pa- 
slaptyje. O kadangi kartą išrinktas kūri- 
nys ir jo autorius pasidaro jau viešumos 
reikalas, tai ir savo nuomonę apie jį gali 
pareikšti bet kas, neišskiriant nė komisi- 
jos narių, ką jie visi (išskyrus, berods, 
V. Bogutaitę-Keblienę) ir padarė to pa- 
ties Draugo puslapiuose, Konkurso slap- 
tumo taisyklės ar tradicijos buvo kiek pa- 
žeistos perdaug „vaizdingai“ pristatant 
nelaimėjusius veikalus. Tačiau panašūs 
dalykai Draugo vyksta po kiekvieno kon- 
kurso. 

„Pasipinigavimo“ užmetimui pagrindą 
davė to paties V. Alanto (šventės rengė- 
jų — Lietuvių Žurnalistų Sąjungos cent- 
ro valdybos pirmininko) perdaug atviras 
prisipažinimas, kad, šventę Detroite reng- 
dami, šalia kitų tikslų jie turėję ir „labai 
konkretų tikslą, būtent laimėti kiek paja- 
mų savo iždui papildyti“. Tai, žinoma, nė- 
ra Aaltruistinis tikslas ir juo girtis spau- 
doje, vargu, ar dera, tačiau taipgi ma- 
nau, kad J. Gliauda yra pakankamas re- 
alistas suprasti, jog panašius tikslus turi 
kiekvieno parengimo ruošėjai, nežiūrint, 
ar jie juos skelbtų ar ne, 

„Centrine figura“ ar „personna gratis- 
sima“ pasijusti J. Gliaudos vaizduotės 
žmogui detroitiškių parengime, manau, ne- 
būtų buvę sunku, prileidus, kad visi solis- 
tai, kiek D. Stankaitytė, tiek ir S. Baras, 
buvo sukviesti ne publikai sutelkti, o vien 


laureatui palinksminti ar paliaupsinti. 

Ach, gal ir turi J. Gliauda pagrindo 
piktintis dėl kelionės neapmokėjimo. Kiek- 
vienas pasakys, kad tūkstantis už „Na- 
mus ant smėlio“ buvo didesnis tūkstantis 
negu už „Liepsnos ir apmaudo ąsočiai“. 
Bet, iš kitos pusės žiūrint, kas gi apmo- 
kėjo kitų (nelaimėjusių) dalyvių valan- 
das? Kas apmokėjo valandas vertinimo ko- 
misijos narių, kuriems savo kalboje J. 
Gliauda nė žodelio nesuranda? Ach, tušty- 
bė, tuštybė, kaip anas sakė, ir dar kartą 
tuštybė... 

Bet pakaks, pagaliau, apie dalykus, ku- 
rie buvo ir praėjo. Telieka vietos nors Žo- 
deliui ir apie išlikti pretėnduojančius rei- 
kalus. 

Pažįstu ne vieną asmenį dalyvavusi ko- 
misijose, paskyrusiose premijas J. Gliau- 
dos romanams. Kada tik su jais kalbėda- 
vau, lyg kažkokią kaltę pajutę imdavo 
teisintis, jog J. Gliaudos kūrinių esą ne- 
įmanoma atpažinti, nes jis neturįs stiliaus 
Mūsų egzilinę literatūrą tebeskaitančiam 
šiandien tokie teigimai skamba neįtikina- 
mai. Jurgis Gliauda mūsuose tėra vos ne 
vienintėlis atkakliai problematinis rašyto- 
jas, kiekvienam kūriniui ieškąs vis nau- 
jos, aktualios, stipriai realybėn atremtos, 
o vis dėl to savo išgyvenimu nekasdieniš- 
kos tematikos, o taipgi ir atitinkamai švie 
žios išraiškos formos. Jo veikėjai yra vi- 
sada gerokai suschematizuoti, linkę į kraš- 
tutinumus. Situacijos turi melodramatiš- 
ko atspalvio. Dialogai išmąstyti, nenatūra- 
liai sutirštinti. Sakinys —- dirbtinas, iš- 
margintas autoriaus plataus apsiskaitymo 
demonstracijomis. Autorius išsiduoda ir 
savo veikalų pavadinimais, dažnai skam- 


bančiais nepatraukliai ar net disonansiš- . 


kai: „Raidžių pasėliai, „šikšnosparnių sos- 
tas“, „„Delfino ženkle“, „Liepsnos ir ap- 
maudo ąsočiai“. (Bent aš tai dar ir šian- 
dien nežinau, ar pirmasis naujosios kny- 
gos pavadinimo žodis yra vienaskaitos kil- 
mininko ar daugiskaitos vardininko links- 
nyje). 

Kantrybė, atkaklumas, sistematiškumas, 
manyčiau, yra J. Gliaudos — rašytojo 
stiprieji pozityvūs bruožai, kurie, be abe- 
jonės, ryškiai atsispindi visoje jo kūrybo- 
je. Romanus ar noveles jis daro ne im- 
presionistiškai, o pagal iš anksto nusis- 
tatytą aiškų planą ir žinodamas, kam jie 


ČIA YRA LIAUDIES BALSAS 


kia VLIKas, ir [Amerikos Lietuvių] Ta- 
ryba, ir vieno pirmininkas, ir kito yra ge- 
ri bičiuliai — Eugenijus mano senas bi- 
čiulis yra taip pat kaip ir dr. Valiūnas — 
ir aš žodžiu jiems esu sakęs, sakiau, Eu- 
genijau ir Juozai, jūs... partizaninės veik- 
los nebūtų iš viso, jei jūs visą savo veik- 
14 išvystytumėt stipriau. Nebūtų atsiradę 
nei Rezoliucijom Remti komiteto, nei kitų 
dalykų, jeigu Taryba ir VLIKas pilnai 
darbą būtų atlikę. Ir dabar, reiškia, tos 
partizaninės veiklos žymiai mažiau būtų, 
jei VLIKas ir Taryba imtųsi rimtesnio 
darbo. Ponas Blinstrubas, būdamas, žino- 
ma, ten vienas iš vicepirmininkų ir prieš 
prasidedant posėdžiui jis, reiškia, mes tu- 
rėjome tokį mažą pasikalbėjimą, reiškia, 
jis man irgi priekaištų darė ir aš jam, 
bet ir aš tam pasikalbėjime trumpam pa- 
minėjau, sakau, vyrai, jeigu jūs rimčiau 
dirbtumėte, reiškia, taryba, aš manau, 
Bendruomenė, Bendruomenei ir daugiau 
laiko liktų kitus darbus atlikti. Aš manau, 
Bendruomenė eina ten, kur mato, kad tam 
tikri darbai yra neatliekami. Politinis 
darbas nei VLIKO, nei Tarybos nėra tin- 
kamai atliekamas, ir aš manau, visi tie... 
(pavieniai plojimai) „..kurie galvojame, 
turėtume sutikti su tuo. Pavyzdžiui, pa- 
iliustruoti čia... hm... nėra paslaptis, ir 
Eugenijus ir konferencijoje tą minėjo — 
Eugenijus Bartkus, sako, per visus metus 

man nepavyko sušaukti vieno valdybos po- 
sėdžio, kuriame dalyvautų du trečdaliai... 
vienuolikos narių, reiškia, tik du trečda- 
liai gali daryti nutarimus. Sako, negalė- 
jau prie geriausių norų sušaukti. Asme- 
niškai man tą sakė ir Čikagoje pakarto- 
jo viešai, sako, visada būdavo penki ar 
šeši, kur niekada nebūdavo dviejų treč- 
dalių. Sako, įsivaizduoki, kaip gali dirb- 
ti, jei valdybos nariai neateina į posėdžius. 
Ir, sako, dariau vienas ką galėjau, ir sa- 
ko, žinoma, mane šokinėjo, šaukė, rėkė kai 
kurie žmonės, bet kitko nieko negalėjau 
padaryti. Tai tokia padėtis yra su Tary- 
ba, jeigu jau pirmininkas negali per me- 
tus sušaukti nė vieno posėdžio, kuriame 
būtų du trečdaliai...ė, reiškia, iš vienuo- 
likos tų narių. (Ženklai nuo prezidiumo 
stalo.) Gerai, p. Kapočiau, už poros se- 
kundžių baigsiu. Aš manau, kad mes visi 
esame, tą vieningumą akcentuojame, bet 
pamirštame politinį darbą. Aš manau, kad 
pirmoje eilėje mes norime ir trokštame 
visi Lietuvai laisvės, ir čia darbe turėtų 
būti tas vieningumas, o ne akcentuoti po- 
sėdžių salėse: „vieningai“, „tarkimės“, 
„kalbėkimės“. Per 20 metų kalbamės ir, 
reiškia, negalime susikalbėt. Ir, aš manau, 
vien dėl to susikalbame iki tam tikro laips- 
nio, bet vien dėl to partizaninė veikla 
vyksta, kadangi tie mūsų veiksniai neat- 
lieka tinkamai darbo. (Pavienis plojimas.) 


(Tesinys sekančiame numeryje) 


skirti, mažiausiai pasikliaudamas nuotai- 
komis ar impulsais. Tąja prasme J. 
Gliauda daugiausiai panašus į šio krašto 
rašytojus profesionalus, kuriems literatū- 
ra yra amatas. Jeigu jų pirminis rūpestis 
patekti „bestseller'iu“ viršūnėsna, tai J. 
Gliaudos — laimėti konkursą. Dėl to, ži- 
noma, vargu būtų galima rašytoją kaltin- 
ti. 

Autentiškumą visada suponuoja detalus 
ir kruopštus aprašomosios aplinkos išstu- 
dijavimas. Kad šitokioms studijoms J. 
Gliauda pašvenčia nemaža laiko akivaiz- 
džiai parodo jo naujasis romanas, kurio 
veiksmas vyksta šių dienų Lietuvoje. I- 
dant autoriaus daugiau knyginis tenykš- 
čio gyvenimo pažinimas skaitytojui nepa- 
sirodytų perdėtai nenatūralus, jis savo pa- 
grindinį veikėją Survilą, kurio lūpomis ro- 
manas atpasakojamas, padaro kolūkio bi- 
bliotekininku, taigi, sakytum, žmogumi 
kaip tik knygomis ir gyvenančiu. Kad au- 
tentiškumo kvapo neprislopintu emocinio 
aplinkon įsijautimo ar jos intymesnio iš- 
gyvenimo stoka, jau pirmajame knygos 
skyriuje skaitytojui užbėgama už akių, ta- 
riant, jog siekiama rašyti savotišką „kro- 
niką sau“ ir jos „papirusuose“ „įbrėžti 
kolektyvą kaip individą“, taigi emocijas 
daugiau ar mažiau išjungiant, o tuo pačiu 
iškeliant kronikininkų neįkainuojamą isto- 
rinę vertę. Šitoksai priėjimo būdas leidžia 
autoriui pasinerti svarstymuose, išmar- 
gintuose skaitytoją tiesiog apglušinančių 
naujų vardų, terminų ir sąvokų gausa. 

Romane „Liepsnos ir apmaudo asočiai“ 
iš tikrųjų beveik nieko neįvyksta iki pas- 
kutiniųjų penkiasdešimties puslapių. 
Trumpučiuose skyreliuose vienas po kito 
pristatomi kolūkio ryškieji veidai ir va- 
dai: pirmininkas Raikūnas, brigadinin- 
kas Dareika, jo varžovas aktyvusis ateis- 
tas Baikauskas ir dar keletas kitų, kurių 
tolimesniam ryškinimui, vargu, ar berei- 
kia pustrečio šimto puslapių, kada jų cha- 
rakterių esmė ar autoriaus pažiūra į juos 
labai jau nedviprasmiškai nusakoma var- 
dais ar pavardėmis. Jų gyvenimo kasdie- 
nybės kronikas fiksuodamas, biblioteki- 
ninkas Survila ieško ir suranda daugybę 
progų subjektyviai pristatyti tenykštį li- 
teratūrinį judėjimą, paberiant visą eilę 
tikrinių vardų nuo Petro Cvirkos ir Salo- 
mėjos Nėries iki Ramutės Skučaitės ar 
Violetos Palčinskaitės. Išeitų, kad visa tai 
yra natūralu, nes juk ir patsai romano he- 
rojus yra literatas „stalčininkas“, aktyvus 
narys slapto Giordano Bruno vardo rate- 
lio, kuriam rūpi gelbėti lietuvių literatūra, 
tiesti kelius saviesiems Bulgakovams, Si- 
niavskiams, Danieliams ir Solženicinams. 

Romanui įpusėjus, jo puslapiuosna įve- 
damas kultininkas (jaunas kunigas) Ja- 
tulis, kolūkin priimamas mechaniku, ku- 
rio dėka knygos gale ten išdygsta bažny- 
čia (,,„Kultnamis“), sukompromitavusi ko- 
lūkio vadus, deliai ko pats „kultininkas“ 
šantažo keliu „išimamas iš apyvartos“. 

Veiksmas kiek sutirštėja į pabaigą, kro- 
nikininkui Survilai atsilankius sostinėje, 
susitikus su giordanininkais, patyrus, kad 
„Marksas yra miręs“, o jo mylimoji Mū- 
za, nors ir ne grynai egoistiniais sumeti- 
mais, vis dėlto ištekėjusi už žinomo spor- 
tininko. Visi tie įvykiai ir priverčia Sur- 
vila suabejoti savosios „kolektyvo kaip as- 
mens“ teorijos teisingumu, priverčia sa- 
vęs klausti: „Ar aš esu žmogus ar (...) 
dialektinė lėlė?“ (277) 

Netrukus 00 sugrįžimo Survila sužino, 
jog jo kolūkį perima Sovliesas ir jo pozi- 
cija panaikinama, jį iškeliant į kažkokį 
tolimą užkampį. 

Romano sukirpime yra panašumų į 
„šikšnosparnių sostą“, neabejotiną J. 
Gliaudos ligšiolinės kūrybos viršūnę. ,,Val- 
katyno giesmės“ vietoje čia duodama ale- 
gorija „Caras Žirnius“ ir novelė „Sakmė 
apie tris“, atskiri gabaliukai, į veikalą pa- 
tekę, sakytum, „stalčinės“literatūros pa- 
vyzdžių pretekstu. , Caro Žirniaus“ alego- 
rijoje iškeliamas Rusijos valdovų despo- 
tizmas, nepasikeitęs iki šios dienos, gi 


„Sakmėje“ suvedami du priešingų lagerių 
lietuviai: Vietnamo pelkynuose susitinką 
amerikiečių kariuomenėje tarnaujantis gy. 
dytojas ir sovietinis korespondentas. Jų 
pokalbis, laiks nuo laiko negrei slaugei 
įsiterpiant, padeda išryškinti individo ir 
kolektyvo santykį. „Sosto“ Snaigių epizo. 
dą „Asočiuose“ pakeičia kačiukų skandį. | 
nimas kolūkio šulinyje, lygiai surrealistiš. 2 
kai tamsus ir neestetiškas. 

Stiliaus lakoniškumas ir kai kurių vei. 
kėjų (Mūza, Jatulis, Šapira) sumistinį- 
mas vietomis primena „Ikaro sonatą“. 

Beatodairinėmis įvairių rašytojų citato- 
mis ir jų kūrybos svarstymais „Liepsnos 
ir apmaudo ąsočiai“ panašėja į kadais: 
itin populiarų Colin Wilson'o veikalą „The 
Outsider“, į romanus jokių pretenzijų ne- 
turėjusį. Nors ir žinant, kad čia sampuo- 
tauja veikalo herojus Survila, nors ir su- 
tinkant, kad jo tenykščiams rašytojams 
prikergiami epitetai kartais yra gana taik- 
lūs (k. a.: „venclovinė minerologija“, „pre. 
mijiniai mieželaitinė aleliujika“, „trapio. 
ji Palčinskaitė“, „į klasinę ertmę įžengusi 
Judita Vaičiūnaitė“, „niurzga Pasterna- 
kas“, „rėksnys Majakovskis“, etc.), jų per- 
teklius fikcinio žanro veikale padvelkia 
blogu skoniu, o kartais ir autoriaus ne 
taktiškumu tenykštiems kolegoms. Gal dvi- 
dešimt penkių metų amžiaus Survilai ir 
tiktų entuziastingas familiarumas su ) 
nykščiais kūrėjais (,,„Ak, Judita, ak, Vi 
leta, ak, Marcelijus —“), tačiau iš po 
Gliaudos plunksnos, gaila, jis toks jaunas 
neiškyla ir, kada skaitytojo vaizduotėje 
nejučiomis suplevena dėdė pliku pakauši, 
panašus į tąją knygos aplanko paraštėje, 
darosi kiek nebejaukiai komiška, 

Aprašomajai aplinkai suautentinti J 
Gliauda, atrodo, medžiagos prisirinko ga-Ę 
na apsčiai. Ir tai ne vien iš Tiesos, K) L 
tiečių laikraščio ar Šluotos. Jis žino 
tik gyvenamo ploto butuose normas, bet E 
ir kvepalus „Pikų dama“, negriukų išvaiz 
dos lėles ir stebūklą Girkalnyje. Į tąją 
aplinką autorius sugeba kartais tikrai pa- 
vyzdingai įsijausti ir iš jos išplaukiančias 
situacijas atskleisti su gyvo ir naturalaus 
sąmojaus dozėmis: 


„„ „Esą, kada pastatys mums daugit- 
aukštį komunalinį bendrabutį, bus, amt 
rajkomo, ten vandentiekis ir patogumai, 
Esą, nereikės, kaip dabar, šuoliuoti per k 
gruodžio speigą iki karališko sosto ir tak 
tūptis ant lauko vėjų.(23) ) a 

— Pernai mėšlas, draugai, mums stojo B 
skersai gerklės, — kalbėjo Raikūnas, — E 
ir dabar mes nenorime mėšlu paspring- 
ti. (160) 

Krašto spaudoje itin plačiai vartojamų 
dviaukščių ar keliaaukščių (mūsų kalbos 
dvasiai gana svetimų) naujadarų, a lap 
naudmenys, medpunktas etc. paveiktas p 
spėčiau, J. Gliauda anuosius pašiepdan 
prikuria ir savųjų: k. a.: prozorėčitaajjĘ 
literatūrovedis, musžudystė, smulkiasavi B 
ninkiškas, pravaikšteiviškumas ir pan, 
nors, žinoma, sunku būtų teigti, kad ir 
šitokie ten necirkuliuoja. 

Dėl problematikos aktualumo, šviežio B 
jos pristatymo būdo „Liepsnos ir apmau | 
do ąsočiai“ šiandien yra įdomi ir intri- 
guojanti knyga. Labai abejoju, ar ji to 
kia išliks rytoj. Mat, nežiūrint didelių au- 
toriaus pastangų, vietomis atnešusių ir 
pakenčiamų rezultatų, visumoje ji skambs 
dirbtinai. Joje piešiamas gyvenimas kai 
kaip neatrodo tikras ar natūralus. Perso- 
nažai perdažnai elgiasi tartum į roles ne- 
pakandamai įsigyvenę ar tekstą pras 
tai išmokę aktoriai. Pagrindiniam veikė 
jui rūpi ne tiek išsakyti savo dvasinę bū- 
seną, atskleisti ilgai savy brandintas tie- 
sas, kiek tuštokai pagudrauti, o, svarbiau- 
sia, su kažkuo papolemizuoti. Taigi ir jo 
išgyvenimai ar problemos skaitytojo gi- 
liau nepasiekia. 

Ligšiolinės Jurgio Gliaudos kūrybos ri- 
kiuotėje naujasis romanas, manau, stovė- 
tų apie vidurį, gal net kiek palinkęs į 
lengviau pamirštamųjų pusę. 

Titas Guopis 


Akiračiai Nr. 5 (9) 


laiškai 


ATKIRČIAI 
(AKIRAČIAI aplamai) 

Džiaugiuosi, kad pagaliau išmokom pa- 
sijuokti iš savęs. 
Des Plaines, Il. V. Kilikonis 

Perskaitęs keletą AKIRAČIŲ gavau įs- 
pūdį, kad Jūsų žurnalui vardas geriau 
tiktų „Atkirčiai“, 


Pomeroy, Ohio Edmundas Butrimas 


(1969/7 nr, Laiškai) 

Matydamas, kad Jūs geri biznieriai, V. 
Rastenis neblogai parašo, o ypač K. Čin- 
čiaus laiškas mane „paveikė“, tai nutariau 
AKIRAčČIUS prenumeruoti. 
Toronto P. Lelis 
ŠMEIŽTAI APIE ŠVENTĄJI BARŠAUSKĄ 
(1967/7 nr, Kas naujo komjaunimo ir 
komsenimo tiesose) 


AKIRAČIAI yra paskutinio laipsnio 
( "kvilis, pilnas melų, šmeižto ir įvairiau- 
ši/5 netiesos. 

Pradedu su tokiu sakiniu, idant užtik- 
rinti, kad redakcija mano laišką atspaus- 
dintų. Atrodytų, jog, gyvenant amerikie- 
čių spaudos apsupime, negatyvios kritikos 
(atseit, apie save) spausdinimas lyg ir 
neturėtų būt naujiena, bet nežiūrint to, 
lietuviškoje šnektoje tai skamba kažkaip 
originaliai. Linkiu jums, kad nepritrūktų 
/ „teityje tokios kritikos ir ypač, žinoma, 
„ Jų, vertų ją sukelti. 

O dabar dėlei tų melų... Berods sura- 
dau vieną, nors gal tai ir bus paprasta 
korektūrinė klaida. Būtent: Rekašius sa- 
vo „komjaunimo ir komsenimo“ spaudos 
apžvalgoje mini prof. Baršausko vadovau- 
jamą ultragarso institutą. Jei gerbiama- 
sis profesorius tam institutui ištiesų va- 
dovautų, tai reikėtų jį įrikiuoti į dabar 
stambiai praretintų šventųjų eiles, nes, 
deja, prof. Baršauskas, ultra garso spe- 
cialistas, Kauno Politechnikos ilgametis 

torius, numirė dar 1964-tais. Greičiau- 
( i čia bus kalbama apie prof. Baršaus- 
ko vardo ultragarso institutą. Tai su kau- 
pu pelnyta garbė, nes, be savo mokslinės 
ir organizacinės veiklos, prof. Baršaus- 
kas buvo labai plačiai gerbiama ir, nebus 
perdėta sakant, tiesiog, mylima asmenybė. 
Tai jis pastatė Kauno Politechnikos Insti- 
tutą ant kojų. Man būnant Kaune keletą 
metų po jo mirties, nekartą teko girdėti 
ir apie gerbiamąjį profesorių ir net apie 

įlaidotuves. Sakoma, jog suplaukusių 
nunių apimtim, gėlių vainikų kiekiais, pro- 
cesijų ilgumu ar bet kokiu kitu matu, ku- 
riuo būtų galima „matuoti“ laidotuves, 
prof. Baršausko tebuvo galima lyginti ne- 

bent su paties Maironio ar Tumo-Vaiž- 

ganto laidotuvėm. 


College Park, Md. K. Almenas 
KETURKOJŲ PO ĄŽUOLU VARDU 
(1969/7 nr., Didžiojo kalbininko sukaktis) 


Prisiminęs dr. Prano Skaržiaus su- 
kaktį, Vincas Rastenis parašė ilgą straips- 
nį apie rašybą. Be abejo, jis turi 
teisę gėrėtis Prano Skardžiaus (ir 
kitų) Vadovo rašyba ir ją ginti. Yra ir 
daugiau žmonių, kuriems ji geriau patin- 
ka, negu vad. jablonskinė. Tačiau ginant 
tokią rašybą, rodos, nėra reikalo labai bar- 
tis, o ypač niekinti kitus, kurie tai ra- 
šybai (faktiškai — pataisoms senai rašy- 
bai) išeivijoje nepritarė. V. Rastenis ra- 
šo: „Sunku, be juoko, sunku suprast, ko- 
dėl kiti mūsų kalbininkai ir ypač kalbos 
dalykuose nuolat beklumpantieji laikrašti- 
ninkai užėmė tokią atkakliai atžagareiviš- 
ką poziciją prieš logišką pažangą mūsų 
rašyboj“. Kitur, nepriėmusias Pr. Sk. Va- 
dovo rašybos „mases“ jis lygina su Krylo- 


1969 m. gegužės mėn. 


vo pasakėčios kiaulėmis po ąžuolu, pats 
savęs, žinoma, prie tokių nepriskaityda- 
mas. 

Kad Akiračiai neatrodytų šališkas ir 
neobjektyvus laikraštis, noriu bent keliais 
žodžiais atsiliepti ir tų keturkojų po ąžuo- 
lu vardu. 

Pirmiausia reikia prisiminti visiems ži- 
nomą tiesą, kad rašybų autoriai paprastai 
nėra kalbininkai-mokslininkai. Bent mūsų 
rašybos istorija tai rodo. Jaunius ir Būga 
buvo genialūs kalbininkai, bet ne jie mūsų 
rašybą sutvarkė. Daug daugiau ir sėkmin- 
giau čia pasidarbavo kalbininkas prakti- 
kas Jablonskis. Bet ir jis nebuvo pats pas- 
kutinis mūsų rašybos formuotojas. Jis 
priėmė Vilniaus Mokslo Draugijos varto- 
tą rašybą, apie kurią pats Jablonskis ra- 
šė: „„Parvažiavęs iš Rusijos į Vilnių, ra- 
dau tą Vilniaus rašybą jau įsigalėjus. Pri- 
ėmiau ją ir savo gramatikos vadovėliui, 
parsivežtam iš Rusijos spausdinti į Vil- 
nių: viena, nenorėjau ardyti vienybės, su- 
sidariusios aplink Mokslo Draugiją, ant- 
ra, Draugijos rašyba buvo pačių darbo 
žmonių padaras, jaunajai mūsų mokyklai 
pagamintas. Taigi priėmiau rastąją rašy- 
ba ir į savo vadovėlį; atsivežtoje grama- 
tikoje turėjau šį tą net perdirbti... Žino- 
jau tada, kaip ir dabar žinau, jog rašyba 
yra ne tiek paties kalbos mokslo daly- 
kas, kiek raštų praktikos reikalas“ (Jab- 
lonskio raštai, III t., 112 p.). 


Vadinas, pats Jablonskis priėmė tą „pa- 
čių darbo žmonių padarą“, — žmonių, ku- 
rie V. Rasteniui „greičiau primena sceną 
po ąžuolu iš Krylovo pasakėčios“. Ir jei 
tokiam mokslininkui, kaip Būgai, ir to- 
kiam praktikui, kaip Jablonskiui, nepavy- 
ko savo rašybų su visom smulkmenom įgy- 
vendinti, tai nėra ko stebėtis, kad nepavy- 
ko ir Skardžiui. Nepavyko, nes tam neuž- 
tenka mokytumo — reikia nemažiau ir su- 
gebėjimo organizuoti bei įtikinti vartoto- 
jus, kad siūlomoji rašyba bus ne tik ge- 
riausia, bet ir praktiškiausia. Pr. Skar- 
džius neturėjo galbūt laiko ar galimybių 
tuo pasirūpinti, ir dėl to išėjo taip, kaip 
išėjo. 

V. R. juokiasi iš argumentų tų kalbinin- 
kų (ar kalbininko), kurie teigė, kad išei- 
vijai nedera skirtis savo rašyba nuo tos, 
kuri vartojama krašte. Seniau ir aš buvau 
linkęs iš to juoktis, bet dabar nesijuokiu. 
Ir štai kodėl. Esu šalininkas išeivijos ir 
tautos kuo glaudesnės vienybės, pasisakau 
už bendravimą ir net bendradarbiavimą 
su tauta, kur tik įmanoma ir kiek įmano- 
ma. Tuo pačiu esu priešingas bet kokiam 
atsiribojimui, izoliavimuisi. Skirtingos ra- 
šybos įsivedimas būtų jau bent šioje sri- 
tyje skyrimasis, atsiribojimas, ir tokiu at- 
veju lietuvių tauta (tėvynėj ir išeivijoj) 
turėtų dvi rašybas, kas jokiu būdu nebū- 
tų teigiamas reiškinys. Šiandien juk nėra 
padorios išeivių šeimos, kuri neturėtų sa- 
vo namuose ne tik seniau išleistų, bet ir 
dabar Lietuvoj leidžiamų knygų bei žur- 
nalų. Visos jos parašytos sena rašyba. 
Taip pat turime ir žodynų, sena rašyba 
išleistų išeivijoj ir Lietuvoj, kuriuos čia 
irgi vartojame. Todėl vartojimas išeivi- 
joj leidžiamoms knygoms bei laikraščiams 
kitokios rašybos būtų nepraktiška ir ne- 
pedagogiška tiek visuomenės, tiek ir mo- 
kyklų atžvilgiu. Būtų tik daugiau painia- 
vos ir apsunkinimo rašybos mokytis. Dėl 
šių priežasčių nėra ko gailėtis, kad išeivi- 
ja ir tauta pasiliko prie vienos rašybos, 
ypač kad naujuose siūlymuose, šalia dau- 
gelio priimtinų dalykų, yra ir tokių, kurie 
gal tik autoriui tepatinka, pvz. rašymas 
marionas, zakristionas, minus, -aus, patas, 
-o0 (patosas) ir kt. 

Straipsnio pabaigoje V. R. bara atža- 
gareivius kalbininkus ir dar tokiu saki- 
niu: esą jie „ėmė kapituliuoti prieš lais- 
vojoj praktikoj atkakliai (piktžoliškai?) 
plintančius reiškinius, ir net ryžosi juos 
siūlyti pripažinti, nepaisant, kad juos įsi- 
brogėlėmis svetimybėmis laikė ir Jablons- 
kio gramatika, ir Skardžiaus Vadovas, ir 
tebelaiko kalbininkai Lietuvoj“. Gaila, kad 
kritikas nepasako, prieš kokias svetimybes 


tie kalbininkai kapituliavo. Tada bent bū- 
tų galima pasiaiškinti Atrodo, kad 
straipsnio autorius neklaidingais laiko tik 
jo minėtus kalbininkus, o kitiems nepripa- 
žįsta teisės turėti savo nuomonę. Tuo tar- 
pu yra faktas, kad nei Skardžius, nei kal- 
bininkai Lietuvoje toli gražu ne viską ap- 
robuoja, ką teikė Jablonskis ar Balčiko- 
nis, ir ne visko atsisako iš to, ką anie 
draudė vartoti. Ar tad nuostabu, kad ne 
viską aprobuoja ir kiti kalbininkai, kas 
parašyta Jablonskio gramatikoj ar Skar- 
džiaus Vadove? Aplamai neklaidingų ir 
„nesenstančių“ mokslininkų nėra. Nėva to- 
kių ir kalbininkų tarpe. Gyvenimas jų dar- 
bus atsijoja, atskiria grūdus nuo pelų. Iš- 
lieka tik grūdai. Ar tai dar kam neaišku? 

L. D. 


RASINIS FRANKENSTEINAS 
(1969/7 nv., Varnas kirto varnui ant Usu- 
ri upės) 

Gurecko straipsnis apie prisiderinimą 
kinams yra „old hat“ senam Amerikos 
lietuviui: 1905 metais tai siūlė japonu at- 
žvilgiu ir dr. Šliupas ir „lietuvis“ Pil- 
sudskis. Tačiau, baltam žmogui niekados 
nebus pakeliui su geltonu ir net pavojin- 
ga šį vartoti įrankiu savo tikslams, nes 
įrankis gali pasidaryti Frankensteinu. 


Nashua, N. H. Vytautas širvydas 


KUR AKIRAČIŲ EDITORIALAI? 
(1969/7 nv., Broliai komunistai iv prie- 
šai nacionalistai) 

Tiesa, kad nepasirašytų straipsnių, už 
kuriuos redakcija sakosi atsakanti, yra ne 
vienas. Bet ar tai redakciniai (editorvia- 
lai)? Redakciniai turėtų būti tam tikroje 
vietoje vedamosios minties straipsniai. 
1969 m. Nr. 3 vienas toks nepasirašytas 
straipsnis, nors ir nukištas į „nuomonių“ 
skyrių, kaip tik ir galėjo būti redakciniu. 
Toks jis galėjo būti dėl savo svarbumo, 
nes tai yra atviras ir drąsus pasisakymas 
likiminiu mūsų tautos klausimu — tautos 
vienybės bei išsilaikymo klausimu. Ar. 
rius ar autoriai kelia klausimą, ar gali 
būti kas nors aukščiau ir svarbiau už 
tautybę (luomas, klasė, ideologinė grupė, 
religinė bendruomenė), ir atsako neigia- 
mai: lietuviui, kaipo lietuviui, norinčiam 
išlaikyti savo tautos gyvybę ir siekti jos 
egzistencijos užtikrinimo, politiniai, socia- 
liniai, ekonominiai, edeologiniai bei reli- 
giniai skirtingumai turi būti antroje vie- 
toje, jie turi būti subordinuoti tautybės 
principui. 

Aišku, yra žmonių, kurie kokią nors po- 
litinę ideologiją ar religiją stato aukščiau 
už tautybę. Internacionalistas (proletari- 
nis ar koks kitoks) nacionalizmo (tautiš- 
kumo) nevertina. Jis sakosi pirmoje vieto- 
je statąs žmogų (proletarą ar kitokį), 
žmogiškumą, ne tautiškumą. Bet kas ne- 
nori atsižadėti tautybės ir nori žmonišku- 
mą vykdyti per savo tautą, tas tautą bei 
tautiškumą turi statyti pirmoje vietoje, 
nes kitaip jis būtų tautybės likvidatorius. 

Šis klausimas turėtų būti įdomus ir 
svarbus tiek komunistams, tiek ir antiko- 
munistams. Tai yra esminio apsisprendi- 
mo klausimas. Tokių straipsnių nei mūsų, 
nei komunistų spaudoj dar nėra buvę, ir 
tai dar vienas įrodymas, kad AKIRA- 
ČIAI reikalingi — tik juose toks straips- 
nis galėjo pasirodyti. Būtų įdomu susi- 
laukti daugiau panašių pasisakymų. 
Newark, N. J. Juozas Grabys 


"4 atgarsiai 
IŽVALGIEJI DŽIAUGIASI AKLAISIAIS 
(1968/4 nr., Taip pareiškė Šoviniūnas) 
„Akiračius“ leidžia buržuazinės libera- 
linės išeivių inteligentijos atstovai, besibu- 


————————————————————————————————————————— 


LAIŠKAI, ATGARSIAI 


riantys apie ,Metmenų“ žurnalą ir akade- 
minę Šviesos-Santaros federaciją. i 
Nors „Akiračiai“ savo pažiūromis į da- 
bartinę Lietuvą mažai kuo skiriasi nuo 
reakcingos užsienio lietuvių spaudos, jų 
puslapiuose kartas nuo karto išjuokiamas 
„Vvaduotojų“ bukumas, jų politinis aklu- 
mas. 
Įvade į Gimtojo Krašto 1969. III. 13 nu- 
meryje perspausdinamą minimą AKIRA- 
ČIŲ straipsnį. 


CENZAS HUMORISTIKOJE 
(1969/7 nr., Išeivijos kronika) 


„„ „visuomenės darbuose, kaip ir LB, ne- 
reikia kitokio cenzo kaip — konkretus vie- 
šos veiklos darbas. 

Taip ir LB veikėjai: jų darbai yra prieš 
mūsų akis! 

Tuo atžvilgiu pvz. T. Blinstrubo cenzas 
yra pavydėtinai aukštas: ilgalaikis tauti- 
nės kultūros organizatorius ir puoselėto- 
jas; judriai veiklus daugely sričių; taikus 
— verčiau nusileidžiąs ar pasitraukiąs, 
o ne savanaudiškom ambicijom ginčus ke- 
liąs, kaip kai kurie kiti LB asmenys 
(šiems ir tas kolektyvus nepasitikėjimas 
reikšta!); nuosaikus tolerantas, kas itin 
brangintina org-jų vadovybėse. T. Blin- 
strubas aukštesnes visuomenės vietas pel- 
no darbu ir sugebėjimais, o ne jėgos ar 
drumstų kombinacijų keliu (kaip jo opo- 
nentai). Ir jo asmens bei darbų cenzo 
todėl gali pavydėti daugelis LB bei mūsų 
spaudos žmonių. 

Is J. Jasaitis turi jau nemenką cenzą 
mūsų visuomenėje (kaip Akiračiai nema- 
to?). Jis ilgoką laiką vadovavo LB uoliai 
ir ištvermingai — ir jo laikais, dėl jo kul- 
tūringo būdo, neiškilo tokių nesveikų vo- 
čių LB org-je, kokios kaip tik dabar ėmė 
žaloti LB organizmą, kitam asmeniui va- 
daujant. Ir jei kas nevisada laimėjo kurį 
postą, jei turėjo atsitraukti, tai gal kaip 
tik — dorybė: nebuvo įžūlus valdžios gro- 
bėjas (o tokių jau turime!) nekopė per 
kitų galvas, elgėsi nuosaikiai ir kultūrin- 
gai. 

Taigi, į visuomenės reikalus (ir jų dar- 
bininkus) žvelgtina rimtai, o ne siauru, 
asmenišku „humoru“, 

Dirva, 1969.V.21 


MOKSLAS STABDO ŠVIESĄ 
(AKIRAČIAI aplamai) 

Kovo mėn. 7 d. Naujienų laidoje buvo 
paskelbtos būdingas straipsnis „Gairių 
neturintis jaunimas“. Esą apie Akiračius 
susispietęs mokytas „jaunimas turi di- 
džiausias mokslo faktų krūvas, kurios ne- 
praleidžia šviesos“. 

Jaunimas gali kartais pasikarščiuoti, 
bet jo pasikarščiavimas tai toli gražu ne 
tai, ką Naujienų vedamojo autoriaus vadi- 
no „gairių neturėjimu“. Mūsų senimas — 
redaktoriai ir veiksniai — turi gaires, bet 
jos yra pasenusios ir sukalkėjusios... 

J. G. Vienybės 1969 m., nr. 10 straipsnyje 
Gairių neturėjimas ir gairių sukalkėjimas. 


KITI GARBINGESNI 
(1969/7 nr., Išeivijos kronika) 


Dy. L. Kriaučeliūnas: Kodėl šiandien ne 
vienas klausimo neiškelia, kada šiandien 
čia dalinami AKIRAčIAI, kur puolamos 
mūsų organizacijos, mūsų veiksniai ir 
šiandien pačiam naujausiam numeryje yra 
puolami 7 tarybos nariai, dergiami. Kodėl 
šiandien niekas tuo klausimu susirūpinimo 
nekelia, vadinas...? (Plojimas) Septyni 
tarybos nariai tie aprašomi, kurie pasi- 
rašė tą raštą. Gal aš nusikaltau, aš pa- 
ruošiau šventę, aš nusikaltau bendruo- 
menei. Šmeiškit mane, bet kam kiti šeši 
tarybos nariai. Jie garbingesni už mane. 
Ar dr. Biežis, senųjų lietuvių veikėjas tam 
dirbo visą gyvenimą, kad jis AKIRA- 
čIUOSE šiandien būtų šmeižiamas? Ko- 
dėl nieks to balso nekelia šiandien? Ar ta- 
rybos sesijoje AKIRAČIUS pardavinėt ir 
rodyt, kur tarybos nariai šmeižiami? 

Iš JAV LB tarybos suvažiavimo 

W Stulpas, ąžuolas, milžinas ir kiti toki 


"tvirtybiniai bei didybiniai epitetai, kuriais 

tapo išpuoštas vėlionis Pijus-Grigaitis lai- 
dotuvinėse kalbose ir rašiniuose, negalėjo 
patenkinamai atlikti to uždavinio, kurį 
tiems epitetams skyrė juos, be abejo, su 
nuoširdžiausiu įsitikinimu tarusieji bei 
rašiusieji. Mat, tie epitetai susijaudinimo 
valandoj mūsuose didžiai dažnai segami 
ne tik labai, o ir nelabai ryškioms asme- 
nybėms. Dėl to jais piešiamasis paveiks- 
las išeina greičiau banalus, negu įspūdin- 
gas, nes taip apibūdinamas asmuo tiesiog 
netyčia tampa įrikiuotas į vargiai beap- 
rėpiamas ąžuolais bei dvasios milžinais 
pavadintųjų gretas, kuriose spalvingos re- 
tenybės blanksta pilkų vidutinybių aibė- 
se... O Pijui Grigaičiui būdingas buvo, 
sakytumėm, ne tiek jo, kaip intelektualo 
visuomenininko, dydis, kiek to dydžio ne- 
banalumas. 

Greičiau gražbyliška puošmena, negu 
tikrovės pabrėžimas buvo ir išsitarimai, 
kad mirtis P. Grigaitį išplėšė iš mūsų 
tarpo netikėtai, ir kad mūsų visuomenei 
ar bent atitinkamai jos daliai padarė ne- 
atitaisomą nuostolį. Tiesa, mirtis P. Gri- 
gaitį ištiko ne ligonio patale, o išėjusį pa- 
sivaikščioti, bet 86-tuosius metus einančio 
žmogaus net ir staigi mirtis ištikrųjų tėra 
labai jau reliatyviai staigmena. Tokio am- 
žiaus sulaukusio asmens mirtį vadinti ne- 
tikėta netgi naivu. Ir nuostolių visuomenei 
padaryti mirtis Pijaus Grigaičio atveju 
jau nebesuspėjo. Nesgi savo įgimtąjį fi- 
zinį ir protinį potencialą P. Grigaitis iš- 
naudojo veikliai, negaišdamas, o tuo po- 
tencialu paremtąją duoklę '' tuvių visuo- 
menei išeivijoje jis atidavė „aip išsamiai 


ir taip visiškai, kaip reta k: : tepasiseka 
ir dar rečiau kas pasiryžta. 'jus Grigai- 
tis suspėjo atiduoti visuou: i viską, ką 


tik turėjo, net ir „trupinius sušluostęs“. 
Apgailestauti visuomenei yra ko, tik ne 
to; kad-neva dar ne viskas suspėta iš ve- 
lionies pasiimti, o to, kad nespėta bent iš 
dalies jam atsilyginti Bet visuomenė, kaip 
ir dažnas kolektyvas, yra begėdė egoistė: 

uba tik pasiimt iš individo, kiek tik iš- 
spaudžia, o atsilygint — vis nesuspėja... 


Tarp daugelio senų patarlių, pribrendu- 
sių, kad būtų peržiūrėtos ir patikslintos, 
yra ir populiarioji romėnų — o gal tik 
vėliau kitų lotyniškai pasakytoji? — pa- 
tarlė De mortuis aut bene, aut nihil. Šiais 
laikais ji jau atsiduoda veidmainingumo 
pelėsiais. Apie mirusius (arba ir jubilia- 
tus) gražiau yra kalbėti atvirai, dalintis 
įspūdžiais apie tuos jų asmenybės bruo- 
žus, kuriais jie pastebimai išsiskyrė iš vi- 
dutinybių, vistiek, teigiamai ar neigiamai, 
patinkamai ar nepatinkamai. 

Vienas iš ryškiausių su Pijaus Grigai- 
čio asmenim susijusių faktų yra tas, kad 
jis, nors nieko būdu neįprašytas į kelintą 
kartą atkuriamąją Lietuvių Žurnalistų S$ą 
jungą, buvo vienatinis toks lietuvių žur- 
nalistikos čempionas mūsų žurnalistų tar- 
pe: buvo aktyvus dienraščio redaktorius 
penkias dešimtis metų! Niekas kitas iš lie- 
tuvių nėra tiek metų praleidęs taip tie- 
siogiai žurnalisto-redaktoriaus darbe nei 
Amerikoj, nei juo labiau Lietuvoj, kur ne 
tik nė vienas redaktorius, bet ir nė vienas 
laikraštis nėra taip ilgai išsilaikęs. Tas 
faktas juo labiau nepaprastas, kad P. Gri- 
gaitis ne dabar, o prieš pirmąjį pasaulinį 
karą — žurnalistikon atėjo nešinas teisės 
mokslų daktaro laipsniu, papildytu žilo- 
sofijos studijomis ir daugiau kaip dešim- 
ties metų praktika visuomeninėj, net re- 
voliucinėj veikloj. Tai kvalifikacijos, žur- 
nalisto darbe svarbesnės už geriausios 
žurnalistų mokyklos diplomą. (Beveik vi- 
si kiti mūsų žurnalistai toj specialybėj 
įsitvirtino daugiausia „gizeliniu“ būdu. 
Tik A. Smetona, keletą metų anksčiau už 
Grigaitį ėmė dirbti kaip redaktorius ir 
publicistas būdamas irgi išėjęs augštąjį 
teisės mokslą ir į filosofiją gerokai „įbri- 
dęs“. Bet Smetona tą darbą dirbo šalia 
kitokios tarnybos, be to, Smetona tą dar- 
bą dirbo keleriopai trumpiau už Grigaitį). 


Atkreiptas dėmesį į tokius duomenis, tū- 
las galėtų pamanyti, kad dr. Grigaičio per 


pusę šimtmečio redaguotos Naujienos tu- 
rėtų būti tapusios klasikiniu lietuvių žur- 
nalistikos pavyzdžiu. Iš tikrųjų taip ne- 
atsitiko. Tiesa, dr. Grigaitis sukūrė Nau- 
jienoms savitą veidą, tačiau lietuvių laik- 
raštijoj jis neįgijo klasikinio pavyzdžio 
vaidmens. Pastaraisiais metais, dr. Grigai- 
čiui likus tik patarėjo vaidmeny, pastebi- 
mai nubluko net ir tie būdingieji to laik- 
raščio bruožai, kurie dr. Grigaičio laikais, 


jei ir ne visiems patikdavo, tai bent neiš- 


vengiamai traukdavo į save dėmesį. 
Nors dr. Grigaitis redagavo laikraštį, 
pavadintą Naujienomis — vardu siūlan- 


PIJUS GRIGAITIS 


tikrumo, ar toji ,„Prokrusto“ lova“ tikrai 
teisingo ilgio? Kaip tik tą dr. Grigaitis 
ne visada ir ne visiems yra įrodęs, o dau- 
gelio to savo masto tikrumu ir niekad ne- 
įtikinęs... 


Dr. Grigaičio publicistika stebėtojui ne- 
išvengiamai kėlė nuostaba nuspalvintos 
pagarbos. Ne dėl turinio, apie kurį galėjo 
būti įvairiausių įspūdžių ir nuomonių, bet 
dėl joje glūdinčio žvalumo ir energijos. 
Net ir septintame ar aštuntame savo am- 
žiaus dešimtmetyje dr. Grigaitis tesėdavo 
sugriebti nepalyginamą gausą viešojo gy- 

čiu spėti, jog tai grynai informacijų laik- 
raštis, — jo dėmesys ir žurnalistinės pa- 
stangos buvo daug daugiau pašvęstos in- 
doktrinacijai, negu informacijai. Nenuos- 
tabu. Mūsų laikraštininkai, kaip mėgėjai, 
taip ir profesionalai, visi mažiau ar dau- 
giau sergam polinkiu į indoktrinaciją. Tai 


Dr. Pijus Grigaitis 1923 m. 


kone visos vidurinės ir ypač rytinės Eu- 
ropas (įskaitant ypač senąją ir dabartinę 
Rusiją ir jokiu būdu neišskiriant Lietu- 
vos) spaudos tradicija. Tai mūsų laikraš- 
tininkų „prigimtoji nuodėmė“, arba — 
daugelio akyse — dorybė. Dr. Grigaitis 
buvo augęs ir formavęsis kraštutiniškai 
indoktrinacinės spaudos atmosferoj. Nuo- 
tos ryt-europinės tradicijos savo laikraš- 
tyje jis vos vienu požiūriu regimai tenu- 
krypo: įvedė ir bene vienintelis taip tvir- 
tai ir ilgai išlaikė keleto trumpų veda- 
mųjų-editorialų sistemą. Čia jis informa- 
vo, kas dedas namie ir pasauly, bet įvy- 
kis ar reiškinys jam niekad nebuvo tik 
praneštinas-papasakotinas dalykas, o bu- 
vo pagrindas ir proga įtaigoti skaityto- 
jui tam tikrą pažiūrą į tą dalyką, formuo- 
ti skaitytojo nuomonę. 

Kaip visų pirma tam tikrų pažiūrų 
skiepytojas, dr. Grigaitis savo komenta- 
rus rašė ne dedukciniu, o indukciniu me- 
todu. Atseit, ne iš pastebėtų įvykių ar 
reiškinių darydamas išvadas (,,pasimoky- 
mus“), o atvirkščiai — teigiamai ar nei- 
giamai juos vertindamas pagal tai, kaip 
tie dalykai dera prie jau turimo tvirtai 
nusistatytų pažiūrų masto. Tai savo rū- 
šies „„Prokrusto lova“. Priimtina ir teigia- 
mai įvertintina tik tai, kas į ją tobulai 


tinka. Kas pertrumpa — tempiama, kas 
perilga — tam kertamos kojos ar net ir 
galva... 


Tokia pozicija gyvenimo įvykių bei reiš- 
kinių atžvilgiu liudija keletą labai augš- 
tai vertinamų asmens būdo bruožų. Daž- 
niausia tai rodo, kad asmuo yra griežtai 
principingas, kad jis turi aiškias, apmąs- 
tytas pažiūras, nesvyruojantį apsispren- 
dimą, net ąžuolišką atsparumą vietoj nen- 
driško lingavimo, ir t. t. Bet yra tarp tų 
dorybių ir „Achilo kulnas“. Būtent, stoka 


venimo faktų ir tesėdavo juos visada ryš- 
kiai (aišku, savo mastu) įvertinti. 

Vietoj amerikietiškų „„kolumnų“ (be abe- 
jo, dėl „kolumnistų“ stokos), šalia edito- 
rialų rašė Apžvalgą, kur jau buvo vieta 
ne tik išsamesniems dalykų vertinimams, 
bet ir to vertinimo masto aiškinimams 
bei pagrindimams, taip pat ir polemikai 
su iš betkurio šono pasireiškiančiais opo- 
nentais. Čia įsirėžė eilė pačių ryškiausių 
dr. Grigaičio asmenybės bruožų. 

Visų pirma — intelektinis pranašumas. 
Aišku, — reliatyvus, ne absoliutinis. Skai- 
tytojų ir net daugumo oponentų masėj 
dažniausia būdavo akivaizdu, kad apie da- 
lyką, kurį jis aiškina, vertina, ar dėl kurio 
ginčijasi, jis yra daugiau skaitęs, daugiau 
patyręs, geriau žino, apie ką kalba. (Ypač 
tai būdavo ryšku jo ginčuose su vietiniais 
oponentais marksizmo - leninizmo temo- 
mis). 

Antra — gabumas ir įgūdis šmaikščiai 
pavartoti demagogines priemones. Prašom 
nesijaudinti ir neįsižeisti — neskaityti de- 
magogijos termino tik blogybine prasme! 
Čia šis terminas vartojamas visų pirma 
etimologine prasme: kaip pedagogas yra 
vaikų mokytojas, taip demagogas yra liau- 
dies mokytojas. Publicistas, siekiąs indok- 
trinuoti ne intelektualus, o daugiausia 
liaudį, netoli tenueitų, jei naudotų tik 
intelektualams teoretikams būdingas įtiki- 
nėjimo priemones. Čia reikia, kad būtų 
įtikinti žmonės, kuriems nepersunkiai pri- 
einami tik vaizdingi (tegu ir nebūtinai 
labai tikslūs) argumentai. Dr. Grigaitis 
dėstyme ir ginče teturėjo ir mokėjo nau- 
dotis visu pirma eiliniam žmogui supran- 
tamais ir įtikinantį įspūdį darančiais ar- 
gumentais. Žinoma, lengva ir visada yra 
daug pagundos iš augštos demagogijos nu 
slysti į vadinamąją žemą demagogiją, 
ypač, jei atrodo, kad žemąja greičiau gali 
pasiekti tikslo... Kas be ko, — ne tik P, 
Grigaičio oponentų raštuose, o ir jo pa- 
ties Apžvalgoje nebūdavo labai reti sve- 
čiai ir toki argumentai, kaip oponentų api- 
būdinimas žlibiais, neišmanėliais, mela- 
giais, apgavikais, arba, sakysim, kolegos 
redaktoriaus apibūdinimas „keturių pėdų 
milžinu iš Clevelando“ ir t. t. Nesvarbu, 
kuo ir kaip toks stilius galėjo būti pa- 
teisintas, — vistiek tai jau toli šaukia nuo 
britų parlamento debatų stiliaus... Toks 
polemikos stilius buvo labai populiarus 
(ir gal net būtinai reikalingas) 1905 metų 
revoliucijos laikais, jis dar gražiai klestė- 
jo ir Lietuvos nepriklausomybės pirmaja- 
me dešimtmetyje Lietuvoj, vėliau ten pa- 
stebimai „sudžentelmenėjo“, bet daug il 
giau išsilaikė Amerikos lietuvių spaudoj, 
tarp kitų ir dr. Grigaičio laikraštyje, ne- 
išskiriant ir ne visai menkos jo paties raš- 
tų dalies. Blykstelėjo šis bruožas net ir 
pačiame paskutiniame dr. Grigaičio pasi- 
rašytame straipsnyje — prieš ALB pir- 
mininką, dėl tų nelaimingųjų „pinigėlių“. 
Kaip virtuoziškai jis pačiupo ALB val- 
dybos išsitarimą apie „vieną tautą ir vie- 
na politiką“ ir vienu mostu išvedė lygia- 
gretę tarp Nainio ir Hitlerio! Tai tikras 
senųjų revoliucijos laikų polemikos mo- 

kyklos perliukas. .4J Dabar — nesektiną 
pavyzdys. 
Dr. Grigaičio veiklos pradžioj lietu. 


viuose garsėjo du frontai, vienas kitą va. 
dinę pirmeivių ir atžagareivių vardais 
Dr. Grigaitis, aišku, buvo pačiose priešą. 
kinėse pirmeivių eilėse. Bet griežtas prin. 
cipingumas ir anuomet populiarus doktri. 
niškumas, matyt, buvo nepalankūs veiks. 
niai jo kartą nusistatytoms ir viešai pa- 
skelbtoms pažiūroms kaip nors besikeisti, 
Taip energingasis pirmeivis, tuo ar kitu 
klausimu priėjęs iki tam tikro taško, ėmė 
sustoti ir tvirtai „įsikasti užimtose pozi. 
cijose“. Tad, laiko tėkmėj, pirmeivis su 
sifermentavo kietu savo pirmykštės pir- 
meivybės konservatorium... Didžiosios 
audros Amerikon atpūstieji lietuviai ra- 
dom dr. Grigaitį jau apsišarvojusį tradi- 
ciškais pažiūrų šarvais, kietai atsparų lai 
ko poveikiams šimtmečio pradžios socia- 
listą-menševiką, atsimiešusį vyraujančia 
doze nekompromisinio lietuviško naciona- 
lizmo ir nemenkesne doze amerikinės (ka- 
pitalistinės!) demokratijos idealizavimo. .. 

Tokio jo susiformavimo ryškiai ir neiš- 
dildomai įbrėžtoji, visai lietuvių tautai 
reikšminga žymė Amerikos lietuvių visuo- 
menėje yra tai, kad didžiuma ankstesnės 
Amerikos lietuvių pirmeivijos nepakibo 
ant pirmojo karo metu Kapsuko čia užmes- 
tos meškerės ir nenuėjo garbinti rusuose 
įsigalėjusių lietuviams svetimų stabų. 

Po Lietuvos katastrofos dr. Grigaitį 
bus lemiamai prisidėjęs prie kito ryšk. 
bruožo įbrėžimo išeivinėj lietuvių visud- 
menėj. Tai laiko tekmėj irgi perdėm kon. 
servatyvų pobūdį įgijusi pažiūra į Lie 
tuvos politinės padėties sprendimo būd; 
bei priemones. 

Savo gaivališku valingumu, nors prin- 
cipe ir būdamas šimtanuošimtinis demo- 
kratas, visuomenės veiklos praktikoj dr. 
Grigaitis kone kiekvienu atveju vyravo 
kaip šimtanuošimtinis autokratas. Y 
tai buvo ryšku Amerikos Liet. Taryb“ 
kur dr. Grigaitis buvo „tik“ sekretorius, 
bet kur daugiau kaip 20 metų beveik nie 
ko neatsitiko be jo valios, ir tikrai nieko 
prieš jo valią. Lengvarankis Roosevelto 
išsitarimas 1940 metais, kad Lietuvos ne 
priklausomybė esanti nepanaikinta, o ti 
laikinai padėta į šalį, dr. Grigaičiui buvo 
padaręs neišdildomą įspūdį, ir jis metai 
iš metų kartojo tą posakį visuose atskai- 
tiniuose ALT pranešimuose (net pasta- 
rajame VLIKo seime tą epizodą priminė), 
ir juo nekintamai rėmė visą ALT veiklų 
strategiją Lietuvos reikalu. Tos strate// 
jos esmė — Lietuvos nepriklausomybės at 
statymo garantija glūdi Jungtinių Vals- 
tybių politikoje. Šiai politikai atitinkamai 
įtaigoti kompetentinga tėra Amerikos Lie 
tuvių Taryba, kurios taktikos bei konkre 
čių žygių vairas, jei ir ne formaliai, tai 
faktiškai buvo dr. Grigaičio rankose, Jo 
įtakos antspaudas Taryboje ir per ją di 
džiumoje išeivinės lietuvių visuomenės |i. 
ko ryškus ir po to, kai prie Tarybos a) 
ro beliko tik jo „viena ranka“, ir gre 
čiausia dar ilgokai liks neišdilęs net ir 
po jo mirties. 

Minėtoji strategija Lietuvos reikalu il 
gainiui tapo didžiai konservatyvi, nes už 
šaldyta ir budriai saugoma nuo betkokių 
revizijų, iš esmės išlaikyta 1940 metų for- 
mulavime. Tiesa, ne vienas dr. Grigaitis 
buvo tos strategijos formuluotojas, ir ne 
vien Amerikoj iškilo bei susitelkė ištikimų 
tokios strategijos idealizuotojų kadrai. Bet 
dr. Grigaitis bene bus daugiausia lėmęs 
sukurti atmosferai, kurioje ligi šiai dienai 
dar keblu garsiai pamąstyti apie kokius 
nors kitokius Lietuvos problemos sprendi- 
mo ar jo metodų variantus. 

Dalykų raida jau senokai kelia stipnų 
abejojimų to konservatyvumo neklaidingu- 
mu bei tikslingumu, nors, žinoma, abejo 
jimai dar nėra jo klaidingumo ar netin 
kamumo neginčytini įrodymai. Lietuvo 
ateitim rūpinimosi strategijos reviziji 
greičiausia dar užtruks netrumpą laikį 
dėl daugelio priežasčių, žymia dalim ir dė 
ilgo šešėlio veikliųjų mūsų visuomenė 
sluogsnių sąmonėje, kurį paliko taip ilgai 
ir taip veikliai tą sąmonę įtakojęs vėlio 
nis dr. Pijus Grigaitis. LŽ 

